Loanu fas koh dinun: kihaa varehge ehee eh?\nލޯނު ފަސްކޮށް ދިނުން: ކިހާ ވަރެއްގެ އެހީއެއް؟\nތައިލެންޑުގެ ވިޔަފާރިވެރިންނާއެކު ރާއްޖޭގައި ބޭއްވި ބައްދަލުވުމެއްގައި ބައިވެރިވި ދިވެހި ވިޔަފާރިވެރިއެއް --ފޮޓޯ: އަވަސް\nކޮވިޑް-19 އަށް މާޗް މަހު އިގްތިސޯދުގައި ބަންދު ކުރުމާއެކު ގިނަ މީހުންގެ އެންމެ ބޮޑު ބޮލުގެ ރިހުމަކަށްވީ އަލުގައި ހުރި ލޯނު ތަކެވެ. ރާއްޖޭގެ ވިޔަފާރިތަކާއި އާއްމުންގެ ގިނަ ބަޔަކީ ލޯނަށް ބަރޯސާވެ މަސައްކަތް ކުރުމުގެ ވައްޓަފާޅިއަށް ހޭނިފައިވާ ބަޔަކަށްވުން ވެގެން ދިޔައީ ގިނަ ބަޔަކު ލޯނު ނަގައިގެން ތިބުމެވެ. އެހެންވެ އާމްދަނީ އެންމެ ދަށްވި ވަގުތު އެންމެ ބޭނުންވީ ލޯނަށް ދައްކަން ޖެހޭ އަދަދު ފަސް ވާނެ ގޮތެއް ވުމެވެ. އެގޮތުގައި ގިނަ ބަޔަކު ތިއްބައި އިކޮނޮމިކް މިނިސްޓްރީގެ އިސް ނެގުމަކަށް އިއުލާނު ކުރި އިގްތިސޯދީ ރިލީފް ނުވަތަ އެހީގެ ޕެކޭޖުގައި ހިމަނައިގެން "ޑެޓް މޮރިޓޯރިއަމް" ދޭން ނިންމި އެވެ. މިކަންވީ ހާއްސަކޮށް ވިޔަފާރި އަށް ލިބިގެން ދިޔަ ބޮޑު ހިތްހަމަ ޖެހުމަކަށެވެ. ދަރަނި ފަސްކޮށްދޭން ސަރުކާރު އެޅި ފިިޔަވަޅުގެ ނަތީޖާއަކީ ކޮބައި ހެއްޔެވެ؟ މިކަން ކިހާވަރެއްގެ އެހީއަކަށް ވެއްޖެ އެވެ؟ މުސްތަގުބަލުގައި ދެން ހަދާނީ ކިހިނެއް ހެއްޔެވެ؟\n"އަޅުގަނޑުމެން ވެސް އެތަށް މިލިއަން ރުފިޔާގެ ލޯނު އެބަހުރި. އެ ލޯނުތައް މިހާލަތުގައި ދައްކަން ޖެހުނުނަމަވެސް ދެން ބުނާނެ ވާހަކައެއް ނެތް. މިހާރު ކިރިޔާ ވެސް ހަމަ ދިނި ނިދާ ލެވެނީ، އެ ބުރަ ވަގުތީ ގޮތުން ވެސް ނެތުމުން،" ވިޔަފާރި ތަރައްގީ ކުރުމަށް ލޯނު ނަގާފައިވާ މެދު ފަންތީގެ ވިޔަފާރިވެރިއެއް ކަމަށްވާ އަހުމަދު ސަލީމް ބުންޏެވެ.\nސަރުކާރުން ލޯނުތައް ފަސްކޮށް ދިންއިރު، ގެދޮރު އަޅަން ނަގާފައިވާ ލޯނުތަކާއި ބީއެމްއެލް އިން ގިނަ ބަޔަކު ނަގާފައިވާ ޕާސަަނަލް އަދި ހައުސިން ލޯނުތަކުގެ އިތުރުން ސްޓޫޑެންޓް ލޯނުތައް ވެސް ފަސްކޮށް ދިނެވެ. ބީއެމްއެލް އިން އެކަނި މިދިޔަ ޖުލައި މަހުގެ ނިޔަލަށް ޕާސަނަލް ލޯނާއި ހައުސިން އަދި ވިޔަފާރި ލޯނާއި ފައިނޭންސް ހިމެނޭ ގޮތަށް 17،700 ލޯނު ހަ މަސް ދުވަހަށް ފަސްކޮށް ދިނުމަށް އެދި ވަނީ ހުށަަހަޅާފަ އެވެ. އަދި ސަރުކާރާއި ބައެއް ކައުންސިލްތައް ހިއްސާ ވެގެން އުފައްދާފައިވާ، އެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަން (އެސްޑީއެފްސީ) އިން ވެސް ގިނަ އަދަދެއްގެ ލޯނުތަކެއް ވަނީ ފަސްކޮށް ދީފަ އެވެ.\nކޮވިޑް-19 އާ ގުޅިގެން، ވިޔަފާރި ތަކަށް އެހީވުމުގެ ގޮތުން ސަރުކާރުގެ އެހީތެރިކަމާއެކު، އެސްޑީއެފްސީ މެދުވެރިކޮށް ކުދި އަދި މެދުފަންތީ ވިޔަފާރިތައް މިހާލަތުގައި ދެމިތިބެން ބޭނުންވާ އެހީގެ ގޮތުގައި ލުއި ލޯނު ދަނީ ދޫކުރަމުންނެވެ. އެސްޑީއެފްސީ އިން ކުދި ވިޔަފާރި ތަކަށް ދެނީ 500،000ރ. ހަމަ އަށް ނެގޭ ލޯނު ތަކެވެ. މި ސްކީމުގެ ދަށުން ލޯނު ދޭނީ ހަ ޕަސެންޓު އިންޓްރެސްޓުގަ އެވެ. މި ލޯނު ދައްކަން ތިން އަހަރު ލިބެ އެވެ. އެސްޑީއެފްސީން މިހާތަނަށް 1،0،46 ވިޔަފާރި އަށް 209،9 މިލިއަން ރުފިޔާ ދޫކޮށްފައިވެ އެވެ. އަދި އަމިއްލަ މަސައްކަތް ކުރާ 433 ފަރާތަކަށް 13 މިލިއަން ރުފިޔާ ދޫކޮށްފައިވެ އެވެ.\nމާލެ މަސް މާރުކޭޓުގައި މީހަކު މަސް ވިއްކަނީ: ގިނަ ވިޔަފާރިތައް ހިންގަނީ ލޯނު ނަގައިގެން -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nކުރިން އޮތް ގޮތުން ގިނަ ލޯނުތައް ދެއްކުމުގެ މުއްދަތު މިމަހުގެ ނިޔަލަށް ހަމަވާނެ އެވެ. ނަމަވެސް އަނެއްކާވެސް އިތުރަށް ލޯނު ފަސްކޮށް ދިނުމުގެ ފިޔަވަޅުތަކަށް މިވަނީ ފުރުސަތު ދީފަ އެވެ. ސަބަބަކީ އިގްތިސޯދު ރަނގަޅުވާން ނުފެށުމެވެ. ރަނގަޅުވާން ފަށަން ނަގާ ވަގުތު ދެމިގެން ދިއުމެވެ. އެސްޑީއެފްސީ އިން ވަނީ އެ ބޭންކުގެ ލޯނުތައް މި އަހަރުގެ ނިޔަލަށް ފަސްކޮށްދޭން ނިންމާފަ އެވެ. އަދި ބޭންކް އޮފް މޯލްޑިވްސް (ބީއެމްއެލް) އިން ނަގާފައިވާ ލޯނާއި ފައިނޭންސިންގ އަށް ފައިސާދެއްކުން ދެވަނަ ފަހަރަށް ފަސްކުރުމަށް ހުޅުވާލާ ފުރުސަތުގެ ދަށުން މި މަހު ފައިސާ ދައްކަން ފަށަންޖެހޭ ކަސްޓަމަރުންނަށް އެ ފުރުސަތު ވަނީ އިތުރު ކޮށް ދީފަ އެވެ. އެ ބޭންކުން ބުނީ މި ފުރުސަތު ލިބިގެންދާނީ މިހާރު ވެސް ލޯނު ފަސްކޮށްދިނުމަށް އެދި ހުށަހަޅާފައިވާ ކަސްޓަމަރުންނަށް ކަމަށެވެ. އެގޮތުން އެ ބޭންކުގެ ވެބްސައިޓްގައިވާ މޮރަޓޯރިއަމް ޕޯޓަލް މެދުވެރިކޮށް ލޯނު އަނބުރާ ދެއްކުން ފަސްކޮށްދިނުމަށް ދެވަނަފަހަރަށް އެދި ހުށަހެޅޭނެ ކަމަށެވެ.\nލޯނުތައް ދެއްކުން ފަސްކުރުން އިތުރަށް ދަންމާލާއިރު، މިހާރު އިގްތިސޯދުން ފެންނަ މަންޒަރު ތަކުން ރަނގަޅުވާން ފަށާނެ ކަމަށް ފެންނަނީ އަންނަ އަހަރުގެ ކުރީކޮޅު އެވެ. ސުވާލަކީ އަނެއްކާ ވެސް ލޯނުތައް ފަސްކޮށް ދޭން ޖެހޭނެ ހެއްޔެވެ؟ މިގޮތަށް ބޭންކިން ނިޒާމަށް ކިހާ ދުވަހަކު ހިފައްޓާލެވިދާނެ ހެއްޔެވެ؟ މި ވިޔަފާރިތަކުގެ ލޯނުތައް ކުރިން ހުރި ހާލަތަށް އަންނަން ކިހާ ދުވަހެއް ނަގާނެ ހެއްޔެވެ؟\nއިގްތިސޯދީ މާހިރުންގެ ނަޒަރުގައި ކުރިއަށް އޮތްތަނުގައި ކުރިމަތިވާނެ އެންމެ ބޮޑު މައްސަލައަކީ ވިޔަފާރި ތަކަށް ދޫކޮށްފައިވާ އެހީގެ ލޯނުތައް ވެސް ދާއްކަން ޖެހި، ފަސްކޮށް ދީފައިވާ ލޯނުތައް ވެސް ދައްކަން ޖެހޭ ވަގުތު ޖެހުމެވެ.\n"ރިލީފްގެ ގޮތުގައި ވެސް މި ހުރީ ލޯނު. ހަމަ އެ ވިޔަފާރިތަކުގައި އޮންނާނެ އެ މީހުންގެ ވިޔަފާރި ފަށަން ނެގި ލޯނު ވެސް. އެހެންވެ މި އޮތީ ލޯނުމަތީގައި ލޯނު. އަލުން އިކޮނޮމީ އޯޕަން ވާއިރު މިއީ ވިޔަފާރިތަކުގެ އާމްދަނީ އަށް ބޮޑެތި ގޮންޖެހުން ތަކެއް ކުރިތިވާނެ ކަމެއް،" ނަން ނުޖެހުމަށް އެދި ވިދާޅުވި އެވެ.\nމާލޭގައި ބޭއްވި ނައިޓް މާކެޓެއްގެ ބޭޒެއް: ލޯނުތައް ފަސް ކޮށް ދޭން ދިން މުއްދަތު ވަނީ އިތުރު ކޮށްފަ -- ފޮޓޯ: އަވަސް\n"އަޅުގަނޑުގެ ފޯކާސްޓްއަކީ އިގްތިސޯދު އަންނަ އަހަރުގެ މެދުތެރޭގައި ހަމައަކަށް އެޅެން ފެށުން. އެވަރަށް އަންނާއިރު މި ވިޔަފާރިތައް ލިބޭނީ ވަރަށް ހާލުގަ." ލޯނުތައް ފަސްކޮށް ދެވިދާނެ އެވެ. ކުރިއަށް އޮތްތަނުގައި ވިޔަފާރި ތަކަށް ދެވޭނީ ކޮން އެހީއެއް ހެއްޔެވެ؟\nރާއްޖެއަކީ ދުނިޔޭގެ އެހެން ގައުމުތައް ގޮތަށް ނުރައްކާތެރި ހާލަތްތަކުގައި އިގްތިސޯދަށް އެހީވާން ހާއްސަ ފަންޑެއް އޮތް ގައުމެއް ނޫނެވެ. އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެފައިވާ ގޮތުގައި ރާއްޖެ ރިޒާވް ކުޑަވުމަކީ މިހާލަތަށް އައިރު ކުރިމަރތިވި މައްސަލައެއް ކަމަށެވެ. ނަމަވެސް ސަރުކާރުގެ ވިސްނުން ހުރީ ވިޔަފާރި ތަކަށް އިތުރު އެހީތައް ހޯދުމަށް ކަމަށް ސަރުކާރުން ބުނެފައިވެ އެވެ.\nކޮންމެ ގޮތެއްވިއަސް ލޯނުތައް ފަސްކޮށް ދިނުން ކުރިއަށް ގެންދެވޭނީ ވަކި ވަރަކަށް އެވެ. މިކަން ވެސް ވަކި ހިސާބަކުން ކޮޅުންލާނެ އެވެ. އެހެންވެ މިހާރު ވިސްނަން ޖެހިފައިވަނީ އެހެން ވިސްނުމެވެ. ވިޔަފާރިތަަކަށް އެހީވެގެން ނޫން ގޮތަކަށް ވަޒީފާތައް ހިމާޔަތެއް ނުކުރެވޭނެ އެވެ. މިހާލަތު މިހާރު ނިއުޅެމުންދާ ގޮތަށް ބަލާއިރު ވިޔަފާރިތަަކަށް އިތުރު އެހީ ބޭނުންވާނެ އެވެ. އެކަމަކު މިހާލަތުގައި ލޯނުތައް ފަސްކޮށްދޭން ދިން "މޮރަޓޯރިއަމް" ވީ ބޮޑު އެހީއަކަށް ކަމަށް ބުނެވިދާނެ އެވެ.\nބޭންކް އޮފް މޯލްޑިވްސް މިނިސްޓްރީ އޮފް އިކޮނޮމިކް ޑިވެލޮޕްެމަންޓް ފިނޭންސް މިނިސްޓްރީ


Mi Haalathugai Antibody Test Ge Beynun Ehaa Bodeh Noon - Af'aal - Vaguthu\nމި ހާލަތުގައި އެންޓިބޮޑީ ޓެސްޓުގެ ބޭނުން އެހާ ބޮޑެއް ނޫން - އަފްއާލް\n9 މަސް ކުރިން ( ޖޫން 9, 2020 )\nއޭޑީކޭ ހޮސްޕިޓަލްގެ މެނޭޖިންގ ޑިރެކްޓަރ އަހްމަދު އައްފާލް\nހަށިގަނޑުގައި ކޮވިޑް-19 ގެ އެންޓިބޮޓީ ހުރިތޯ ބެލުމަށް ހަދަން ޖެހޭ އެންޓިބޮޑީ ޓެސްޓަކީ މިހާރު ބަލި އޮތް ހާލަތުގައި ރާއްޖެއަށް މުހިންމު ޓެސްޓެއް ނޫން ކަމަށް އޭޑީކޭގެ މެނޭޖިން ޑިރެކްޓަރު އަހުމަދު އަފްއާލް ވިދާޅުވެއްޖެ އެވެ.\nކޮވިޑް-19 ގެ ފަހުގެ މަޢުލޫމާތު ހާމަކުރުމަށް ސަރުކާރުން ކުރިޔަށްގެންދާ ނޫސްވެރިންގެ ބައްދަލުވުމުގައި ރޭ ވާހަކަ ދައްކަވަމުން އަފްއާލް ވިދާޅުވީ، އެންޓިބޮޓީ ޓެސްޓު މުހިންމު ވަނީ، ބަލިމަޑުކަމުގެ މި ހާލަތު ރަނގަޅުވުމުން ބަލީގެ ޕްރިވިއަލެންސް ހުރި މިންވަރު ބަލައި ދިރާސާ ކުރުމަށް ކަމަށެވެ.\n"މީގެ ބޭނުން ކުރެވިދާނެ ގޮތްގޮތް އެބަހުރި. ވަކި ހިސާބަކުން މި އެޕިޑެމިކް ޑައުން ވެގެންދާއިރު ރާއްޖޭގައި މީގެ ޕްރިވިއަލެންސް ހުރީ ކިހާވަރަކަށްތޯ ބަލައި ދިރާސާތަކަށް ބޭނުން ކުރެވިދާނެ" އަފްއާލް ވިދާޅުވި އެވެ.\nއެންޓިބޮޑީ ޓެސްޓު ހެދުމަކީ މުހިންމު ކަމެއް ކަމަށް ބައެއް ފަރާތްތަކުން ދައްކަމުންދާ ވާހަކަތަކަށް އިޝާރާތްކުރައްވަމުން އަފްއާލް ވިދާޅުވީ، ރާއްޖޭގައި މި ޓެސްޓު ހެދުމުގެ ކެޕޭސިޓި އެބަހުރި ކަމަށެވެ.\nއަދި ރާއްޖޭގެ ބައެއް ހިސާބުތަކުގައި އެއްވެސް ވަރަކަށް މި ބަލި ފެތުރިފައި ނުވާއިރު، އެ ހިސާބުތަކުގައި އެންޓިބޮޑީ ޓެސްޓު ހެދުމުގެ އިންތިޒާމްތައް ހަމަޖެއްސުމަކީ ކޮންމެހެން ކުރަން ޖެހިފައިވާ ކަމެއް ނޫން ކަމަށްވެސް އަފްއާލް ވިދާޅުވިއެވެ.\nސަރުކާރުން ކުރިން ވިދާޅުވެފައި ވަނީ އެންޓިބޮޑީ ޓެސްޓުތައް ހެދުމަކީ އެހެން ބަލިތަކުގައި ވެސް ހަދާ ޓެސްޓަކަށް ވާއިރު ރާއްޖޭގެ ހުރިހާ އަތޮޅެއްގައިހެން މި ޓެސްޓު ހެދޭނެ އިންތިޒާމްތައް ހަމަޖެހިފައިވާ ކަމަށެވެ.\nމީގެ އިތުރުން ރަށްރަށަށް ނެދުވި މާލޭގައި ތާށިވެފައި ތިބި މީހުން އެމީހުންގެ ރަށަށް ފޮނުވާއިރު، އެމީހުންގެ އެންޓި ބޮޑީ ޓެސްޓް ހެދުމަށް ވަނީ ހަމަޖައްސާފައެވެ.\nމިފަދަ ޓެސްޓްތަކުގައި އިންސާނާގެ ހަށިގަނޑަށް ގެއްލުންވާ ފަދަ ޓެސްޓްތަކެއް ހުންނާނެ ކަމަށާއި ރާއްޖޭގައި ހަދާ އެންޓިބޮޑީ ޓެސްޓަކީ ވަކި ޚާއްސަ މިންގަނޑު ތަކެއްގެ ތެރެއިން ޚާއްސަ އުސޫލެއްގެ ދަށުން ހަދަމުން އަންނަ ޓެސްޓެއް ކަމަށް ވެސް ކުރިން ނޭޝަނަލް އެމަޖެންސީ އޮޕަރޭޝަންސް ސެންޓަރުން ވިދާޅުވެފައި ވެއެވެ.\nޖޫން 9, 2020 08:07\nމާބޮޑަށް އެނގިފަ ތިހުރީ ޕްރޮވަލެންސް ބަލަނީ ތިޔަކުންނޫން


Coronavirus fethuren feshee vaaluge sababunkan yageen: China ge scienceverin - One Online\nވުހާންގެ ހޮސްޕިޓަލެއްގައި ޑޮކްޓަރަކު ސީޓީ ސްކޭނެއް ބަލަނީ -- ފޮޓޯ/ ގެޓީ\nކޮރޯނާވައިރަސް ފެތުރެން ފެށީ ވާލުގެ ސަބަބުންކަން ޔަގީން: ޗައިނާގެ ސައިންސްވެރިން\nޗައިނާގެ ވުހާން އިން ފެތުރެން ފެށި ކޮރޯނާވައިރަސް އަކީ ވާލުގެ ކިބައިން ފެތުރެން ފެށި ވައިރަހެއް ކަމަށް އެގައުމުގެ ސައިންސްވެރިން ބުނެފިއެވެ.\nކޮރޯނާވައިރަސް އެންމެ ފުރަތަމަ ފެތުރެން ފެށި ދުވަސްވަރު ޗައިނާގެ ސައިންސްވެރިން ބުނެފައިވަނީ އެ ވައިރަހަކީ ވާލުގެ ކިބައިން ފެތުރެން ފެށި ވައިރަހެއް ކަމަށް ބެލެވޭ ކަމަށެވެ. ސައިންސްވެރިން އެއިރު އެހެން ބުނީ ކޮރޯނާވައިރަސް ޖެހޭ މީހުންގެ ހަށިގަނޑުން ހަމައެކަނި ވާލުގެ ގައިގައި ހުންނަ މާއްދާއެއް ފެންނާތީއެވެ.\nކޮރޯނާވައިރަސް އެންމެ ފުރަތަމަ ފެނުނީ ޗައިނާގެ ވުހާން ސިޓީގެ މަސް މާރުކޭޓެއްގެ ތެރެއިންނެވެ. އެ މާރުކޭޓުގައި ވާލު ސޫޕާއި، ވާލުގެ އެކި ބާވަތްތަކުގެ އިތުރުން އިންސާނުން އާންމުކޮށް ކެއުމުގައި ބޭނުން ނުކުރާ ޖަނަވާރާއި، ދޫނިތައް ވިއްކައެވެ.\nދާދި ފަހުން ޗައިނާގެ ސައިންސްވެރިން ކުރިއަށްގެންދިޔަ ދިރާސާތަކަށް ފަހު ބުނެފައިވަނީ ކޮރޯނާވައިރަސް އަކީ ވާލުގެ ޒަރީއާއިން ފެތުރެން ފެށި ވައިރަހެއް ކަމުގެ އިތުރު ހެކިތައް ލިބިފައިވާ ކަމަށެވެ. އެގޮތުން ކޮރޯނާވައިރަސްއަށް ޓެސްޓްކުރި ބައެއް މީހުންގެ ޖެނޯމް ސީކުއެންސް ވާލުގެ ޖެނޯމްއާއި 96 އިންސައްތަ އެއްގޮތް ކަމަށް ސައިންސްވެރިން ބުނެއެވެ.\nމިހާތަނަށް އެއްވެސް ފަރުވާއެއް ހޯދިފައިނުވާ ކޮރޯނާވައިރަސް ޖެހިގެން މުޅި ދުނިޔެއިން 362 މީހަކު ވަނީ މަރުވެފައެވެ. އަދި ދުނިޔޭގެ އެކި ކަންކޮޅުތަކުން 17،450 މީހުންނަށް ވަނީ އެ ވައިރަސް ޖެހިފައެވެ.\nގުޅޭ ޓެގު ސިއްހަތު ޗައިނާ ސައިންސް ކޮވިޑް 19\nރ. މީދޫގައި ހޯމް ކަރަންޓީނުގައި ހުރި މީހަކު މަރުވެއްޖެ\nގޮންޖެހުންތައް އެބަހުރި، އެކަމަކު ސިއްހީ ނިޒާމް އަންނަނީ ކުރިއެރުން ހޯދަމުން: މެޑިކަލް އެސޯސިއޭޝަން\nވަގުތީ ހިޔާގައި މިހާރު ތިބީ އެންމެ އާއިލާއެއް: ޖެންޑާ މިނިސްޓްރީ


Vazeefaa furusathu - Driver\nވަޒީފާ ފުރުސަތު - ޑްރައިވަރ\n6 މޭއި 20183years ago\nމަހަކު 1200/- ރުފިޔާ) ސަޕޯޓިންގް ކޯ އެލަވަންސް 1)\nވަޒީފާއަށް އެދޭ ފޯމް އައްޑޫސިޓީ ކައުންސިލްގެ އިދާރާގެ ކައުންޓަރުންނާއި، އައްޑޫސިޓީ ކައުންސިލްގެ އިދާރާގެ އަވަށު އޮފީސްތަކުގެ ކައުންޓަރުން ލިބެން ހުންނާނެއެވެ. އަދި މި އިދާރާގެ ވެބްސައިޓުން (.(adducity.gov.mv މި ފޯމު ޑައުންލޯޑްވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 14 މޭ 2018 ވާ ހޯމަ ދުވަހު 14:00 ގެ ކުރިން ހުޅުދޫ އަވަށު އޮފީހަށް ނުވަތަ އައްޑޫސިޓީ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected]އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލްކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ 2018 މޭ 27 އާއި 31 އާ ދެމެދު، ހުޅުދޫ އަވަށު އޮފީހުގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nޕަބްލިޝް ކުރި ތާރީޚް: 06-05-2018\nސުންގަޑި: 2018-05-14 14:00:00


Maldivian ge Ticket office hulhuvaifi\nމޯލްޑިވިއަންގެ ޓިކެޓް އޮފީސް ހުޅުވައިފި\nމޯލްޑިވިއަނުން އަންނަނީ ކުންފުނީގެ މަސައްކަތްތަކުގެ ފެންވަރު ރަނގަޅު ކުރުމަށް މަސައްކަތް ކުރަމުން\nކ. މާލެ |7ސެޕްޓެންބަރ 2019 | ހޮނިހިރު 10:53 | 4,215\nމޯލްޑިވިއަންގެ އާ ޓިކެޓް އޮފީސް - ރާއްޖެއެމްވީ\nދިވެހި ރާއްޖޭގެ ގައުމީ އެއާރލައިން މޯލްޑިވިއަނުން އެ ކުންފުނީގެ އާ ޓިކެޓް އޮފީހެއް އެސްޓީއޯ ސިޓީ ސްކްޔާގައި ހުޅުވައިފިއެވެ.\nމޯލްޑިވިއަންގެ އާ ޓިކެޓް އޮފީސް ހުޅުވާފައިވަނީ އެ ކުންފުނީގެ އެންމެ ދުވަސްވީ މުވައްޒަފުންނެވެ.\nއޮފީސް ހުޅުވުމުގެ ރަސްމިއްޔާތުގައި ވާހަކަ ދައްކަވަމުން އެ ކުންފުނީގެ މެނޭޖިން ޑިރެކްޓަރ މުހައްމަދު ރިޒްވީ ވިދާޅުވީ ކުންފުނީގެ މަސައްކަތްތައް ރަނގަޅު ކުރުމަށް ގިނަ މަސައްކަތްތަކެއް ކުރަމުން އަންނަ ކަމަށާއި ކުންފުނީގެ ހިދުމަތް ފުޅާކޮށް ކަސްޓަމަރުންނަށް ދޭ ހިދުމަތުގެ ފެންވަރު ރަނގަޅު ކުރުމަކީ އެ ކުންފުނީގެ އަމާޒު ކަމަށެވެ. މީގެ އިތުރުން އޭނާ ވިދާޅުވީ ހުޅުވިގެން ދިޔަ އޮފީހުގެ ސަބަބުން މުވައްޒަފުންނަށް ރަނގަޅު މަސައްކަތުގެ މާހައުލެއް ގާއިމް ކުރެވިގެންދާނެ ކަމަށެވެ.\nރިޒްވީ އިތުރަށް ވިދާޅުވީ ހިދުމަތުގެ ފެންވަރު ރަނގަޅު ކުރުމުގެ ގޮތުން ޓިކެޓިން ހިދުމަތް ލިބޭނެ މޯބައިލް އެޕްލިކޭޝަނެއްގެ މަސައްކަތް ކުރަމުން އަންނަ ކަމަށާއި އެކަމުގެ ސަބަބުން ކަސްޓަމަރުންނަށް އިތުރަށް ފަސޭހަ ވެގެން ދާނެ ކަމަށެވެ.\nމޯލްޑިވިއަނުން އެ ކުންފުނީގެ އާ ޓިކެޓް އޮފީސް ހުޅުވިއިރު އެކުންފުނިން ދަނީ ޗައިނާ އާއި ރާއްޖެ އާއި ދެމެދު ސީދާ ދަތުރުތައް ފެށުމަށް ތައްޔާރުވަމުންނެވެ.\nމޯލްޑިވިއަން އިން ދަނީ އިންޑިއާގެ ޓްރިވެންޑްރަމާއި، ޗެންނާއި އަދި ބަންގްލަދޭޝް ފަދަ ގައުމުތަކަށް ދަތުރު ކުރަމުންނެވެ. މީގެ އިތުރުން ރާއްޖޭގެ ހުރިހާ ވައިގެ ބަނދަރުތަކަށް ވެސް އެ އެއާރލައިނުން ދަތުރުތައް ކުރެއެވެ.


މޫސުން ގޯސްވުމުން ބައެއް ސަރަހައްދުތަކަށް ވައިޓް އެލާޓް ނެރެފި\nރާއްޖެއަށް މިހާރު ކުރަމުންދާ ވިއްސާރައާއި ގުޅިގެން ރާއްޖޭގެ ބައެއް ސަރަހައްދުތަކަށް ވައިޓް އެލާޓް ނެރެފި އެވެ.\nވައިޓް އެލާޓް ނެރެފައި ވަނީ ކ. އަތޮޅާއި ސ. އަތޮޅާ ދެމެދުގެ ރަށްތަކަށެވެ. އަދި މިއެލާޓް ނެރެފައިވަނީ މިރޭ 18:30 އިން ފެށިގެން މިރޭ 00:30 އާއި ހަމައަށެވެ.


Inquiry ah alhugandu huras naalhuvaanekan Raees Nasheed ah engivadaigannavaane: Raees | Jazeera\tއިންކުއަރީއަށް ހުރަސް ނާޅުއްވާނެކަން ނަޝީދަށް އެނގިވަޑައިގަންނަވާނެ: ރައީސް - Jazeera\nއިންކުއަރީއަށް އަޅުގަނޑު ހުރަސް ނާޅުއްވާނެކަން ރައީސް ނަޝީދަށް އެނގިވަޑައިގަންނަވާނެ: ރައީސް\nސިފައިން ބަޔާން ނެރުނީ އެ ހިދުމަތުގެ ޤާނޫނާއި ހަވާލާދީ\nސިފަައިންވެސް ދަނީ ކޮމެޓީއަށް ހާޒިރުވެ، މައުލޫމާތުދެއްވަމުން\nއިންކުއަރީ ކުރިއަށްގެންދަން ބޭނުންވާގޮތަށް ކުރިއަށްދާކަމަށް ގަބޫލުކުރެވޭ\nއަބްދުﷲ ނަސީރު އިބްރާހިމް June 9, 2021 628 views0\nރައްޔިތުންގެ މަޖިލީހުގެ ސަލާމަތީ ހިދުމަތްތަކުގެ ކޮމެޓީން ކުރިއަށްގެންދާ ރައީސް މުހައްމަދު ނަޝީދުގެ ސެކިއުރިޓީ ބްރީޗްވިގޮތުގެ އިންކުއަރީއަށް ހުރަސް ނާޅުއްވާނެކަން އެމަނިކުފާނަށް އެނގިވަޑައިގަންނަވާނެކަމަށް ވިދާޅުވެ، ރައީސް އިބްރާހިމް މުހައްމަދު ސޯލިހް ރައްދުދެއްވައިފި އެވެ.\nއިންކުއަރީގެ މަސައްކަތްތައް ކުރިއަށްދާގޮތާއިމެދު ރައީސް ނަޝީދުގެ ހިތްހަމަނުޖެހުންތަކެއް ހުރިކަން އެމަނިކުފާނު ވަނީ ހާމަކުރައްވަފަ އެވެ. އެގޮތުން އެމަނިކުފާނުގެ މައިގަނޑު ހިތްހަމަނުޖެހުމަކަށްވީ ސިފައިންގެ ހިދުމަތުން ނެރުނު ބަޔާނުގައި ވަކިވަކި ސިފައިންގެ ބަދަލުގައި، މަޖިލީހަށް ޖަވާބުދާރީވާނީ މުއައްސަސާކަމަށް ވިދާޅުވެފައިވާތީ އެވެ.\nއެ މައްސަލާގައި ރައީސް ނަޝީދު ވަނީ ބަޔާނުގައި ސޮއިކުރެއްވި ޑިފެންސް މިނިސްޓްރީގެ ނައިބް ހަސަން ޖަލީލްގެ މައްޗަށް ޖިނާއީ ދައުވާކޮށްދެއްވުމަށް ޕްރޮސިކިއުޓަރ ޖެނެރަލަށްވެސް ހުށަހަޅުއްވާފަ އެވެ. ނަމަވެސް ޕީޖީން މަޖިލީހަށް އެންގީ ފުލުހުންނަށް އެ މައްސަލަ ހުށަހަޅައިގެން ކުރިއަށްގެންދިއުމަށެވެ.\nމައްސަލާގައި އެމްޑީޕީ ތެރޭގައި ހިޔާލު ތަފާތުވެ، ރައީސް މުހައްމަދު ނަޝީދުގެ މެސެޖެއްކަމަށް ވިދާޅުވެ އެމްޑީޕީގެ ޤައުމީ މަޖިލީހުގެ ވަޓްސްއަޕް ގުރޫޕަށް އެމްޑީޕީގެ ޗެއަރޕާސަން ވަނީ މެސެޖެއްވެސް ފޮނުއްވާފަ އެވެ. އޭގައި އިންކުއަރީއަށް ރައީސް ސޯލިހް ހުރަސްއަޅުއްވާކަމަށް ތުހުމަތުކޮށްފައިވެއެވެ.\nމިއީ ރައީސް ނަޝީދު، ރައީސުލްޖުމްހޫރިއްޔާ ލޮބީ ކުރައްވައިގެން އެމްއެންޑީއެފްގެ ވަކިވަކި ސިފައިން 241 އަށް ހާޒިރު ވިޔަ ނުދޭން މަސައްކަތް ކުރައްވާ ސަބަބެއް އެއްގޮތަކަށް ވެސް ނުވިސްނޭ.\nއެ މެސެޖާއި ގުޅޭގޮތުން ނޫސްވެރިޔަކު ކުރި ސުވާލަށް ޖަވާބުދެއްވަމުން ރައީސް ސޯލިހް ވިދާޅުވީ އެމަނިކުފާނު ދެކިވަޑައިގަންނަވާގޮތުގައި މަޖިލީހުން ބޭނުންވާގޮތަށް އިންކުއަރީގެ މަސައްކަތްތައް ކުރިއަށްދާކަމަށެވެ. އެ ވާހަކައަށް ބާރުދެއްވުމުގެ ގޮތުން ރައީސް ހަވާލާދެއްވީ ސަލާމަތީ ހިދުމަތްތަކުގެ ކޮމެޓީގެ މުޤައްރިރު މުހައްމަދު އަސްލަމް ހޯމަ ދުވަހު ނޫސްވެރިންނާއި ބައްދަލުކުރައްވާ ދެއްކެވި ވާހަކަތަކަށެވެ. އެގޮތުން ސަފުކާރުން އިންކުއަރީއަށް ހުރަސް ނާޅާކަން އަސްލަމްވެސް ވިދާޅުވެފައިވާކަމަށް ރައީސް ވިދާޅުވި އެވެ.\nއޭގެއިތުރުން ރައީސް ނަޝީދަށް އެނގިވަޑައިގަންނަވާނެ އަޅުގަނޑު އެޔަށް ހުރަސް ނާޅާނެކަން. އެމަނިކުފާނު އެހެން ވިދާޅުވެފަ އޮތަސް.\nސިފައިންގެ ފަރާތުން ރައްޔިތުންގެ މަޖިލީހުގެ ކޮމިޓީގައި ޖަވާބުދާރީ ވާނީ ވަކިވަކި ސިފައިންގެ ބަދަލުގައި މުއައްސަސާގެ ފަރާތުން ކަމަށް ބަޔާންކޮށް ނެރުނު ބަޔާނާއި ގުޅިގެން ރައީސް ވިދާޅުވީ އެ ބަޔާނަކީ ސިފަައިން ޤާނޫނާއި ހަވާލާދީ އެ ހިދުމަތުން ނެރުނު ބަޔާނެއްކަމަށެވެ. އަދި މަޖިލީހުގެ އިންކުއަރީ މިހާރުވެސް ސިފައިން ހާޒިރުވެ، މައުލޫމާތު ހިއްސާކުރައްވާކަން ފާހަގަކޮށް ރައީސް ވިދާޅުވީ އަސްލަމްގެ ނޫސްވެރިންގެ ބައްދަލުވުމުގައި ސަރުކާރުން އިންކުއަރީއަށް އެއްބަރުލުންދޭކަން ވިދާޅުވެދެއްވި ކަމަށެވެ.\nއެމްއެންޑީއެފުން ވަކިވަކި ސިފައިން ގެންދިއުމާއި ގުޅޭގޮތުން ނެރިފަ އޮތް އެމްއެންޑީއެފްގެ، ސިފައިންގެ ޤާނޫނާއި ހަވާލާދީ ނެރިފަ އޮތް ބަޔާނެއް.\nރައީސް މުހައްމަދު ނަޝީދުގެ ސެކިއުރިޓީ ފެއިލްވިގޮތުގެ އިންކުއަރީގެ މަސައްކަތްތަަކުގެ އެންމެ ފަހުގެ މައުލޫމާތުތައް މީޑިއާއަށް ހިއްސާކުރުމަށް ބޭއްވި ނޫސްވެރިންގެ ބައްދަލުވުމުގައި ނޫސްވެރިޔަކު ކުރި ސުވާލަށް ޖަވާބުދެއްވަމުން އަސްލަމް ވިދާޅުވީ މި އިންކުއެރީއަށް ހުރަސް އެޅުމަށް ސަރުކާރުން އެއްވެސް މަސައްކަތެއް އެއްވެސް މިންވަރަކަށް ކުރާ ކަމުގެ މައުލޫމާތު ލިބިފައި ނުވާކަމަށެވެ. އަދި ރައީސް އިބްރާހިމް މުހައްމަދު ސޯހުވެސް އޭނާ އާ ކުރެއްވި މުއާމަލާތުގައި އެދިވަޑައިގެންފައިވަނީ މި އިންކުއެރީ ރަނގަޅަށް ކުރިއަށް ގެންދިއުމަށް ކަމަށް އަސްލަމް ވިދާޅުވި އެވެ.\nސަރުކާރުން މަޖިލީހުގެ ތަހުގީގަށް ހުރަހެއް ނާޅާ: އަސްލަމް\nއިންކުއަރީއަށް ހުރަސް ނާޅުއްވާނެކަން ނަޝީދަށް އެނގިވަޑައިގަންނަވާނެ: ރައީސް


Najib ge party ah aa leaderaku hovaifi | Mihaaru\nނަޖީބުގެ ޕާޓީގެ ލީޑަރަކަށް ހަމަޖެއްސި އަހުމަދު ޒާހިދު ހާމިދީ. --ފޮޓޯ:މެލޭމެއިލް\n01 ޖުލައި 2018 - 11:00\nޔުނައިޓެޑް މެލޭސް ނޭޝަނަލް އޮގަނައިޒޭޝަން (އަމްނޯ) ގެ އާ ލީޑަރަކީ ނަޖީބުގެ ނައިބަކަށް ހުންނެވި އަހުމަދު ޒާހިދު ހާމިދީ، 65، އެވެ. އޭނާ އެ މަގާމަށް ހޮވާފައި ވަނީ ކުރީގެ ދެ މިނިސްޓަރުންނާ ވާދަކުރައްވައިގެންނެވެ. ނަސްމީ ނަތީޖާތައް ދައްކާ ގޮތުން އަހުމަދަށް ވަނީ ޕާޓީގެ 191 ޑިވިޝަނުގެ ތެރޭން 78 ނޮމިނޭޝަން ލިބިވަޑައިގެންފަ އެވެ. އޭނާއާ އެންމެ ގާތުން ވާދަކުރެއްވި ޚައިރީ ޖަމާލުއްދީނަށް ލިބިވަޑައިގެންނެވީ 53 ނޮމިނޭޝަނެވެ. ރަޒައިލާ ހަމްޒާ އަށް ލިބިވަޑައިގެންނެވީ 28 ނޮމިނޭޝަނެވެ.\nމެއި9ވަނަ ދުވަހު ބޭއްވި އިންތިޚާބު ނަޖީބުގެ ޕާޓީ އަށް ގެއްލުމުގެ މައިގަނޑު ސަބަބަކީ ކުރީގެ ސަރުކާރުގެ މައްޗަށް ކުރި ކޮރަޕްޝަނެވެ. ވެރިކަން ގެއްލުނުތާ ކުޑަ ދުވަސްކޮޅެއްގެ ތެރޭގައި ނަޖީބު ވަނީ ޕާޓީގެ ރައީސްގެ މަގާމުން ވަކިވެވަޑައިގެންފަ އެވެ. ނަޖީބުގެ މައްޗަށް މިހާރު ދަނީ ކޮރަޕްޝަނުގެ ތަހުގީގު ހިންގަމުންނެވެ.\nޕާޓީގެ ލީޑަރުކަން ލިބިވަޑައިގަތުމަކީ ބޮޑު ވަޒީރު ކަމަށް ވަޑައިގަތުމަށް ހުޅުވޭ ދޮރެކެވެ. ނަމަވެސް ބަރިސަން ނޭޝަނަލް ކޯލިޝަނުގެ މައި ޕާޓީގެ ގޮތުގައި އޮތް އަމްނޯ އަށް ވަނީ އިންތިޚާބުގެ ނާކާމިޔާބީ އަށް ފަހު ގިނަ މައްސަލަތަކާ ކުރިމަތިލާން ޖެހިފަ އެވެ. ނަޖީބުގެ ކޯލިޝަނުގެ ބައެއް ޕާޓްނަރުން ވަނީ ބޮޑު ވަޒީރު މަހާތިރު މުހައްމަދުގެ ޕެކްޓް އޮފް ހޯޕް އެލަޔަންސާ ގުޅެން ފަށައިފަ އެވެ. އެކަމަކު އަމްނޯ އަކީ އަދިވެސް މެލޭޝިއާގެ އެންމެ ބޮޑު ސިޔާސީ ޕާޓީ އެވެ. އެ ޕާޓީގައި ތިން މިލިއަން މެންބަރުންނާއި ޕާލަމެންޓުގެ 52 މެންބަރުން ތިބެ އެވެ.\nއިތުރު ލިޔުންތައް ސިޔާސީ ޕާޓީ މެލޭޝިއާ ނަޖީބު ރައްޒާގް


Construction adhi Tourism dhaairaa ge is'beyfulhunnaa Economic Minister bahdhalu kurahvaifi. Construction adhi Tourism dhaairaa ge is'beyfulhunnaa Economic Minister bahdhalu kurahvaifi.\nކޮންސްޓްރަކްޝަން އަދި ޓުއަރިޒަމް ދާއިރާގެ އިސްބޭފުޅުންނާ މިނިސްޓަރ ބައްދަލުކުރައްވައިފި\nކޮންސްޓްރަކްޝަން ދާއިރާގެ އިސްބޭފުޅުންނާއެކު ބޭއްވި ބައްދަލުކުރެއްވުމުގެ ތެރެއިން / ފޮޓޯ: އިކޮނޮމިކް މިނިސްޓްރީ\nމަޓީގެ އިސްބޭފުޅުންނާއެކު ބޭއްވި ބައްދަލުކުރެއްވުމުގެ ތެރެއިން / ފޮޓޯ: އިކޮނޮމިކް މިނިސްޓްރީ\nކޮންސްޓްރަކްޝަން ދާއިރާގެ އިސްބޭފުޅުންނާއި ޓުއަރިޒަމް ދާއިރާގެ މަސައްކަތްކުރައްވާ އިސް ފަރާތްތަކާ، މިނިސްޓަރ އޮފް އިކޮނޮމިކް ޑިވެލޮޕްމަންޓް ފައްޔާޒް އިސްމާއިލް ބައްދަލުކުރައްވައިފިއެވެ.\nވަކިވަކިން ބޭއްވި ބައްދަލުވުންތަކުގައި ކޮންސްޓްރަކްޝަން ދާއިރާއާއި ޓުއަރިޒަމް ދާއިރާގައި ހަރަކާތްތެރިވާ އިސް ބޭފުޅުންތަކެއް ބައިވެރިވިއިރު، އެ ދާއިރާތަކަށް ކުރިއެރުމާއި ތަރައްޤީ ގެނައުމާ ގުޅޭގޮތުން މަޝްވަރާކުރެއްވިއެވެ.\nމިގޮތުން މޯލްޑިވްސް ނެޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީގެ ބޭފުޅުންނާއެކު ބޭއްވި ބައްދަލުކުރެއްވުމުގައި ކޮންސްޓްރަކްޝަން އިންޑަސްޓްރީއަށް ކުރިމަތިވެފައިވާ މައްސަލަތަކާ ބެހޭގޮތުން މަޝްވަރާކުރެއްވިއެވެ. މިބައްދަލުވުމުގައި އެޖަމްޢިއްޔާގެ ރައީސް އަބްދުﷲ މުހައްމަދާއި އެޖަމްޢިއްުޔާގެ ކުރީގެ ރައީސް މުހައްމަދު އަލީ ޖަނާހު އަދި އެމް.އެން.އޭ.ސީ.އައިގެ ބޯޑު މެމްބަރުން ބައިވެރިވެވަޑައިގަތެވެ.\nމޯލްޑިވްސް އެސޯސިއޭޝަން އޮފް ޓުއަރިޒަމް އިންޑަސްޓްރީ، މަޓީގެ އިސްބޭފުޅުންނާއެކު ބޭއްވި ބައްދަލުކުރެއްވުމުގައި، ޓުއަރިޒަމް ސިނާޢަތް ކުރިއެރުވުމަށް ކުރެވެން ހުރި މަސައްކަތްތަކާ ގުޅޭގޮތުން މަޝްވަރާކުރެއްވިއެވެ. މިބައްދަލުވުމުގައި މަޓީގެ ޗެއަރމަން މުހައްމަދު އުމަރު މަނިކާއި، އެޖަމްޢިއްޔާގެ ވައިސް ޗެއަރމަން ހުސައިން އަފީފާއި މަޓީގެ އިސް ބޭފުޅުން ބައިވެރިވަޑައިގަތެވެ.\nވަޒީރުކަމާ ހަވާލުވެވަޑައިގަތުމަށްފަހު މިނިސްޓަރ އޮފް އިކޮނޮމިކް ޑިވެލޮޕްމަންޓް ފައްޔާޒް އިސްމާއިލް ގެންދަވަނީ އިޤްތިޞާދީ ދާއިރާއާ ގުޅުންހުރި ގިނަ ފަރާތްތަކަކާ ބައްދަލުކޮށް، މަޝްވަރާތައް ކުރައްވަމުންނެވެ.


2.7 billion rufiyaage overdraw dhookohfi\nއެމްއެމްއޭއިން 2.7 ބިލިއަން ރުފިޔާގެ އޯވަޑްރޯ ދޫކޮށްފި\nމަރުކަޒީ ބޭންކް އެމްއެމްއޭ: ސަރުކާރުން ދަނީ މަރުކަޒީ ބޭންކުން ދަރަނި ނަގަން ފަށާފަ-- ފޮޓޯ: އަވަސް އާކައިވް\nސަރުކާރުގެ ހަރަދުތައް ފޫބެއްދުމަށް 2.7 ބިލިއަން ރުފިޔާގެ އޯވަޑްރޯއެއް، މަރުކަޒީ ބޭންކް (އެމްއެމްއޭ) އިން ދޫކޮށްފި އެވެ.\nރާއްޖޭގެ މަރުކަޒީ ބޭންކް (އެމްއެމްއޭ) އިން މެއި މަހުގެ 26 ވަނަ ދުވަހުގެ ނިޔަލަށް އާއްމުކޮށްފައިވާ ތަފާސް ހިސާބުތައް ދައްކާ ގޮތުގައި މިހާތަނަށް އޯވަޑްރޯގެ ގޮތުގައި 2.7 ބިލިއަން ރުފިޔާ ވަނީ ސަރުކާރަށް ދޫކޮށްފަ އެވެ.\nސަރުކާރަށް އޯވަޑްރޯ ދޫކުކޮށްފައިވަނީ ކޮވިޑް-19 އާ ގުޅިގެން ދައުލަތަށް ލިބޭ އާމްދަނީ ދަށްވެފައި ވަނިކޮށް ސިއްހީ ދާއިރާ އަށް ބޮޑެތި ހަރަދުތަކެއް ކުރަން ޖެހޭތީ، ފިނޭންސް މިނިސްޓްރީގެ އެދުމުގެ މަތިން ރައްޔިތުން މަޖިލީހުން ދީފައިވާ ހުއްދައާ އެއްގޮތަށެވެ.\nދައުލަތުގެ ހަރަދަށް ޒިންމާވުމުގެ ޤާނޫނުގެ ދަށުން އާއްމުގޮތެއްގައި އެމްއެމްއޭ އިން ސަރުކާރަށް ދަރަނި ނެގޭނެ ލިމިޓަކީ، ވޭތުވެދިޔަ3އަހަރުގެ އެވްރެޖް އާމްދަނީގެ އެއް ޕަސެންޓެވެ. އެއީ ގާތްގަނޑަށް 200 މިލިއަން ރުފިޔާ އެވެ. ނަމަވެސް ކޮވިޑް-19 ގެ ސަބަބުން ދައުލަތުގެ އާމްދަނީ ބޮޑުތަނުން ދަށްވުމުގެ ސަބަބުން، ފިނޭންސް ވަނީ މި ލިމިޓް 4.2 ބިލިއަން ރުފިޔާ އަށް މަތިކޮށްދީފައިވަނީ ރައްޔިތުން މަޖިލީހުންނެވެ.\nއެމްއެމްއޭ އިން އޯވަޑްރޯ ކުރުން ނުވަތަ "މަނިޓައިޒް" ކުރުމަކީ ބައެއް އިގްތިސާދީ މާހިރުންގެ ނަޒަރުގައި ތަފާތު މައްސަލަ ތަކެއް މުސްތަގުބަލުގައި ކުރިމަތިވާނެ ކަމެކެވެ. މިއީ "ފައިސާ ޗާޕުކޮށްގެން" އިގްތިސާދަށް ނެރުން ކަމަށް ބައެއް މާހިރުން ގަބޫލު ކުރައްވަ އެވެ. ނަމަވެސް ފިނޭންސް މިނިސްޓަރު އިބްރާހިމް އަމީރު ވިދާޅުވެފައިވާ ގޮތުގައި އޯވަޑްރޯ ކުރިނަމަވެސް އިގްތިސާދަށް އިތުރު މައްސަލަތަކެއް ކުރިމަތިވާނެ ކަމަށް ދެކެވަޑައި ނުގަންނަވާ ކަމަށެވެ.\nސަރުކާރުގެ ކޭޝްފްލޯ މެނޭޖްކުރުމަށްޓަކައި މަރުކަޒީ ބޭންކުން ދަރަނި ނެގުމާއި މަރުކަޒީ ބޭންކުގައިވާ ސަރުކާރުގެ ބޭންކު އެކައުންޓުން އޯވަޑްރޯ ކުރުމަކީ މަނިޓައިޒް ކުރުމެވެ. އެހެންކަމުން އެމްއެމްއޭއި ން ދަރަނި ނެގުމުން، ބޭންކިން ނިޒާމުގައި ދައުރުވާ ދިވެހި ފައިސާ އިތުރުވެ، މިކަމުގެ ސަބަބުން މަނީ ސަޕްލައި ވެސް އިތުރުވެގެންދެ އެވެ. އަދި ކޮވިޑް-19 ގެ ސަބަބުން ޓޫރިޒަމް ހީނަރުވެފައިވާ ދަނޑިވަޅެއްގައި، މަނީ ސަޕްލައި އިތުރުވުމުން ރާއްޖޭގެ ބޭރު ފައިސާގެ ބާޒާރަށް މިކަމުގެ ނޭދެވޭ އަސަރުތަކެއް ކުރުމަކީ އެކަށީގެންވާ ކަމެކެވެ. ހާއްސަގޮތެއްގައި ދިވެހި ރާއްޖެއަކީ އިމްޕޯޓަށް ވަރަށް ބޮޑަށް ބަރޯސާވެފައިވާ ގައުމަކަށް ވާއިރު، ދިވެހި ރުފިޔާގެ ސަޕްލައި އިތުރުވެގެންދާނަމަ، ޑޮލަރަށް އޮންނަ ޑިމާންޑް އިތުރުވެދާނެ އެވެ. އެހެންނަމަވެސް ފޮރިން އެކްސްޗޭންޖް ބާޒާރަށް ކޮށްފާނެ ނޭދެވޭ އަސަރު ބިނާވެގެން ދާނީ މަރުކަޒީ ބޭންކުން މަނިޓައިޒް ކުރާ މުއްދަތާއި އަދި މި މުއްދަތުގައި ބޭންކުތަކުން ލޯނުދޫކުރާ މިންވަރު ނުވަތަ ކުރެޑިޓް މަލްޓިޕްލެއާ ގެ މައްޗަށެވެ.\nރާއްޖޭގެ ފޮރިން އެކްސްޗޭންޖް މާކެޓުގައި ޑޮލަރުގެ އަގު ވެއްޓުނަ ނުދޭން އެމްއެމްއޭއިން ދަނީ ގިނަ މަސައްކަތްތަކެއް ކުރަމުންނެވެ. މިގޮތުން، ފޮރިން އެކްސްޗޭންޖް ބާޒާރަށް ފޯރުކޮށްދެމުންދާ ބޭރުފައިސާގެ އަދަދު އިތުރުކުރުމަށާއި، އެ އޮތޯރިޓީގައި ގާއިމުވެފައިހުރި އެެކިއެކި ވަސީލަތްތައް މެދުވެރިކޮށްް ބޭންކްތަކަށް ބޭރު ފައިސާ އިތުރަށް ފޯރުކޮށްދިނުމަށް މަސައްކަތް ކުރެ އެވެ. މިގޮތުން މިހާތަނަށް އިންޑިއާގެ ރިޒާވް ބޭންކާއި އެމްއެމްއޭ އާ ދެމެދު ވެފައިވާ 400 މިލިޔަން ޔޫއެސް ޑޮލަރު ކަރަންސީ ސްވޮޕް އެއްބަސްވުމުގެ ދަށުން މިހާރު ވާނީ 150 މިލިއަން ޑޮލަރު ހޯދާފައިވެ އެވެ. އަދި މީގެ އިތުރުން އައިއެމްއެފުން ރާއްޖޭ އަށް ދޭން ނިންމި 28.9 އެމެރިކާ ޑޮލަރު ވަނީ އެމްއެމްއޭއަށް ލިބިފަ އެވެ.


Paksa ah Villa eh vihkaa vaahaka dhogukohfi\nޕަކްސައަށް ވިލާއެއް ވިއްކާ ވާހަކަ ދޮގުކޮށްފި\nމަހިންދާ ރާޖަޕަކްސަ: ރާޖަޕަކްސަގެ އާއިލާއަށް ސޮނެވާގެ ރިސޯޓަކުން ވިލާއެއް ވިއްކަން އެ ކުންފުނިން ނިންމާފައިވާ ކަމަށް ދެކެވޭ ވާހަކަތައް ވަނީ ދޮގުކޮށްފައި --\nލަންކާގެ ކުރީގެ ބޮޑުވަޒީރު މަހިންދަ ރާޖަޕަކްސަގެ އާއިލާއަށް ސޮނެވާގެ ރިސޯޓަކުން ވިލާއެއް ވިއްކަން އެ ކުންފުނިން ނިންމާފައިވާ ކަމަށް ދެކެވޭ ވާހަކަތައް ދޮގުކޮށްފި އެވެ.\n"ދަ މޯލްޑިވްސް ޖާނަލް" ގައި އާންމުކޮށްފައިވާ ރިޕޯޓެއްގައި ބުނެފައިވަނީ މަހިންދަ ރާޖަޕަކްސަގެ އާއިލާއަށް ސޮނެވާގެ ރިސޯޓަކުން ވިލާއެއް ވިއްކަން އެ ކުންފުނިން އެއްބަސްވެއްޖެ ކަމަށެވެ. މަހިންދަ އާއިލާއިން ސޮނެވާގެ ވިލާއެއް ގަންނަނީ ރައްކާތެރި ސަރަހައްދެއްގައި ހުންނަވަން ޖެހިވަޑައިގަންނަވާއިރު އެކަމަށް މަގުފަހި ކުރެެއްވުމުގެ ގޮތުން ކަމަށްވެސް ބުނެފައިވެއެވެ.\nރިޕޯޓްގައިވާ ގޮތުން މި އެއްބަސްވުމުގެ މެދުވެރިއަކީ ރައްޔިތުންގެ މަޖިލީހުގެ ރައީސް މުހައްމަދު ނަޝީދެވެ. އެމަނިކުފާނު މިހާރު ހުންނެވީ ސްރީލަންކާގައެވެ. އެ ގައުމަށް ކުރިމަތިވެފައިވާ އިގްތިސާދީ ބިޔަ ކާރިސާއިން އަރައިގަތުމަށް ދުނިޔޭގެ އެހީ ހޯދުމުގެ އިސް ކޯޑިނޭޓަރަކަށް ނަޝީދު ވަނީ ހަމަޖައްސަވާފައެވެ. އެމަނިކުފާނު ވަނީ ރާޖަޕަކްސަގެ ދަރިކަލުން ނަމާލް އާވެސް ބައްދަލު ކުރައްވާފައެވެ.\n"ދަ މޯލްޑިވްސް ޖާނަލް" ގައި އާންމުކޮށްފައިވާ ރިޕޯޓް ދޮގުކޮށް ސޮނެވާ އިން މިއަދު ބުނީ އެ ރިޕޯޓްގައި ހިމެނޭ ވާހަކަތަކަކީ ދޮގެއް ކަމަށެވެ. އަދި އެ ކުންފުނިން ހިންގާ ރިސޯޓެއްގެ ވިލާއެއް ވިއްކުމާއި ގުޅޭގޮތުން މަހިންދަ ރާޖަޕަކްސަގެ އާއިލާއާ އެއްވެސް މަޝްވަރާއެއް ކޮށްފައިނުވާނެ ކަމަށެވެ. އެފަދަ އެއްވެސް ނިންމެއް ނިންމާފައިނުވާ ކަމަށްވެސް ބުންޏެވެ.\nއަދި އެފަދަ ހަގީގަތް ނެތް ވާހަކަތައް ނުފެތުރުމަށް އިލްތިމާސް ކޮށްފައިވެއެވެ.\nރައީސް ނަޝީދާ ގުޅޭގޮތުން "ދަ މޯލްޑިވްސް ޖާނަލް" ގައިވާ ވާހަކަތައް މަޖިލީހުގެ އިދާރާއިންވެސް ވަނީ ދޮގުކޮށްފައެވެ.\nއެ މަޖިލީހުން މިއަދު ބުނީ ރައީސް ނަޝީދުގެ މަސައްކަތްޕުޅަކީ ލަންކާއަށް އެހީ ހޯއްދެވުން ކަމަށާ އިތުރު ދައުރެއް ނެތް ކަމަށެވެ. އަދި ސްރީލަންކާއަށް އެހީތެރިކަން ހޯއްދަވައިދެއްވުމަށް ނަޝީދަށް ކުރެވެން ހުރި ހުރިހާ މަަަސައްކަތެއް އެމަނިކުފާނު ކުރައްވާނެ ކަމަށެވެ.\n"އެ ގައުމުގެ އެތެރޭގެ ކަންކަން ހަމަޖެއްސުމަކީ ލަންކާ ރައްޔިތުންގެ ކަމެއް،" މަޖިލީހުން ބުންޏެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ސްރީލަންކާ + މަހިންދަ ރާޖަޕަކްސާ\nރަސްމީ ދަތުރުފުޅެއްގައި ނަޝީދު ލަންކާއަށް


އިތުރު އޯޑިއޯއެއް ލީކުވެއްޖެ، މިފަހަރު ނަހުލާގެ ނުރުހުމުގެ ބަސްތަކެއް އަލީ ވަހީދަށް! – Dhen.mv\nއިތުރު އޯޑިއޯއެއް ލީކުވެއްޖެ، މިފަހަރު ނަހުލާގެ ނުރުހުމުގެ ބަސްތަކެއް އަލީ ވަހީދަށް!\nދެން އެމްވީ February 23, 2020 - 7:18 pm\nޓްރާންސްޕޯޓު މިނިސްޓަރު އައިޝަތު ނަހުލާގެ ނުރުހުގެ ބަސްތަކެއް ޓޫރިޒަމް މިނިސްޓަރު އަލީ ވަހީދަށް ރައްދު ކުރާ އަޑު އިވޭ އޯޑިއޯއެއް ލީކް ކޮށްލައިފިއެވެ.\n"ލީކްސް އެމްވީ"ގެ ނަމުގައި ބަޔަކު ޓްވީޓާގައި ލީކް ކުރަމުންދާ އޯޑިއޯތަކުގެ ތެރެއިން މިފަހަރު ލީކް ކޮށްލާފައިވަނީ އޭގެ ދެވަނަ ސީޒަންގެ އެއް ވަނަ އޯޑިއޯއެވެ.\nމި އޯޑިއޯގައި މީގެކުރިން ލީކްވި އޯޑިއޯއެއްގައި ނަހުލާއާ ގުޅުވައިގެން އަލީ ވަހީދު އޭނާގެ ގާތް ރަހުމަތްތެރިއެއް ކަމަށްވާ ޔޫތު މިނިސްޓްރީގެ ސްޓޭޓް މިނިސްޓަރު އައްސަދު(އަޑުބަރޭ) ދެއްކެވި ވާހަކަތަކާއި ގުޅުވައިގެން ނަހުލާ އަލީ ވަހީދު ގާތުގައި ދެމެދެ ވަނީ ވާހަކަ ދެކެވިފައެވެ.\nއެގޮތުން އަލީ ވަހީދު ކަންތައް ކުރައްވަމުން ގެންދެވީ ވަރަށް ހުތުރުކޮށް ކަމަށާއި އަލީ ވަހީދު ގުޅައިގެން ހުންނަވަނިކޮށް ފޯނު ސްޕީކަރަށް ލީ ކީއްވެގެންތޯ ނަހުލާ ވަނީ ސުވާލު ކުރައްވާފައެވެ. އެ ފޯނު ސްޕީކަރަށް ލާފައި ހުރިިއިރު އަޑުބަރޭ އެތަނުގައި އިންނެވި ކަމަށާއި އެގޮތަށް ކަންތައް ކުރުމުން ނަހުލާ އަލީ ވަހީދަށް ކުރެއްވި އިތުބާރު ގެއްލިގެން ހިނގައްޖެ ކަމަށް ނަހުލާ ވިދާޅުވެފައިވެއެވެ.\n“އަޅުގަނޑަށް ވަރަށް އިތުބާރު ކުރިން މިނިސްޓަރަށް އެކަމަކު މިހާރު ކަންތައް ކުރި ގޮތުން އިތުބާރު ކުރާނީ ކިހިނެއްތޯ،” ނަހުލާ ވިދާޅުވާ އަޑުއިވެއެވެ.\nމިނިސްޓަރު ނަހުލާ ދެއްކެވި އެ ވާހަކަތައް އަލީ ވަހީދު ވަނީ ދޮގު ކުރައްވާފައެވެ. ވިދާޅުވީ އެއީ ފޭކް އޯޑިއޯތަކެއް ކަމަށާއި އެއީ ހަދައިގެން އުޅޭ އޯޑިއޯތަކެއް ކަމަށެވެ.\nމީގެ ކުރިން ލީކްކޮށްލި އޯޑިއޯތަކުގައި އަލީ ވަހީދު ވަނީ ސަރުކާރުގެ ބައެއް ވަޒީރުންނަށް އަމާޒުކޮށް ހަޑި ހުތުރު ބަސްތައް ބޭނުންކޮށްފައެވެ. އޭގެތެރޭގައި ހެލްތު މިނިސްޓަރު އަބްދުﷲ އަމީން އާއި އެޑިއުކޭޝަން މިނިސްޓަރު އައިޝަތު އަލީގެ އިތުރުން ޓްރާންސްޕޯޓު މިނިސްޓަރު އައިޝަތު ނަހުލާ ހިމެނިވަޑައިގަންނަވައެވެ.\nމި އޯޑިއޯތަކަކީ ސައްހަ އޯޑިއޯތަކެއް ނޫން ކަމަށް ދެ ފަހަރެއްގެ މަތިން އަލީ ވަހީދު ވަނީ ވިދާޅުވެފައެވެ. އަލީ ވަހީދު ވިދާޅުވަނީ އޭނާގެ މައްޗަށް ވެސް ތަހުގީގު ހިންގަވައިފި ނަމަ އެކަމުގެ ހަގީގަތް ފެންނާނެ ކަމަށެވެ.\nޓެންޑާ ބޯޑު މެންބަރެއްގެ ކޮރަޕްޝަން މައްސަލައެއް އޭސީސީ އަށް ހުށަހަޅައިފި\nތޫފާނު ނިވާރުގެ އަސަރު ރާއްޖެ އަށް ކުރާނީ ބުދަ ދުވަހު: މެޓް\nއީޔޫ އާއެކު ފަސްވަނަ ޕޮލިސީ ޑަޔަލޮގް ބާއްވައިފި\n"ލޯބިވާ ދަރިފުޅާއެވެ. މިއަދު ދަރިފުޅަށް މަންމަ މުހިންމެއް ނުވިއެވެ."


ޕްރެޒިޑެންޓްސް ކަޕްގައި ސާންތީގެ ހިތްހަަމަޖެހުމަކީ އާ ކުޅުންތެރިންނަށް ފުރުސަތު ދެވުން\n18 ޖަނަވަރީ 2022 - 11:28 0\nޔުނައިޓެޑް ވިކްޓްރީގެ ކޯޗު އިހުސާން އަބްދުލް ގަނީ (ސާންތީ).-- ފޮޓޯ: މުހައްމަދު ޝާބިން/ އަދަދު\nމި ފަހަރުގެ ޕްރެޒިޑެންޓްސް ކަޕްގެ ކުރީކޮޅުގައި އޮތް ނޫސްވެރިންގެ ބައްދަލުވުމުގައި ޔުނައިޓެޑް ވިކްޓްރީ (ޔޫވީ)ގެ ކޯޗު އިހުސާން އަބްދުލް ގަނީ (ސާންތީ) ފާހަގަކުރި ކަމަކީ އޭނާގެ ޓީމުން ހާސިލް ނުކުރެވޭނެ ވަރުގެ ޓާގެޓެއް ހަދައިގެން، އެ ފަހަތުން ނުދާނެ ކަމަށެވެ. އޭގެ ބަދަލުގައި މި މުބާރާުތުގައި ފޯކަސް ކުރާނީ އާ ކުޅުންތެރިންތަކަކަށް ފުރުސަތު ދީގެން ބޭނުންވާ މިސްރާބަށް ދިއުމުގެ މަސައްކަތުގެ ފެށުމެއްގެ ގޮތުގައި ކަމަށެވެ.\nސާންތީ ވަނީ މިދިޔަ އޮގަސްޓް މަހު ތިން ވަނަ ދުވަހުން ފެށިގެން 19 އަހަރުން ދަށުގެ ކުޅުންތެރިންނަށް ހުޅުވާލައިގެން ޓްރެއިނިންތަކެއް ގެންގޮސްފަ އެވެ. އޭގެ ބޭނުމަކީ މި މަހު އެފްއޭއެމުން ބާއްވާ 19 އަހަރުން ދަށުގެ މުބާރާތަށް ކުޅުންތެރިން ހޯދުމާއި ޔޫވީގެ ސީނިއާ ޓީމުގައި ވެސް ޓީމެއް ބިނާކުރުމުގެ ސިލެކްޝަނެއް ހެދުމަށެވެ.\nއޭގެއިން ފާހަގަވި ކުޅުންތެރިންނަށް މި ފަހަރުގެ ޕްރެޒިޑެންޓްސް ކަޕްގައި މިހާތަނަށް ޔުނައިޓެޑް ވިކްޓްރީން ކުޅުނު ހަ މެޗުގައި ވަނީ ފުރުސަތު ދީފަ އެވެ.\n"މީގެ ހާއްސަކޮށް ޒުވާން ކުޅުންތެރިން ވަރަށް ރަނގަޅަށް ޓެސްޓް ކުރެވިއްޖެ. ގިނަ ކުޅުންތެރިންނަށް ފުރުސަތު ދެވިއްޖެ. އެންމެ ފަހުން ޔޫވީ ކުޅުނު މެޗުގައި 18 އަހަރުގެ ކުޅުންތެރިއަކު ނެރެގެން މުޅި މެޗު ކުޅެލެވުނު. އެހެންވީމަ ވަރަށް ގިނަ ކުޅުންތެރިންނަށް ފުރުސަތު ދެވިއްޖެ،" އިއްޔެ، ޔުނައިޓެޑް ވިކްޓްރީގެ ޒުވާން ޓީމުގެ ޕްރެކްޓިހުގެ ތެރެއިން ދިން އިންޓަވިއުއެއްގައި ސާންތީ ބުންޏެވެ.\n"މާދަމާ (މިއަދު ޓީސީއާ ދެކޮޅަށް ކުޅޭ) މެޗަށް ވެސް ނުކުންނައިރު، ޔޫވީން އާ ދެ ކުޅުންތެރިއަކަށް ފުރުސަތު ދޭނަން. ބައެއް ސީނިއާ ކުޅުންތެރިން މާދަމާ ނުފެންނާނެ،"\nޕްރެޒިޑެންޓްސް ކަޕަށް ކުރިމަތިލިއިރު، ޔުނައިޓެޑް ވިކްޓްރީ އަށް ދިމާވި އެންމެ ބޮޑު މައްސަލަ އަކީ މެޖޯރިޓީ ޓީމުތަކުގައި ވެސް ހުރި މައްސަލަ އެވެ. ރަނގަޅު ޕްރީ ސީޒަނެއް ނެހެދުމުގެ މައްސަލަ އެވެ. އެކަމާ ހުރެ ސާންތީ ވެސް ޓާގެޓް ހެދީ އަންނަ މަހު ފަށާ ދިވެހި ޕްރިމިއާ ލީގަށެވެ. ޔުނައިޓެޑް ވިކްޓްރީގެ ޓާގެޓަކީ ލީގުގެ ގަދަ ހައެކެވެ.\n"ޕްރީ ސީޒަނެއް ރަނގަޅަށް ނެހެދޭ. ފުޓްބޯޅަ ކޯޗެއް ދައްކަން ވެސް ރަނގަޅު ވާހަކައެއް ނޫން ކަންނޭނގެ މިއީ. ޓީމު ތެރޭގައި ކުޅުންތެރިން ހަމަކުރުމުގައި މި ހުރި ދަތިތަކާއި އެހެން ކަންތައްތަކުގެ ހުރި މައްސަލަ އަކުން މި ކަންތައްތައް ނުވެގެން މިދިޔައީ. އެހެންވެ، ލީގަށް ޓާގެޓެއް ކަނޑައެޅީ،" ސާންތީ ބުންޏެވެ.\n"ކޮންމެ ގޮތެއް ވިޔަސް ޔޫވީން ނަހަދާނަން އަޅުގަނޑުމެންނަށް އަތް ނުލެވޭ ވަރުގެ ޓާގެޓެއް. އަޅުގަނޑުމެން މި މުބާރާތް މި ނެގީ ކުޅުންތެރިން ޓެސްޓް ކުރުމާއި މި ކަހަލަ ބައިވަރު ކަންކަމަށް. ފުޓްބޯޅަ ޓީމެއް ވެއްޖިއްޔާ މޮޅުވުމުގެ މަސައްކަތް ވެސް ކުރަން ޖެހޭ. އެ ނޫން ވާހަކައެއް ނޫން މި ބުނީ،"\nޕްރެޒިޑެންޓްސް ކަޕްގެ ފަހު މެޗުތަކަށް ކުރިމަތިލާއިރު، ޔުނައިޓެޑް ވިކްޓްރީ މިއަދު ހަވީރު ކުޅޭނީ ޓީސީ ސްޕޯޓްސް ކްލަބާ އެވެ.\nޔުނައިޓެޑް ވިކްޓްރީ ތާވަލުގެ އެންމެ ފުލުގައި އޮތީ އެއް ޕޮއިންޓާ އެކު އެވެ. އެއީ ހަތް ވަނައިގައި އޮތް ދަ ގްރާންޑޭ ސްޕޯޓްސް ކްލަބާ އެއްވަރަށް އެއް ޕޮއިންޓް ހޯދައިގެންނެވެ. ޔުނައިޓެޑް ވިކްޓްރީ އަށް އެންމެ މައްޗަށް ވެސް ދެވެން އޮތީ ހަތް ވަނަ އަށެވެ. އެހެންވެ، ސާންތީ ދެމިހުރީ އެންމެ ފުރަތަމަ މުބާރާތަށް ނުކުތްއިރު ހުރި ޓާގެޓަށް ފޯކަސް ކޮށްގެންނެވެ.\n"ޓޭބަލަށް މާ ބޮޑު ބަދަލުތަކެއް އަންނަން ނެތް. ކޯޗެއްގެ ހައިސިއްޔަތުން މި ވަގުތު މުހިންމީ ފުރުސަތު ދިނުން،" ސާންތީ ބުންޏެވެ.\nލީގަށް ޓީމު ވަރުގަދަ ކުރުމުގެ ގޮތުން ޔުނައިޓެޑް ވިކްޓްރީން ވަނީ ހަތަރު ބިދޭސީ ކުޅުންތެރިން ގެނެސްފަ އެވެ. އޭގެ ތެރެއިން ތިން ކުޅުންތެރިންނަކީ މިދިޔަ ސީޒަނުގައި ރާއްޖޭގައި ކުޅެފައިވާ ތިން ކުޅުންތެރިންނެވެ. އެއީ ޔުނައިޓެޑް ވިކްޓްރީ އަށް މިދިޔަ ސީޒަނުގައި ވެސް ކުޅުނު ކިރްގިސްތާންގެ މިޑްފީލްޑަރު އަނަޓޯލީ ވްލަސީޗޭވާއި ސާބިއާގެ ޑިފެންޑަރު މިލޯސް ކޮވަސެވިޗްގެ އިތުރުން މިދިޔަ ސީޒަނުގައި ސަސް އިން ފެނުނު ޖަޕާނުގެ މިޑްފީލްޑަރު އެއިސޫކޭ މޯރީ އެވެ. ސާންތީ ބުނީ މިއަދު ހަވީރުގެ މެޗުގައި ބިދޭސީ ކުޅުންތެރިން ފެނުމުގެ ފުރުސަތު އެބައޮތް ކަމަށެެވެ.\nޓީސީ އާއި ޔުނައިޓެޑް ވިކްޓްރީ ކުޅޭ މެޗު ފަށާނީ މިއަދު ހަވީރު ހަތަރެއް ޖަހާއިރު އެވެ. މިރޭ ނުވައެއް ޖަހާއިރު ދަ ގްރާންޑޭ ސްޕޯޓްސް ކްލަބާއި ސަސް ވާދަކުރާނެ އެވެ.\nއިހުސާން އަބްދުލްގަނީ (ސާންތީ)\nއީގަލްސް ހުރަސްއަޅައި ޔުނައިޓެޑް ވިކްޓްރީ ހަތަރަކަށް\nޔޫވީ އަތުން ތަފާތު ބޮޑު މޮޅެއް ހޯދައި މާޒިޔާ އެއް ވަނަ އަށް\nޓީސީ ބަލިކޮށް ޔުނައިޓެޑް ވިކްޓްރީ ތިން ވަނަ އަށް


ފަލަސްތީނުގެ ވާހަކައިން ލިބޭ އިބުރަތް -2: ގައުމީ ކަންކަމުގައި އާންމުން | Sandhaanu\nފަލަސްތީނުގެ ވާހަކައިން ލިބޭ އިބުރަތް -2: ގައުމީ ކަންކަމުގައި އާންމުން\nކުރީގެ ޢަދަދާ ގުޅޭ..\nއާދެ، މި ނަންގަތް ހޭލުންތެރިކަން ނެތުމުގެ އާޚިރު ނަތީޖާއަކީ ތަނުގެ ސިޔާދަތާއި މިނިވަންކަން ގެއްލުމެވެ. އަމިއްލަ ވަކި ގައުމެއްގެ ސިފައިގައި އޮންނަ އޮތުމާއި ތަނުގެ މީހުންގެ މިނިވަންކަން ގެއްލިދިޔުމެވެ.\nދެހާހުގެ އަހަރުތައް ފެށުނީއްސުރެންހެން، އިންޑިޔާގެ ބާރުގެ ދަށަށް، ރާއްޖެ، ގެންދިޔުމުގެ މަސައްކަތް ބާރު އިސްޕީޑެއްގައި ފެށުނެވެ. ރާއްޖޭގައި އެމީހުންގެ ވެރިކަން ގާއިމު ކުރުން ނޫން އެހެން އެދުމެއް ނެތް ބަޔެއްގެ، ދަހިވެތި އެދުމުގެ ފައިދާގެ ބޭނުން، އިންޑިޔާއިން އެންމެ ފުރިހަމައަށް ހިފައިގެންނެވެ. މިކަންކަން ފާޅުގައި ކުރަމުން ދިޔައިރު، ފަލަސްތީނުގެ ރައްޔިތުން، އެމީހުންގެ ގައުމު އަތުލައިގަތުމުގެ ރޭވުންތައް ރާވަމުން ދިޔައިރު ނިދާފައި ތިބިފަދައިން، ދިވެހިން ވެސް ތިބީ ނިދާފައެވެ. ރާއްޖޭގެ މިނިވަންކަން ގެއްލުވާލުމުގެ ރޭވުންތައް ރޭވެމުންދާ ކަމުގެ ކިތަންމެ ކިތަންމެ އިޝާރަތެއް ލިބެމުން ދިޔައިރު ވެސް އެކަން ދެނެގަންނާކަށް ބޭނުމެއް ނުވެއެވެ. މީގެ ބައެއް އިޝާރަތްތަކުގެ ވާހަކަ މިތާގައި ލިޔެލަން ގަސްދުކުރަމެވެ.\nފުރަތަމަ އިޝާރަތަކީ ވެރިކަމުގެ ދަހިވެތިކަމުގައި އިންޑިޔާގެ ޓީވީ ޗެނަލަކަށް ދިން ބަސްދީގަތުމެއްގައި ތިމާމެންގެ އަމިއްލަ ގައުމަށް ހަމަލާދީ، ހިފަން އައުމަށް ބަޔަކު ގޮވާލި ގޮވާލުމެވެ. ދެންމެ، ރާއްޖޭގައި އެމީހުންގެ ވެރިކަން ކުރުން ނޫން އެހެން އެދުމެއް ނެތް ބަޔެކޭ ބުނި މީހުންނަކީ މިއީއެވެ. ދުނިޔޭގެ އެހެން އެއްވެސް ބަޔަކު، އެބަޔެއްގެ ގައުމާ ބެހޭ ގޮތުން، މިފަދަ އިއުލާނެއް ކުރި ނަމަ، އެބަޔަކު ވާނީ ބޮޑެތި ބޮޑެތި މުޖުރިމުނަށެވެ. 1988 ނޮވެމްބަރު ތިނެއްގައި ހާޖަރާގޭ އަބްދުއްލޯހި ލުތުފީ ޓެމިލް ޓައިގަރުން ރާއްޖެ ގެނެސް، ރާއްޖެއަށް ދިން ހަމަލާއާއި މިމީހުން ގޮވި ގޮވުމާ އޮތް ތަފާތަކީ ކޮބާ ހެއްޔެވެ؟ އެމީހުންނަށް އަމަލީ ގޮތުން އެކަން ނުކުރެވުމެވެ. ބައެއް ގައުމުތަކުގައި ގައުމަށް ޣައްދާރުވެ ޚިޔާނަތްތެރިވުމުގެ މިފަދަ ޖަރީމާތައް (ކުރައިމް އޮފް ޓްރީސަން) ހިންގާ މީހުންގެ އަދަބަކީ ދަންޖައްސާ މަރުމެވެ. އަނެއްބައި ގައުމުތަކުގައި މިފަދަ މުޖުރިމުން އުމުރަށް ޖަލަށް ލެވެއެވެ. ދުވަހެއްގައިވެސް އެމީހުން މިނިވަން ނުކުރެވެއެވެ. އެމީހުން މަރުވާން ޖެހެނީ ޖަލުގައެވެ. ނަމަވެސް ރާއްޖޭގައިތޯއެވެ؟ ގައުމު ވިއްކަން އުޅޭ މިފަދަ ބޮޑެތި ޚާއިނު މުޖުރިމުންނަކީ ސަރުކާރު ހިންގާ ސަރުކާރުގެ އިސް މަގާމުތައް ފުރަން ތިބޭ ގައުމަށް މަގުދައްކާ މީހުންނެވެ! މިނިކާ ވަގުންގެ ބައިގަނޑަކަށް ބަކަރިކޮށި ބެލެހެއްޓުން ހަވާލުކުރުން ފަދަ ކަމެކެވެ! މިހެން ކަންތައްވާން ދިމާވަނީ ކީއްވެ ހެއްޔެވެ؟ އާންމުންގެ ހޭލުންތެރިކަން ނެތުމުންނެވެ. ގައުމީ ކަންކަމާ މެދު، މިނިވަންކަމާއި އިޚުލާސްތެރިކަމާއެކު ވިސްނާ ފިކުރުނުކުރާތީއެވެ.\nގައުމަށް ޚިޔާނަތްތެރި ވުމުގެ މިފަދަ ގޮވާލުމެއް ގޮވާލައި، ބޭރު ބައެއްގެ ކިބައިން، ގައުމަށް ހަމަލާދޭން އަންނާށޭ ބުނުމުގެ ހިތްވަރު ލިބެނީ ކީއްވެ ހެއްޔެވެ؟ ދެ ސަބަބެއް އޮވެގެންނެވެ. ފުރަތަމަ ސަބަބަކީ މިފަދަ ވާހަކަތައް، ކުރިން، މިބުނާ ބޭރު ބަޔަކާ ދެކެވިފައި އޮތުމެވެ. މީގެ އެންމެ ބޮޑު ހެއްކަކީ، މިމީސް މީހުން އިންޑިޔާގެ އެކި މީސް މީހުންނާ ބައްދަލުކޮށްކޮށްފައި، އަސްކަރީ ބާރުގެ ބޭނުންކޮށްގެން ވެރިކަން އެމީހުންގެ އަތްމައްޗަށް ފުރޮޅާލުމުގެ ވާހަކަ ދައްކަމުން ދާތީ އެކަމާ ބޮލަށް އުނދަގޫވެގެން އިންޑިޔާގެ މަސްއޫލު މީހަކު ބުނި ބުނުމެވެ. ‘މި މީހުން ކެތްނުލަވައިގެނެގެން މިއުޅެނީ ކީއްވެގެން ހެއްޔެވެ؟ އަދި ޅަ ނޫން ހެއްޔެވެ؟ އަދިވެސް ވެރިކަން ލިބިދާނެ ނޫންހެއްޔެވެ؟’ މިވާހަކަތައް އިންޑިޔާގެ ބައެއް ނޫސްތަކުގައި ޝާއިއު ކުރެވެނެވެ. މިތާގައި އޭނާ އިޝާރަތްކުރަނީ ރާއްޖޭގައި އިންތިޚާބެއް ކައިރިވެފައި އޮތްކަމާއި އެ އިންތިޚާބު މި ކެތް ނުލެވިގެން އުޅޭ ބައިގަނޑަށް ކާމިޔާބުކުރެވިދާނޭކަމެވެ. ދެވަނަ ސަބަބީ ތަނުގެ އާންމުންގެ ހޭލުންތެރިކަން ނެތުމެވެ. އަދި އެކަމުގެ ސަބަބުން، އެފަދަ ޚާއިނު މުޖުރިމުން މަތި އޮމާންކޮށް ދައްކާ ކޮންމެ ވާހަކައެއް، އަމިއްލަ ވިސްނުން ބޭނުން ނުކޮށް އާންމުން ގަބޫލުކުރާނެ ތީއެވެ. އާންމުގެ ހޭލުންތެރިކަން ނެތުމުން، ކަންތައްތަކުގެ ހަގީގަތް ފޮރުވައި އޮޅުވާލެވުމުގެ އެކަށޭންކަން ލިބިގެންވީ ބަޔަކަށް އާންމުން ވެފައި ތިބީމައެވެ. އާދެ، އާންމުގެ މީހުންނަކީ ގުނބޯ ހެއްދޭނޭ ބަޔަކަށްވީތީއެވެ.\nދެވަނަ އިޝާރަތަކީ ހަސަނަށް އޮޑިދިންހެން، ރާއްޖެއަށް އިންޑިޔާއިން ދެ ހެލިކޮޕްޓަރު ދިނުމެވެ. ހެލިކޮޕްޓަރު ބޭނުމެއްނެތްކަމާއި އަދި އެ ގެންދިޔުމަށް އެދުމުން ވެސް، އެ ދެ ހެލިކޮޕްޓަރު ނުގެންދިޔުމެވެ. އަދި، އެ ދެ ހެލިކޮޕްޓަރު އުދުއްސަންތިބި މީހުންގެ ވިސާ ހުސްވުމުން، އަދި ދިވެހި ބިމުން ފައިބާން އެންގުމުން، ނުފައިބައި، ގަވާއިދާ ޚިލާފަށް ރާއްޖޭގައި ތިބުމެވެ. މިއީ އެންމެންނަށް ވެސް އެނގުނު ކަމެކެވެ. ނަމަވެސް، އެންމެ ކުޑަވެގެން މިވާހަކަ ނޫހެއްގައި ޖަހާލަންވެސް ނުކެރުނެވެ.\nތިންވަނަ އިޝާރަތަކީ ރާއްޖޭގެ ދާޚިލީކަންތައްތަކަށް އިންޑިޔާ ވަދެގަތުމެވެ. ސިޔާސީ ޕުރޮޓޮކޯލާއި ޚިލާފަށް، އެމީހުންގެ މަންދޫބަކު އައިސް، އަމިއްލައަށް ރާއްޖޭގެ ރައީސް އޮފީހަށް ވަދެގެނެ، މިވެނި ގޮތަކަށް ކަންތައް ކުރަން އަމުރުކުރަން ކެރުނުކަމެވެ. ފަހުން، މިމީހަކު، އެކަމާ އުޒުރުވެރިވެ، އަމިއްލަ ގޮތުން މާފަށް އެދުނު ކަމަށް ވެއެވެ. އަދި، އޭނާ އެގޮތަށް ކަންތައް ކުރީ، އިންޑިޔާ ސަރުކާރުން އަންގައިގެން ކަމަށް ވެސް އޭނާ އިޝާރަތްކުރިކަމަށް ވެއެވެ.\nހަތަރު ވަނަ އިޝާރާތަކީ ރާއްޖޭގެ މީހުންނަށް ދެވޭނޭ ގައުމުތަކާއި ނުދެވޭނޭ ގައުމުތައް އިންޑިޔާއިން ކަނޑައަޅާލުމުގެ އިޚްތިޔާރު އިންޑިޔާއަށް ލިބިދިނުމެވެ. ރާއްޖޭގެ ބަޔަކު، ގާނޫނުތަކާއި ގަވާއިދުތަކާ އެއްގޮތްވާ ގޮތުގެ މަތިން، ގައުމެއްގެ ތެރޭގައި ދަތުރުކުރަމުން ދަނިކޮށް، އިންޑިޔާ އެކަމާ ނުރުހިދާނެތީ، ރާއްޖޭގެ ޚާރިޖީ ވުޒާރާއިން އެކަން ހުއްޓާލުމަށް މިބުނާ ބަޔަކަށް އެންގުމެވެ.\nފަސްވަނަ އިޝާރަތަކީ ޕޮލިސް އެކަޑަމީގެ ނަމުގައި ރާއްޖޭގެ އެތަން މިތަނުގައި އަސްކަރީ މަރުކަޒުތައް ހެދުމެވެ. އަދި، މިކަމަކީ އެމީހުންގެ އަސްކަރުން ރާއްޖޭގައި ތިބުމުގެ ބަހަނާއަކަށް ހެދުމެވެ. ރާއްޖޭގައި އެތަން މިތާގައި ޕޮލިސް އެކަޑެމީ އަޅަން ޖެހެނީ ކީއްވެ ހެއްޔެވެ؟ މީގެ ބޭނުމަކީ ކޮބާ ހެއްޔެވެ؟ ރާއްޖޭގެ ތަރައްގީއަށް މިވަގުތު އެންމެ މުހިއްމީ މިކަން ހެއްޔެވެ؟ މިހާރު ވެސް، ރާއްޖޭގެ ބޭނުން ފުދޭވަރަށް، މިކަންކަން ކުރާތަންތަން ރާއްޖޭގައި އެބަ ހުއްޓެވެ. އެތަންތަން ތަރައްގީ ނުކުރެވެންވީ ކީއްވެ ހެއްޔެވެ؟ ބޭރު ބައެއްގެ އަތް މައްޗަށް ގައުމުގެ މިފަދަ ހައްސާސީ ކަންތައްތައް ދޫކޮށްލަން ޖެހެނީ ކީއްވެ ހެއްޔެވެ؟ މިހުރީ ހައްތަހާވެސް ކުރަން ޖެހޭނޭ މުހިއްމު ސުއާލުތަކެވެ.\nރާއްޖޭގައި ތަނެއް އަޅަން ޖެހޭ ނަމަ އަޅަންވީ މުދައްރިސުން ތަމްރީނުކޮށް ތައްޔާރުކުރާނޭ ތަންތަނެވެ. ރާއްޖޭގެ ރިސޯޓުތަކުގައި މަސައްކަތްތަކުރުމައްޓަކައި ދިވެހިން އަހުލުވެރި ކުރެވޭނޭ ގޮތް ހެދޭނޭ ތަންތަނެވެ. ރާއްޖެ ތަރައްގީކުރުމައްޓަކައި، ރާއްޖޭގެ އެތަން މިތަނުގައި ޕޮލިސް އެކަޑަމީ ހެދުމަށްވުރެ، މުދައްރިސުން ތަމްރީނުކުރާ މަރުކަޒުތަކާއި ހޮޓަލް އިސްކޫލުތައް، ރާއްޖޭގެ އެކިކަންކޮޅުގައި އެޅުން މާ މުހިއްމެވެ. ރާއްޖޭގެ ތައުލީމީ ނިޒާމު މިހާރު މިއޮތް ގޮތަށް ބަދަލުވިތާ ފަސްދޮޅަސް އަހަރުވީއިރު ވެސް، އެކަށީގެންވާ ގާތުގެ އަދަދަކަށް ވެސް، ރާއްޖޭގެ އިސްކޫލުތަކުގައި މަސައްކަތްކުރާނޭ އަހުލުވެރިވެފައި ތިބި ދިވެހި މުދައްރިސުން ނެތުމުންނެވެ. ޓުއަރިޒަމްގެ މަސައްކަތް ރާއްޖޭގައި ފެށުނުތާ ފަންސާސް އަހަރުވާން ކައިރިވީ އިރުވެސް ރިސޯޓުތަކުގައި މަސައްކަތްކުރާ މީހުންގެ 70 ނޫނީ 60 ޕަސެންޓަށް ވުރެ ގިނައީ ބޭރު މީހުން ކަމަށްވާތީއެވެ.\nހަވަނަ އިޝާރަތަކީ އެމީހުންގެ ގޮނޑިކޮއްކޮ ދިވެހި ސިޔާސީ ވެރިން، އިންޑިޔާއާ ޖަދަލު ނުކުރުމަށް ގޮވުމެވެ. އިންޑިޔާއަކީ ރާއްޖެ ތަރައްގީކުރުމައްޓަކައި، މާތްﷲ ފޮނުއްވި ރަޙުމަތެއްކަމުގައި ގަބޫލުކުރަން، އަހަރުމެންގެ ތެރޭގައި އުޅޭ މިފަދަ ޣަދަރުވެރި ޚިޔާނަތްތެރި ސިޔާސީވެރިން ގޮވަމުންދިޔުމެވެ. އަހަރުމެންގެ ތަރައްގީވުން އޮތީ އެމީހުންގެ އަތްމަތީކަމުގައި ބުނެއެވެ. މިކަމުގެ މައްޗަށް އިތުރު ވާހަކައެއް ބުނެ، އަލިއަޅުވާލަން ގަސްދުކުރަމެވެ. މިއީ ޑިމޮކުރަސީގެ އުސޫލު ހެއްޔެވެ؟ ވިސްނަން އެނގެނީ ފިކުރުކުރަން އެނގެނީ ހަމަ އެންމެ މީހަކަށް ހެއްޔެވެ؟ ޖާދޫގެ ގޮނޑީގައި އިށީނުމުން، އޭނައަށް ވަޙީ ބަސްފުޅު އިއްވެވެނީ ހެއްޔެވެ؟ މިކަން ވެސް އަހަރުމެން ހަމަ ގަބޫލުކޮށް އަތްތިލަބަޑި ޖަހަންވީ ހެއްޔެވެ؟\nޝައްކެއްނެތް ގޮތުގައި، ތަފާތު މައިދާންތަކުގައި އިންޑިޔާވަނީ ކުރި ހޯދާފައެވެ. ޢިލްމީ މައިދާނުގައެވެ. އުފެއްދުންތެރިކަމުގެ މައިދާނުގައެވެ. ވިޔަފާރީގެ މައިދާނުގައެވެ. ބޭސްވެރިކަމާއި ސިއްޙީ ޚިދުމަތްތައް ފޯރުކޮށްދިނުމުގެ މައިދާނުގައެވެ. ޓެކްނޮލޮޖީގެ މައިދާނުގައެވެ. އަދި، ބޮޑެތި ބޮޑެތި މުއްސަނދިން ވެސް އިންޑިޔާގައި އެބަތިއްބެވެ. އަދި ދުނިޔޭގައި އެންމެ ގިނަ މިލިޔަނަރުން ތިބި އެއްގައުމަކީ އިންޑިޔާކަމުގައި ބެލެވެއެވެ.\nނަމަވެސް، އިޖުތިމާޢީ ކުރިއެރުމާއި އިޖުތިމާއީ ޢަދާލަތު ގާއިމުކުރުމަކީ އިންޑިޔާއަށް ޙާސިލުކުރުން، އަދި، ވަރަށް ދަތި އުނދަގޫ ކަމެކެވެ. އިޖުތިމާޢީ ކުރި އެރުމާއި އިޖުތިމާޢީ ޢަދާލަތޭ މިތާ މިބުނާ ބަހުގެ މާނައަކީ މުޅި ގައުމުގެ އެންމެންގެ މެދުގައި، އަދުލުވެރި ގޮތެއްގައި ގައުމުގެ މުއްސަނދިކަން ބެހިގެން، އެންމެން ޝާމިލުވެގެން ކުރިއަށް ގެންދެވޭ ތަރައްގީގެ ވާހަކައެވެ. މިފަދަ ކުރިއެރުމެއްގެ އަސާސަކީ، މުޅި މުޖުތަމައު، އެ މުޖުތަމައުގެ އެންމެންނަކީ ވެސް ހަމަހަމަ ބަޔެއް ކަމުގައި ދެކުމެވެ. އިންޑިޔާގެ ހިންދީ ދީނީ ސަގާފަތް ނިޔާކުރާ ގޮތުން، އެތަނުގައި ކަންތައް އޮތީކީ، އަދި، މިހެންނެއް ނޫނެވެ. އެ ސަގާފަތް ނިޔާކުރަނީ އެންމެންނަކީ ހަމަހަމަ ބަޔެއް ނޫންކަމެވެ. ހިންދީ ސަގާފަތް ގަބޫލުކުރަނީ ވަކި ބަޔަކަށް، ގުދުރަތީ ގޮތުން، ޚާއްސަ އިމްތިޔާޒުތަކެއް (ޕްރިވިލެޖް ތަކެއް) ލިބިދީފައި އޮންނަން ޖެހޭނޭކަމެވެ. އިންޑިޔާގައި، އެއްކޮޅުން، ބޮޑެތި ބޮޑެތި މުއްސަނދިން އުޅޭ އިރު، އަނެއްކޮޅުން، ތަރައްގީގެ މަސައްކަތުގައި 70އެއްހާ އަހަރު ވޭތުވިއިރު ވެސް، ތަނުގެ އާބާދީގެ ބޮޑު ބަޔަކަށް، ފަސޭހައިން ފާޚާނާކޮށްލުމުގެ ނިޒާމެއް ތަނުގެ ސަރުކާރުގެ އިދާރާތަކުން ގާއިމު ނުކުރެވިފައި އޮތުން ގުޅެނީ މި ނަންގަތް މުއައްސަސީ ތަފާތުކުރުމާއެވެ. (މި ނަންގަތް އިޖުތިމާއީ މައްސަލަތަކަށް އިޝާރަތްކުރެވި ހެދުނު ބައެއް ހިންދީ ފިލްމުގެ ދެތިން ލަވައެއް މިލިޔުމާއެކު ފެންނަން އޮންނާނެއެވެ. ބައްލަވާލެއްވުން މުހިއްމެވެ!) މިހެން ކަންތައް އޮތް އިރު، އަދި ރާއްޖެއަށް ބޭނުންވާ ހަގީގީ ކުރިއެރުމަކީ ޢިޖުތިމާއީ ޢަދާލަތުގެ ކުރިއެރުންކަމަށްވާއިރު، ރާއްޖޭގެ ކުރިއެރުން ގުޅެނީ އިންޑިޔާއާއޭ ބުނެވިދާނެ ހެއްޔެވެ؟ ޚުދް އިންޑިޔާގައި ނެތް އެއްޗެއް، އެތަނުން، އަހަރުމެންނަށް ލިބޭނީ ކިހިނެއް ހެއްޔެވެ؟ އަހަރުމެންގެ ތަރައްގީއަކީ އަހަރުމެން އަމިއްލައަށް ވިސްނައި ރާވައިގެން ކުރަން ޖެހޭ ކަމެކެވެ. އެހެންވެ، އަހަރުމެންގެ ތަރައްގީ ގުޅެނީ އިންޑިޔާއާއޭ ބުނާ މީހަކު އެބުނަނީ ކަންކަމުގެ ހަގީގަތް އެނގިހުރެގެން ނެތް ނޫނެވެ. ނޫނީ ރާއްޖެ ކުރިއެރުވުމުގެ މަގުސަދެއްގައެއް ވެސް ނޫނެވެ. އެހެން އެބުނެ ގޮވަނީ މުޅިން އެހެން މަގުސަދެއްގައެވެ. ހަމައެކަނި ރާއްޖޭގެ މައްޗަށް އިންޑިޔާ ބާރުވެރިކުރުމަށް އެހީވެ، އެކަމަށް މަގުފައިކޮށްދިނުމުގެ މަގުސަދުގައެވެ.\nހަތްވަނަ އިޝާރަތަކީ ރާއްޖޭގައި ހަތިޔާރު އެޅި އިންޑިޔާގެ އަސްކަރީން ތިބުމުގެ ހުއްދަ ދިން ކަމުގެ ވާހަކައެވެ. ކޮންމެވެސް އެހެން ނަމެއް ކިޔައިގެން، އިންޑިޔާގެ އަސްކަރީ މަތިންދާބޯޓެއް ރާއްޖެ ގެނައުމާއި އެމީހުންގެ ބާރު ހިންގޭނޭ ވައިގެ ބަނދަރެއް އެމީހުންނާ ހަވާލުކުރުމުގެ ވާހަކަތަކެވެ. މިކަން ވުމުން، އިންޑިޔާއިން ބޭނުން ވަރަކަށް، އެމީހުން ބޭނުންވި ވަގުތެއްގައި، ރާއްޖެއަށް ހަތިޔާރު އެތެރެކުރެވޭނެއެވެ. އަދި، ރާއްޖޭގެ ދިފާއީ ބާރުތަކުގެ މައްޗަށް ވެރިވެގަތުމުގެ މަގު ހުޅުވިގެންދާނެއެވެ. މިކަން ހިތަށް ގެނައުމުން، ރާއްޖޭގެ މިހާރުގެ ސަރުކާރުގެ ފަރާތުން، ރާއްޖޭގެ ދިފާއި ބާރުތައް، ސިފައިންނާއި ފުލުހުން، ބަދުނާމުކޮށް އަބަދުމެ އަބަދު ދައްކާ ވާހަކަތަކުގެ ހަގީގީ މަގުސަދުވެސް ދޭހަވެއެވެ. ތަނެއްގެ ސަރުކާރުގެ ފަރާތުން އެތަނުގެ ދިފާއީ ބާރުތައް ބަދުނާމުވާ ގޮތަށް އަބަދުމެ އަބަދު ވާހަކަ ދައްކަފާނެ ހެއްޔެވެ؟ މައްސަލަތައް ހުރި ނަމަ، އެކަންވާނީ ގައުމުގެ ހައްސާސީ މައްސަލައަކަށެވެ. އެހެންވެ، އެފަދަ ވާހަކަތައް ނުދައްކައި، އެކަންކަން އިސްލާހުކުރީމަ ނިމުނީ ނޫން ހެއްޔެވެ؟ ނަމަވެސް، މިކަން ނުކޮށް، އެފަދަ ބަދުނާމީ ވާހަކަތައް ދައްކަނީ ކީއްވެ ހެއްޔެވެ؟ މިކަމުގެ ބޭނުމަކީ މަގުސަދަކީ، ތަނުގެ ދިފާއީ މުއައްސަސާއަކި ބޭނުންނެތް ތަނެއް ކަމުގައި އާންމުންނަށް ދެއްކުމެވެ. އަދި، އެތަން އުވާލެވެންޏާ އުވާލައި، ނޫން ނަމަ، އެތަނުގެ އަމުރުވެރިކަން ވެސް ބޭރު ބަޔަކާ، އާދެ، އިންޑިޔާއާ ހަވާލުކުރުމެވެ. އެއް އިރެއްގައި ޖޯޑުންގެ ލަޝްކަރުގެ ބާރު އިނގިރޭސިންގެ އަތްމަތީ އޮތް ފަދައިންނެވެ. އަދި، މިހާރު، އިންޑިޔާގެ ބާރުގެ ދަށުގައި، ބޫޓާނުގެ ދިފާއީ ކަންތައްތަކާއި އަދި ޚާރިޖީ ކަންތައްތައް އޮތް ފަދައިންނެވެ. މިކަން އޮތް ގޮތް، މިބުނި އެއްޗެއްގެ ތެދު ދޮގު އޮޅުންފިލުވާލުމުގެ ގޮތުން، ކޮންމެ މީހަކުވެސް އަމިއްލައަށް ބަލާލުން މުހިއްމެވެ. މިއީ ޚިޔާލީ ވާހަކަތަކެއް ނޫންކަން ދެނެގަތުމަށެވެ.\nމިނަންގަތް ހުރިހާ ކަމަކީ ވެސް ހަމަ ތަރައްގީގެ އެހީތެރިކަމާ ގުޅޭ ކަންކަން ހެއްޔެވެ؟ މިކަންކަން ނުކޮށް ވެސް، ރާއްޖެއާއި އިންޑިޔާއާއި އަދި އެހެން ގައުމުތަކާ ވެސް ގުޅި، ރާއްޖޭގެ ތަރައްގީގެ މަސައްކަތް ދިވެހިންނަށް ކުރެވޭނެއެވެ. ތަނެއްގެ ތަރައްގީގެ މަސައްކަތަކީ ބޭރުބަޔަކަށް ކުރެވޭނޭ އަދި ކުރާނޭވެސް ކަމެއް ނޫނެވެ. މިކަން އެންމެ ސާފު ގޮތެއްގައި ވިދާޅުވީ ކާކު ހެއްޔެވެ؟ އިންޑިޔާގެ މަހަތުމާ ގާނދީއެވެ! އިނގިރޭސީންގެ އަތުން އިންޑިޔާއަށް މިނިވަންކަން ހޯދުމުގެ މަސައްކަތުގައި އެހީވެދޭން، ހެޔޮއެދިގެން، އިނގިރޭސި ފާދިރީއަކު، އޭނާ އަރިހު ދެންނެވުމުންނެވެ. އެހެންވެ، އެހެން މީހުންގެ ތަޖުރިބާތަކުން ވެސް ފައިދާ ލިބިގަނެގެން، ދިވެހިންގެ ތަރައްގީގެ މަސައްކަތް ކުރަން ޖެހޭނީ ދިވެހިން އަމިއްލައަށެވެ. އަދި، އެއީ، ކެރިގެން، އިޚުލާސްތެރިކަމާއެކު އެކަމާ ކުރިމަތިލައިފި ނަމަ، އިރާދަކުރެއްވިއްޔާ، ކުރެވޭނޭ ވެސް ކަމެކެވެ.\nދެން، ރާއްޖެ ތަރައްގީކުރުމުގެ ނަމުގައި ރާއްޖޭގެ މިނިވަންކަން ނިގުޅައިގަނެވި ދިޔުމުގެ އެތައް އެތައް އިޝާރާތްތަކެއް ވަމުންދާއިރު ވެސް، އާންމުން ހޭލުންތެރި ނުވަނީ ކީއްވެ ހެއްޔެވެ؟ ކޮންމެ ޖުލައި ސައްބީހެއްގައްޔާއި ނޮވެމްބަރު އެގާރާއެއްގައްޔާއި ރަބީއުލް އައްވަލު މަހު އެކެއްގައްޔާއި މިފަދަ ގައުމީ މުނާސަބަތްތަކުގައި ގޮވާ ގޮވުންތަކާއި ޖަހާ ލަވަތަކުގައި ކިޔާ އެއްޗެހީގެ މާނައަކީ ކޮބާ ހެއްޔެވެ؟ އެކިޔާ ގައުމު ދެކެ ލޯބިވާ ވާހަކައާއި ގައުމު ދިފާއުކުރުމަށް އެންމެން ތެދުވާނެ ވާހަކައިގެ މާނައަކީ ކޮބާ ހެއްޔެވެ؟ ނޮވެމްބަރު ތިނެއްގެ ހާދިސާގެ ފަހުން، ސަލްޓަން ޕާކު ބުރު ކައިރީގައި ލިޔެފައި ބެހެއްޓި ފިލާގައި ހުރި ލިޔުންތަކުގެ މާނައަކީ ކޮބާހެއްޔެވެ؟ ގައުމީ އިހުތިފާލުތަކަކީ މާނައެއް ހުރި ކަމަކަމަށް ވަނީ ނަމަ، އެކިޔޭ ލަވަތަކުގެ ބަސްތަކުގައި މާނައެއް ވަނީ ނަމަ، އެ ފިލާގައި ލިޔެވިފައި އޮތް އެއްޗަކީ މާނައެއް ހުރި އެއްޗަކަށްވާ ނަމަ، ރާއްޖޭގެ މިނިވަންކަން ގެއްލެން އުޅޭ މިފަދަ ވަގުތެއްގައި އަތްއުރާލައިގެން ތިބެން ހެޔޮވާނެ ހެއްޔެވެ؟ ޑިމޮކުރަސީއަށްޓަކައި، އިންސާނީ ހައްގުތަކައްޓަކައި، އެންމެން މަގުތަކަށް ނިކުމެ ކުރި އިހުތިޖާޖުތައް ކޮބާ ހެއްޔެވެ؟ ގައުމުގެ މިނިވަންކަން ދިފާއުކުރުމުގައި، މަގުތަކަށް ނިކުމެ، އެފަދަ އިހުތިޖާޖުތައް ކުރުން ހައްގުވެގެން ނުވަނީ ހެއްޔެވެ؟ މިނިވަކަން ގެއްލެމުންދާ ކަމުގެ އިޝާރަތްތައް ލިބެމުންދާއިރު، ހެވިފައި ނޭނގޭކަމަށް ހަދައިގެން، މިއީ ތިމަންމެންނާ ބެހޭ ކަމެއް ނޫނޭ ބުނެ، ކަންނެއްކަން މަތީ ބޮޑުއަށިމަތީގައްޔާއި ހޮޅުއަށިތަކުގައްޔާއި ސައި ހޮޓާތަކުގެ މޭޒުތައް ދޮށުގައި ވައި އަނގަތަޅަން ތިބެއްޖެ ނަމަ، ފަލަސްތީނަށް ވީގޮތް ރާއްޖެއަށް ވެސް ވުމަކީ ދުރުކަމެއް ހެއްޔެވެ؟ ބަނޑުހައިވެފައި އޮތް ސިންގާއެއް އަނގަ ހުޅުވައިގެން ރާއްޖެއާ ދިމާއަށް ބަލަހައްޓައިގެން އޮތް އިރު ވެސް މެއެވެ. އަދި، މުޅަ މަސްގަނޑަކަށް ރާއްޖެ ހަދައި، އެ ސިންގާގެ އަނގައަށް، ރުހުމުގައި، ރާއްޖެ ލަވައިދިނުމުގެ މަސައްކަތް، ބަޔަކު ހުއްޓުމެއް ނެތި ކުރަމުންދާއިރު ވެސް މެއެވެ.\nމުރުޝީދާ ރައޫފު ސެޕްޓެމްބަރ 7, 2020 At 10:39 ޕމ\nDhen keekkureveynee. Amilla ah bodu varihamaigaa thibeema Arabinnah veegoiy Dhiveraajje ah nuvaanvee keevehey?


Covid-19: geveshi aniyaa ithuruve, dhuniyeah ithuru veyneh!\nއަނިޔާ ކުރާ މަންޒަރެއް: ގެވެށިއަނިޔާ ހުއްޓުވަން ޖެހޭ--\nކޮވިޑް-19: ގެވެށި އަނިޔާ އިތުރުވެ، ދުނިޔެއަށް އިތުރު ވޭނެއް!\nމުޙައްމަދު ފައުޒާން އަޙުމަދު\n05 މޭ 2020 - 05:29:33\nއަނިޔާ ދެމުންދިޔަ މީހުންނާއި އަނިޔާލިބެމުން ދިޔަ މީހުން އެއްތަނެއްގައި ބަންދުވެގެން އުޅެން ޖެހުމުން ގެވެށި އަނިޔާގެ މައްސަލަތައް މިލިއަނުން އިތުރުވަމުންދާތީ، ސަރުކާރުތަކުން ހާއްސަ ސަމާލިކަމެއް ދީގެން ހަރުދަނާ ފިޔަވަޅުތަކެއް އެޅުމަށް ގެވެށި އަނިޔާއާ ދެކޮޅަށް މަސައްކަތްކުރާ ބައިނަލްއަގުވާމީ ޖަމިއްޔާތަކުންނާއި ތަޖުރިބާކާރުން ގޮވާލައިފިއެވެ.\nއަލްޖަޒީރާ ޓީވީން ގެނެސްދިން ހާއްސަ ޕްރޮގްރާމެއްގައި، އެފްރިކާ ބައްރުގައި އާންމުވެފައިވާ ގެވެށި އަނިޔާތަކާ ދެކޮޅަށް މަސައްކަތްކުރާ އަމިއްލަ ޖަމިއްޔާއެއްގެ އިސްވެރިއަކު ވިދާޅުވި ގޮތުގައި މުޅި އެފްރިކާގައި ކޮވިޑް-19ގެ ބެނދެވުންތަކުގެ ސަބަބުން ގެވެށި އަނިޔާ އިންތިހާއަށް އިތުރުވެގެން ގޮސްފައިވެއެވެ.\nހަމަ އެޕްރޮގްރާމުގައި ވާހަކަ ދެއްކެވި އެމެރިކާގެ ތަޖުރިބާކާރަކު ވިދާޅުވީ، މުވާސަލާތީ ގޮންޖެހުންތަކާއި އަނިޔާ ލިބޭ މީހުންނަށް ފޯރުކޮށްދޭ އިޖުތިމާއީ އެހީތެރިކަމުގެ ޕްރޮގްރާމްތައް ހުއްޓުމަކަށް އައިސްފައިވުމާއި ގާނޫނާއި ގަވާއިދުތައް ތަންފީޒުކުރާ ބާރުތައް ކޮވިޑް-19ގެ ކަންކަމުގައި އަވަދިނެތި އުޅެންޖެހުމާއި ސަރުކާރުތަކުގެ ސިކުނޑިތަކުން އާންމު އިޖުތިމާއީ މައްސަލަތައް ބޭރުވެ، ހަމައެކަނި ކޮވިޑް-19އަށް ހުސްކޮށްލާފައިވާތީ، ގެވެށި އަނިޔާގެ ޝިކާރައަށް ވަމުންދާ މީހުން އިތުރުވެގެން ގޮސްފައިވާކަމަށެވެ.\n"މި ހާލަތުގައި ސަރުކާރުތަކުން ގެވެށި އަނިޔާއާ ދެކޮޅަށް ވިސްނުންތެރި ފިޔަވަޅުތަކެއް ނޭޅިއްޖެނަމަ ދުނިޔޭގެ އެތައް މިލިއަން ބަޔަކު ނަފްސާނީ ގޮތުންނާއި ޖިސްމާނީ ގޮތުން މުޅި އުމުރަށް ބަލިވެގެން ހިނގައިދާނެ،" އެމެރިކާގެ ތަޖުރިބާކާރު ވިދާޅުވިއެވެ. "އަނިޔާލިބޭ މީހުންނަށް އެކަން ފަސޭހަކަމާއެކު ރިޕޯޓްކުރެވޭނެ ގޮތްތައް ރާވައި، އެކަމަށް ހާއްސަ އެޕްތައް ތަރައްޤީކޮށް އާންމުކުރަންވީ ވަގުތަކީ މިއީ."\nބޭރު ދުނިޔެކޮވިޑް-19ކޮރޯނާ ވައިރަސްގެވެށި އަނިޔާ


Komme ofeehakah institute eh! Miee rangalhu gothehtha? | Mihaaru\nކޮންމެ އޮފީހަކަށް އިންސްޓިޓިއުޓެއް! މިއީ ރަނގަޅު ގޮތެއްތަ؟\nިހަޔަ އެޑިއުކޭޝަން މިނިސްޓަރު ޑރ. އިބްރާހިމް ހަސަން އަދި އެ މިނިސްޓްރީގެ އިސްވެރިން، މަޖިލީހުގެ ކޮމިޓީއެއްގައި ބައިވެރިވެވަޑައިގަންނަވަނީ.-- ފޮޓޯ: މަޖިލިސް\n02 ނޮވެމްބަރ 2020 - 10:05\nސަރުކާރުގެ އެކި މިނިސްޓްރީތަކުން ހިންގަމުން އައި ޓްރެއިނިން އިންސްޓިޓިއުޓްތައް، 1999-2000 ވަނަ އަހަރު އޭރުގެ މޯލްޑިވްސް ކޮލެޖު އޮފް ހަޔަ އެޑިއުކޭޝަންގެ ދަށަށް ބަދަލުކުރީ ވެސް ސަރުކާރުގެ ވަސީލަތްތައް ޑުޕްލިކޭޓްނުކޮށް، އެއް ފުރާޅެއްގެ ދަށުން އެ މަރުކަޒުތައް ހިންގުމަށެވެ. އެކަމަކު އޭގެ 20 އަހަރު ފަހުން މިހާރު މި ފެންނަނީ އޭގެ އިދިކޮޅު މަންޒަރެވެ. ސަރުކާރުގެ ބޮޑެތި ކުންފުނިތަކާއި ބައެއް އިދާރާތަކުގެ "ކޮޓަރީ"ގައި އިންސްޓިޓިއުތައް ހަދައިގެން ޓްރެއިނިން ދޭ ތަނެވެ؛ ރައްޔިތުންގެ ފައިސާއިން ހިންގާ ސަރުކާރުގެ ދެ ޔުނިވާސިޓީ އަދި ވޮކޭޝަނަލް ތަމްރީނުތަކަށް ހާއްސަ މޯލްޑިވްސް ޕޮލިޓެކްނިކް ބޭނުން ނުހިފަނީ ކީއްވެ ހެއްޔެވެ؟\nހަޔަ އެޑިއުކޭޝަން މިނިސްޓްރީން ހިއްސާކުރި މައުލޫމާތުތަކަށް ބަލާއިރު، ތަފާތު އެކި ތަމްރީނުތައް ދިނުމަށް 192 މަރުކަޒެއް ވަނީ ރަޖިސްޓްރީކޮށްފަ އެވެ. އޭގެ ތެރޭގައި ސަރުކާރުގެ އިދާރާ/ކުންފުނިތައް ވެސް މަދެއް ނޫނެވެ.\nޓްރެއިނިންތައް ހިންގަން އެމްއޭސީއެލް އޭވިއޭޝަން އިންސްޓިޓިއުޓް، އެމްއެމްއޭ ޓްރެއިނިން އިންސްޓިޓިއުޓު، ޕަބްލިކް ސާވިސް މީޑިއާ (ޕީއެސްއެމް)ގެ މޯލްޑިވްސް މީޑިއާ އިންސްޓިޓިއުޓް، މީރާގެ މޯލްޑިވްސް ޓެކްސް އެކަޑަމީ، އެސްޓީއޯ ޓްރެއިނިން އިންސްޓިޓިއުޓް އަދި ކަރެކްޝަނަލް ސާވިސްގެ އިންސްޓިޓިއުޓު ފޯ ކަރެކްޝަނަލް ސްޓަޑީޒް ހިމެނެ އެވެ. މިދިޔަ މަހުގެ ތެރޭގައި "ފެނަކަ އިންސްޓިޓިއުޓް ފޯ ޓްރެއިނިން އެންޑް ރިސާޗު"ގެ ނަމުގައި ފެނަކަ ކޯޕަރޭޝަނުން ވެސް ވަކި އިންސްޓިޓިއުޓެއް ވަނީ އުފައްދައިފަ އެވެ.\nކަރެކްޝަނަލް ސާވިސްގެ ޓްރެއިނިން އިންސްޓިޓިއުޓުގެ ޓްރެއިނިން އަށް ހުޅުވާލައި ކޮށްފައިވާ ޕޯސްޓެއް.\nސުވާލަކީ ދައުލަތުގެ ބަޖެޓުން ގައުމީ ޔުނިވަސިޓީ އެމްއެންޔޫއަށް މި އަހަރު 241 މިލިއަން ރުފިޔާ، އިސްލާމިކް ޔުނިވާސިޓީ އޮފް މޯލްޑިވްސް (އައިޔޫއެމް) އަށް 49.2 މިލިއަން ރުފިޔާ އަދި މޯލްޑިވްސް ޕޮލިޓެކްނިކަށް 14 މިލިއަން ރުފިޔާގެ ބަޖެޓެއް ކަނޑައަޅާފައިވާއިރު ބޮޑެތި ކުންފުނިތަކާއި އިދާރާތަކަށް އެތަންތަނުގެ ބޭނުން ނުހިފެނީ ކީއްވެ ހެއްޔެވެ؟\nއެމްއެންޔޫގެ ވައިސް ޗާންސެލަރު ޑރ. މުހައްމަދު ޝަރީފް ވިދާޅުވީ މަތީ ތައުލީމާއި ތަމްރީނަށް ހާއްސަ މަރުކަޒުތަކެއް ހުންނައިރު، ސަރުކާރުގެ އިދާރާތަކާއި ކުންފުނިތަކުން އެފަދަ އިންސްޓިޓިއުޓުތައް ހެދުމަކީ ރިސޯސަސް ޑުޕްލިކޭޓްކުރުން ކަމަށެވެ.\nއިންސްޓިޓިއުޓް ހަދައިގެން އެ ތަންތަނުން ޓްރެއިނިން ހިންގަނީ މުވައްޒަފުންނަށެވެ. ނޫނީ ބޭނުންވާ މަސައްކަތް ކުރާނެ މީހުން ތަމްރީނުކުރާށެވެ.\n"ދައުލަތުގެ ވަރަށް ބައިވަރު ލާރި މި ހޭދަވަނީ ތަމްރީނުދޭ ތަންތަން ހަދާފައި ހުއްޓައި ވަކިވަކި އިންސްޓިޓިއުޓު ހަދަމުންދާތީވެ. އެއީ އެހާ އަސްލު އެފެކްޓިވް ގޮތެއް ނޫން ކަމަށް އަޅުގަނޑު ގަބޫލުކުރަނީ،" ޑރ. ޝަރީފް ވިދާޅުވި އެވެ.\n"ރިސޯސަސް ވެސް ޑުޕްލިކޭޓް ނުކުރަން އެއީ މިހާރު މަތީ ތައުލީމާ ބެހޭ ބިލުގައި ވެސް އެންމެ ބޮޑަށް ފާހަގަކުރާ އެއް ކަންތައް. އެކަމަކު އެހެން އޮއްވައި ވެސް ޑުޕްލިކޭޓް މި ވަނީ. އަޅުގަނޑަށް ހީވަނީ އެއީ އެހާ އެދޭ ގޮތެއް ނޫންހެން."\nއެމްއެންޔޫގެ ބިޒްނަސް ސްކޫލަކީ، ވަރަށް ކުރިންސުރެ މެނޭޖްމަންޓް ފަދަ ކޯސްތަކަށް ކިޔަވައިދެމުން އަންނަ ތަނެކެވެ. އެކަމަކު ވަކިވަކި ކުންފުނިތަކުން މެނޭޖްމަންޓް ދާއިރާއިން ކިޔަވައިދޭން ފެށުމަކީ އެހާ ރަނގަޅު ކަމެއް ނޫން ކަމަށާއި އިންޑަސްޓްރީއާ ނުގުޅޭ ކަންތައްތަކެއް އެމްއެންޔޫގެ ސިލަބަހުގައި ހުރި ނަމަ ޖެހޭނީ ބަދަލެއް ގެންނަންކަން ޑރ. ޝަރީފް ފާހަގަކުރެއްވި އެވެ.\nސަރުކާރުގެ ތެރޭގައި ވެސް ރިސޯސަސް ޑުޕްލިކޭޝަން!\nކޮލެޖު އޮފް ހަޔަ އެޑިއުކޭޝަންގެ ދަށުން ވޮކޭޝަނަލް ޕްރޮގްރާމްތައް ހިންގުން ވީ އުނދަގޫ ކަމަކަށެވެ. އޭގެ ނަތީޖާއަކީ، ކުރީގެ ރައީސް މުހައްމަދު ނަޝީދުގެ ސަރުކާރުގައި މޯލްޑިވްސް އިންސްޓިޓިއުޓް އޮފް ވޮކޭޝަނަލް އެޑިޔުކޭޝަން އެންޑް ޓްރެއިނިން" (މިވެޓް) އުފަންވުމެވެ. ޓެކްނިކަލް ދާއިރާތަކުން މީހުން ބިނާކުރަން، މޯލްޑިވްސް ޕޮލިޓެކްނިކް އުފެއްދީ އޭގެ ފަހުން އޭޕްރީލް 12، 2010 ގަ އެވެ.\nޕޮލިޓެކްނިކް އުފައްދައި ރައީސް އޮފީހުން އޭޕްރީލް 13، 2010 ގައި ނެރުނު ދެންނެވުމުގައި ވަނީ މޯލްޑިވްސް ޕޮލިޓެކްނިކް އުފެއްދީ މިވެޓްގެ މަސައްކަތްތަކާއި ކޮލެޖް އޮފް ހަޔަ އެޑިޔުކޭޝަންގެ ފެކަލްޓީ އޮފް އިންޖީނިއަރިން ޓެކްނޮލޮޖީން ހިންގާ ޑިގްރީ ލެވެލްއަށް ވުރެ ދަށުގެ ކޯސްތައް ހިންގަން ކަމަށެވެ. އެމްއެންޔޫގެ ގާނޫނުގައި ބުނަނީ، އެ ޔުނިވާސިޓީގެ މަގުސަދުގެ ތެރޭގައި ޔުނިވާސިޓީން ކިޔަވައިދޭ ކޯސްތަކާއި ލިބިދޭ ތަމްރީނާއި ތައުލީމާ ގުޅިގެން ބެޗެލާސް، މާސްޓާސް އަދި ޕީއެޗްޑީ އާއި އެ ނޫން ވެސް ސަނަދުތަކާއި އެވޯޑުތައް ދިނުން ހިމެނެ އެވެ.\nއެކަމަކު ގައުމީ ޔުނިވާސިޓީ އާއި ޕޮލިޓެކްނިކްގައި ހިންގާ ބައެއް ކޯސްތަކުގައި ވެސް ފުށުއެރުންތަކެއް ހުރިކަމަށް ޑރ. ޝަރީފް ވިދާޅުވި އެވެ. އެގޮތުން ހޮސްޕިޓާލިޓީ އާއި ކަލިނަރީގެ ފެންވަރު ރަނގަޅު ކޯސްތަކެއް އެމްއެންޔޫގައި ހިންގަމުން އަންނައިރު ހަމަ އެއާ ގުޅޭ ކޯސްތައް ޕޮލިޓެކްނިކްގައި ވެސް ހިންގަ އެވެ.\nމޯލްޑިވްސް ނޭޝަނަލް ޔުނިވާސިޓީގެ މައި މަރުކަޒު.-- ފޮޓޯ: ނިޝާން އަލީ/ މިހާރު\nޑރ. ޝަރީފް ވިދާޅުވީ މުޅި ޕޮލިޓެކްނިކަކީ އެމްއެންޔޫ އިން ހިންގަމުން އައި އިންޖީނިއަރިން ފެކަލްޓީ ކަމަށެވެ. ނަމަވެސް ޖާގައިގެ ދަތިތައް ކުރިމަތިވެފައިވާ އެމްއެންޔޫއަށް އެ ފެސިލިޓީ ބޭނުންކުރަން ނުދޭތީ އޭނާ ކަންބޮޑުވެވަޑައިގަނެ އެވެ.\nއެމްއެންޔޫގައި ހިންގާ ޕްރޮގްރާމްތަކާ އެއްގޮތްވުމާއި އެކި އިދާރާތަކުން އިންސްޓިޓިއުޓުތައް ހެދުމަކީ މައްސަލައެއް ކަމަކަށް، ހަޔަ އެޑިއުކޭޝަން މިނިސްޓްރީގެ ދަށުން ހިންގާ ޕޮލިޓެކްނިކްގެ ސީއީއޯ އަހުމަދު ނާސިރު ގަބޫލެއް ނުކުރައްވަ އެވެ. އޭނާ ވިދާޅުވީ ސަރުކާރުގެ ވިސްނުން ހުރީ ހުރިހާ ދާއިރާތަކުން މީހުން ތަމްރީނުކުރުން ކަމަށް ވެފައި އެކަން ކުރެވޭނީ އެންމެން ގުޅިގެން ކަމަށެވެ.\nނާސިރު ވިދާޅުވި ގޮތުގައި ކޮލެޖު/ޔުނިވާސިޓީ އާއި ޕޮލިޓެކްނިކްގެ ކިޔަވައިދިނުން ވަރަށް ތަފާތުވާނެ އެވެ. ޕޮލިޓެކްނިކް ޕްރޮގްރާމްތަކުގެ 60-70 ޕަސެންޓް ބިނާވެފައި އޮންނާނީ އަމަލީ މަސައްކަތަށް ކަމަށް ވިއަސް ޔުނިވާސިޓީގެ ބޮޑު ބައި އޮންނަނީ އެސައިމަންޓުތަކަށް ކަމަށް ހާއްސަކޮށްފައި ކަމަށް އޭނާ ވިދާޅުވި އެވެ.\n"...ހަގީގަތުގައި ބޭކަރީއެއް ކަމުގައި ވިއަސް އެ ވެސް ކަލިނަރީ އާޓްސްއެއް. އެއީ ވޮކޭޝަނަލްއެއް. ކުކަރީ ވިއަސް. މިހެން ހުރި ހުރިހާ ދާއިރާއެއްގައި އެބަހުރި ޓިވެޓް ސިސްޓަމް ތެރެއިން ހަދާފައި ހުރި ކަރިކިއުލަމްތައް. އެ އެއްޗެހި ވެސް އޭގެ ޒާތުގައި ޑެލިވާކުރަން މި އޮންނަނީ ޕޮލިޓެކްނިކަށް. އަޅުގަނޑުމެން ޑިގްރީއެއް އޮފާއެއް ނުކުރާނެ. އެންމެ މައްޗަށް ވެސް ކިޔަވައިދޭނީ ޑިޕްލޮމާއަށް،" ނާސިރު ވިދާޅުވި އެވެ.\n"އޮފީސް މެނޭޖްމަންޓު ކޯހުގައި ވެސް އަޅުގަނޑުމެން އޮފާއެއް ނުކުރަން ގޮސްފައި ޑިގްރީއާ ހަމައަކަށް، ޑިޕްލޮމާއަކަށް. މީގައި ވާ ގޮތަކީ، މި ތަނުން [ޕޮލިޓެކްނިކުން] މަސައްކަތްތެރިކަން ދަސްކޮށްފައި ނުކުންނަ ދަރިވަރުން އެބަ އަމިއްލަ ކުންފުނިތައް އުފައްދާ، އަމިއްލަ ވިޔަފާރިތައް އުފައްދާ. އެހެންވީމަ އެ ކުދިންނަށް އެ ކަމުގެ ހުނަރު ދަސްކޮށްދޭން ޖެހޭ. އެ ބޭނުމަށް އަސްލު އަޅުގަނޑުމެން އިންޓްރޮޑިއުސްކުރި އެއްޗެއް މިއީ."\nނާސިރު ވިދާޅުވި ގޮތުގައި އިގުތިސޯދާއި ސަރުކާރުގެ ސިޔާސަތަށް އަންނަ ކޮންމެ ބަދަލަކާ އެކު ޕޮލިޓެކްނިކްގެ ޕްރޮގްރާމްތަކަށް ބަދަލު ގެންނަން ޖެހެ އެވެ.\nއެމްއެންޔޫގައި ހިންގި ކަމަށް ވިއަސް ޕޮލިޓެކްނިކްގައި ވެސް ޕްރޮގްރާމްތައް ހިންގަން ޖެހޭކަން އޭނާ ގަބޫލުކުރައްވަ އެވެ. އެގޮތަށް ނުހިންގައިފި ނަމަ، ނާސިރު ވިދާޅުވި ގޮތުގައި، ވަރަށް ގިނަ ބަޔަކަށް ފުރުސަތު ގެއްލިގެންދާނެ އެވެ. އޭގެ މިސާލެއްގެ ގޮތުން ދެއްކެވީ، ޕޮލިޓެކްނިކްގައި ލެވެލް ތިނެއްގެ ޕްރޮގްރާމަކަށް ބޭސިކް އެޑިއުކޭޝަން ފުރިހަމަ ނުކުރާ ކުދިންނަށް ވެސް ފުރުސަތު ދިނުމެވެ. ޔުނިވާސިޓީން އެ ކުދިންނަށް ފުރުސަތެއް ނުދޭނެ ކަމަށް ވިދާޅުވި އެވެ.\n"ދެން އެ ކުދިން ކޮން ތާކަށްތޯ ދާނީ؟ ލެވެލް 1، ލެވެލް2އަދި ލެވެލް3އިން މި ދާއިރާތަކުން މީހުން، ކުދިން އަސްލު ވައްދަން އެބަ ޖެހޭ. ސޮސައިޓީގެ ހުރިހާ ފަރާތަކަށް ވެސް އެ އޮޕޮޗިއުނިޓީ ފޯރުކޮށްދޭން އެބަ ޖެހޭ. އެ އޮޕޮޗިއުނިޓީ ކްރިއޭޓްކޮށްދެނީ މި ތަނުން....އަޅުގަނޑުމެން ހުއްޓާލައިފި ކަމަށްވާ ނަމަ އެ މީހުންނަށް އެ ފުރުސަތުން މަހުރޫމްވީ ގާތްގަނޑަކަށް މިހާރު އޮތް ގޮތުން ވެއްޖިއްޔާ،" ނާސިރު ވިދާޅުވި އެވެ.\nވަސީލަތްތައް އިސްރާފުނުކުރުމަށް ނޮވެމްބަރު 17، 2019 ގައި ހަޔަ އެޑިއުކޭޝަން މިނިސްޓްރީން ވަނީ ދައުލަތުގެ މުއައްސަސާތަކުން މަތީ ތައުލީމާއި ތަމްރީނުދޭ މަރުކަޒު ރަޖިސްޓްރީކޮށް ހިންގުމުގެ އުސޫލެއް ހަދައިފަ އެވެ. އެފަދަ އުސޫލެއްގެ މަގުސަދަކީ އެއް މިންގަނޑެއްގެ ދަށުން ހަމަހަމަކަމާ އެކު ދައުލަތުގެ މުއައްސަސާތަކަށް ތަމްރީނު ހިންގޭނެ މަގު ފަހިކޮށްދިނުމާއި ތައުލީމާއި ތަމްރީނުދޭ މަރުކަޒުތަކުގެ ފެންވަރު ކަށަވަރުކުރުމާއި ދައުލަތުން ތަމްރީނަށް ކުރާ ހޭދަ ކުޑަކުރުމެވެ.\nއޭގައި ބުނާ ގޮތުން ދައުލަތުގެ މުއައްސަސާތަކަށް މައިގަނޑު ގޮތެއްގައި ހިންގޭނީ އެ މުއައްސަސާއަށް ހާއްސަ ދާއިރާއިން މުވައްޒަފުން އަހުލުވެރިކުރުވުމުގެ "އޮން ދަ ޖޮބް ޓްރެއިނިން" ޕްރޮގްރާމްތަކެވެ. މުވައްޒަފުންގެ އިތުރުން އާއްމުންނަށް ކޯސް ހިންގޭނީ މިނިސްޓްރީގެ ހުއްދަ ލިބިގެންނެވެ. އޭރަށް ވެސް ހިންގޭނީ ހާއްސަ ދާއިރާގެ ކޯސްތައް އެކަންޏެވެ.\nގައުމީ ސަނަދުތަކުގެ އޮނިގަނޑުގައި ހިމެނޭ ކޯސްތައް ހިންގުމުގެ ހުއްދަ ދޭނީ އެ މުއައްސަސާގެ މެންޑޭޓުގައި ނުވަތަ އިދާރާގެ މެންޑޭޓުގައި ތަމްރީނު ދިނުން ހިމެނޭ ދައުލަތުގެ ނުވަތަ މަތީ ތައުލީމު ދޭ އަމިއްލަ މަރުކަޒުތަކުން ހިންގަން ދަތިވާ ފަދަ ވަކި ހާއްސަ ރޮނގުތަކުގެ ތަމްރީން ބޭނުންވާ މުއައްސަސާތަކަށް ނުވަތަ އިދާރާތަކަށެވެ. އެ ކޯސްތައް ހިންގަންވާނީ އެމްކިއުއޭގެ ހުއްދަ ލިބިގެންނެވެ.\nމޯލްޑިވްސް ޕޮލިޓެކްނިކް ހިންގާ އިދާރާ.-- ފޮޓޯ: ނިޝާން އަލީ/ މިހާރު\nތަމްރީން ދޭ މަރުކަޒު ރަޖިސްޓްރީކުރުމަށް ފަހު ކޮންމެ ތިން އަހަރަކުން އެ މަރުކަޒެއްގެ ފެންވަރު ހިފެހެއްޓިފައިވޭތޯ މިނިސްޓްރީން އޮޑިޓްކުރާނެ އެވެ. އޭގެ ކުރިން ވެސް މައްސަލައެއް ދިމާވެއްޖެ ނަމަ އެތަނެއް އޮޑިޓްކުރުމުގެ ބާރު މިނިސްޓްރީ އަދި އެމްކިއުއޭއަށް ލިބެ އެވެ.\nހައްދެއް ނެތް މިންވަރަށް ޓްރެއިނިން އިންސްޓިޓިއުޓުތައް!\nވޮކޭޝަނަލް އެޑިއުކޭޝަން ދާއިރާގެ ތަޖުރިބާ ލިބިވަޑައިގެން ހުންނެވި ބޭފުޅަކު، ނަން ނުޖެހުމަށް ޝަރުތުކޮށް، ވިދާޅުވީ ވޮކޭޝަނަލް ތަމްރީނުތަކާއި ޓްރެއިނިންތައް ދިނުމަށް ވަކި ހާއްސަ އިދާރާއެއް އުފައްދާފައިވާއިރު، ވަކިވަކި ކުންފުނިތަކުން އިންސްޓިޓިއުޓުތައް ހަދައިގެން ކުރިއަށް ގެންދިއުމަކީ ރަނގަޅު ކަމެއް ނޫން ކަމަށެވެ. އެންމެ ފައިދާހުރި ގޮތަކަށް ވާނީ ތައުލީމާއި ތަމްރީންތަކަށް ސަރުކާރުން އުފައްދާފައިވާ ތަންތަނުގެ ބޭނުންކުރުން ކަމަށް އޭނާ ވިދާޅުވި އެވެ.\nއޭނާ ވިދާޅުވީ ބޮޑެތި ކުންފުނިތަކަކީ ޕޮލިޓެކްނިކަށް އެހީތެރިކަން ދޭން ޖެހޭ ތަންތަން ކަމަށެވެ. އެހެންކަމުން ޕޮލިޓެކްނިކް ތަރައްގީކުރަން އެ ތަންތަނުން ފުރުސަތު ދޭން ޖެހޭ ކަމަށް ވިދާޅުވި އެވެ. ހަމަ އެ އުސޫލުން، އެމްއެންޔޫގައި ހިންގާ ކޯސްތައް ޕޮލިޓެކްނިކްގައި ވެސް ހިންގާއިރު، މަތީ ތައުލީމުގެ ދާއިރާއަށް ބަދަލު ގެންނަން ޖެހޭނެ ކަން ފާހަގަކުރެއްވި އެވެ. އޭނާ ގަބޫލުކުރައްވާ ގޮތުގައި ހަރުދަނާ އުސޫލެއްގެ ތެރެއިން ކަންކަން ހިނގާނީ އެ މަގުންނެވެ.\nރައްޔިތުންގެ މަޖިލީހުގެ ކޮމިޓީ މަރުހަލާގައި އޮތް މަތީ ތައުލީމުގެ ބިލް ފާސްވުމުން، ސަރުކާރުގެ އިދާރާތަކާއި ކުންފުނިތަކުގެ އިންސްޓިޓިއުޝަންތަކުގެ މައްސަލައަށް ހައްލެއް ލިބުން އެކަށީގެންވެ އެވެ.\nވޮކޭޝަނަލް ޓްރޭނިން ދާއިރާގެ އެހެން ބޭފުޅަކު ވިދާޅުވީ ކުންފުނިތަކުން އަމިއްލަ އިންސްޓިޓިއުޓް ހެދުމުން، ޓްރެއިނިންނަށް ކުޑަ އަގެއްގައި ނުވަތަ އަގެއް ނުދީ ވެސް ދަރިވަރުން ނެގޭނެ ކަމަށެވެ. އެގޮތަށް ފުރުސަތު ދިނުމުން ޓްރެއިނިން ނިމެންދެން އެ ތަނެއްގައި ދަރިވަރުން ގެންގުޅެވޭނެ ކަމަށް ވިދާޅުވި އެވެ. ނަމަވެސް ގިނަ ތަންތަނުން، އިންސްޓިޓިއުޓް ހިންގަނީ އެ ކުންފުންޏެއްގެ ނުވަތަ އިދާރާއެއްގައި މަސައްކަތްކުރާ މުވައްޒަފުން ތަމްރީނުކުރަން އެކަނި ކަމަށް އޭނާ ފާހަގަކުރެއްވި އެވެ.\n"ބޮޑަށް ބުރަވެވެވީ މި އިން ނުކުންނާނެ ގޯސް ނަތީޖާއަށް. އޭގެ ރީޒަން އަކީ ރިސޯސް ޑުޕްލިކޭޝަނާއި ލޭބަ އެކްސްޕްލޮއިޓޭޝަން. ޓިވެޓް އޮތޯރިޓީ ނޫނީ އެމްކިއުއޭ ސްޓްރޯންގް ނުވާހާ ހިނދެއްގައި، އެ މީހުން އެބަ ޖެހޭ ސްޓްރޯންގް ގައިޑްލައިންތަކެއް ހަދަން. ނުހަދާ ހިނދެއްގައި އެ އިންސްޓިޓިއުޓަކަށް އެކްސްޕްލޮއިޓްކުރުމުގެ ޗާންސް ވަރަށް ބޮޑުވާނެ،" އޭނާ ވިދާޅުވި އެވެ.\nއައިޔޫއެމްގެ ދަސްވެނިވުމުގެ ހަފުލާގައި ބައިވެރިވި ބައެއް ދަރިވަރުން.--ފޮޓޯ: ހުސެއިން ވަހީދު/ މިހާރު\nއެކަމަކު ނާސިރު ވިދާޅުވީ އިންސްޓިޓިއުޓުތައް ރަޖިސްޓްރީކޮށްދެނީ ވަކި އުސޫލަކުން ކަމަށް ވާތީ އެފަދަ ތަންތަން ހުރުމުން ނޭދެވޭ އަސަރެއް ނުކުރާނެ ކަމަށެވެ. ގިނަ އިންސްޓިޓިއުޓުތައް ހުރުމުން ގަބޫލުކުރެވެނީ ގިނަ މީހުންނަށް ފުރުސަތު ދެވޭނެ ކަމަށާއި ގިނަ މީހުން އޭގެ ތެރޭގައި އުޅޭ ވަރަކަށް މި ކަން ފުޅާވެގެން ދާނެ ކަމަަށް ވެސް ވިދާޅުވި އެވެ.\n"އަޅުގަނޑު އެކަމަށް މަރުހަބާ ކިޔަން. އިންސްޓިޓިއުތައް ހަދައިގެން ބައެއް ކަހަލަ ރިސޯސަސް ނެތިގެން އަޅުގަނޑުމެންނާ ހަމައަށް އައިމަ އަޅުގަނޑުމެން އެ ރިސޯސްތައް ވެސް ޕްރޮވައިޑްކޮށްދެން. ކުންފުނިތަކުން އިންސްޓިޓިއުޓުތައް ހަދައިގެން މިކަން ކުރުމަކުން ނުކުންނާނެ ނޭދެވޭ ނަތީޖާއެއް އަޅުގަނޑުމެންނަކަށް ނުފެނޭ. އަޅުގަނޑުމެންނަށް ފެންނަނީ އެއިން އަސްލު ރަނގަޅު ނަތީޖާ ގިނަ ދުވަހު ސަސްޓެއިންކޮށް ކުރެވިއްޖެ ކަމުގައިވިއްޔާ،" ނާސިރު ވިދާޅުވި އެވެ.\nފެނަކަގެ ބަސް: އިންސްޓިޓިއުޓާ އެކު ބޮޑު ބަދަލެއް ފެންނާނެ\nފެނަކަ ކޯޕަރޭޝަންގެ މެނޭޖިން ޑިރެކްޓަރު އަހުމަދު ސައީދު ވިދާޅުވި ގޮތުގައި ފެނަކައިން ހިދުމަތް ދޭ ކޮންމެ ތަނަކީ ޓްރެއިނިން އިންސްޓިޓިއުޓެކެވެ. އެހެންވެ އަލަށް ރަޖިސްޓްރީ ކުރި ޓްރެއިނިން އެންޑް ރިސާޗް އިންސްޓިޓިއުޓާ އެކު ފެނަކައިގެ ހިދުމަތްތަކުން ބަދަލު ފެންނާނެ ކަމަށް ވިދާޅުވި އެވެ.\nއޭނާ ވިދާޅުވީ އިންސްޓިޓިއުޓެއް ރަޖިސްޓްރީކުރުމުން، މުވައްޒަފުން ތަމްރީނުކުރާއިރު ބޭނުން ވަރަކަށް އިންޖީނު ރޫޅައި ރޭވޭނެ ކަމަށާއި ޕެނަލްބޯޑުތައް ވެސް ބޭނުން ވަރަކަށް ހުންނާނެ ކަމަށެވެ. ދެ ވަނަ ކަމަކީ، އިތުރު ފީތަކެއް ނުނަގައި ފެނަކައިގެ ތެރޭގައި ތިބި ތަޖުރިބާކާރުން ބޭނުންކޮށްގެން ކިޔަވައިދެވުން ކަމަށް ވިދާޅުވި އެވެ.\n"އެކަމުގެ ބައިވަރު ފަސޭހަަތަކާއި ހަރަދުގެ ގޮތުން ބަލާއިރު ވެސް ވަރަށް ގިނަ ގޮތްގޮތުން މާ ފަސޭހަ ގޮތަށް، އަމިއްލަ އިންސްޓިޓިއުޓެއް ހަދައިގެން ކުރިއަށްދެވޭނެ ކަމަށް ފެންނާތީ އިންސްޓިޓިއުޓް އުފެއްދީ،" ސައީދު ވިދާޅުވި އެވެ.\nދިވެހި ގައުމީ ޔުނިވަސިޓީ މަތީ ތައުލީމު މޯލްޑިވްސް ޕޮލިޓެކްނިކް އިސްލާމިކް ޔުނިވަސިޓީ އަހުމަދު ސައީދު މުހައްމަދު، އެމްޑީ (ފެނަކަ) އަހުމަދު ނާސިރު (ސީއީއޯ، މޯލްޑިވްސް ޕޮލިޓެކްނިކް) މިނިސްޓްރީ އޮފް ހަޔާ އެޑިއުކޭޝަން\n42 ކޮމެންޓް, 24 ރިއެކްޝަންސް\nއެމްއެންޔޫ ނޫނީ ގައުމީ ޔުނިވާސިޓީއަކީ ވަރަށް ސުލޯ އަދި ނާގާބިލް ވެރިން ގިނަ އަދި ކަންކަން ވަރަށް ފީކަޅާކޮށް ކުރާ ތަނެއް! އެތަނަށް ވުރެ ކުރީގެ މަޖީދުގެ ވެސް ރަނގަޅު! ޑރ ސަރީފު އަށް ތަން ހިންގަށް ފުރުސަތެއް ނެތް، ޑރ ހަސަން އަދި އޭނަގެ މުސްކުޅި އެކުވެރިންގެ ދެފައި މުޅި އޮޑީގައި!\nވެރިކަންވެސް ޑުޕްލިކޭޓްވެގެން އުޅޭހެން ގިނަފަހަރު ހީވަނީ. އެހެންވީމަ ކަންކަން އޮންނާނީ ތިޔަ ގޮތަށް ބޮއްސުންލާފައި.\nވޮކޭޝަނަލް ޓްރޭނިންގ ދޭ ސަރުކާރުގެ އިންސްޓިޓިޔުޓެއް ނުހިންގާނެ. މޯލްޑިވްސް އިންސްޓިިޓިޔުޓް އޮފް ޓެކްނޮލޮޖީ އަށް ހުރިހާ ކމެއް މި ސަރުޚާރުން ދެނީ. މިއީ ހަޔަރ އެޑިޔުކޭޝަންގެ ޙާޝިމް ގެ ހިއްސާ އޮންނަތަނެއް. އެހެންވީމަ ނުފޫޒްބެނުންކޮށްގެން އެތަނަށް ބޭނުންވާ ސްޓޭންޑަރޑްތައް ހައްދަނީ. މިހާރުވެސް ހަޔަރ އެޑިޔުކޭޝަންގެ ޓިވެތް އޮތޯރިޓީން ހުރިހާ ކޮންސަލްޓަންސީ މަސައްކަތް ދޭނީ . މީ ވަރަށް ބޮޑު ޖަރީމާއެއް.\nމީހަމަ ރަނގަޅު ތެދުވާހަަކަ ކޮޅެއް. ބޮޑުޖަރީމާއެއްްގެ ކުޑަތަންކޮޅެ އަދި ތީ.\nފުރަތަމަ ވަޒީފާ ދެން ކިޔަވަން ، ދެން ތަމްރީން / ދުނިޔެއާ އިދި ކީލި\nމިޔަށް ކިޔާނީ ބިއުރިއޯކްރެސީ.\nމިހިންގާ ގިނަ ކޯސްތަކަކީ ރާއްޖޭގެ މަސައްކަތްތެރިކަމާއި އުފެއްދުންތެރިކަން ކުރިއަރުވަން ހިންގާ ކޯސްތަކެއް ނޫން. އެންމެ އާދައިގެ އެންމެން ދަންނަ ދިވެހިބަހުން ޑިގްރީ ހަދާ މީހާއަށްވެސް އިމްލާ ކުށެއް ނެތި ލިޔަންކިޔަން ނޭނގޭ. ވާހަކަދައްކަން ނޭނގޭ. ރާއްޖޭގައި ހިންގާ އެންމެ ފެންވަރު ރަނގަޅު ކޯހުގެ ހާލަތު ހުރީ މިހެން. ދެން ހުރި ކޯސްތަކުގެ ހާލަތު މިއަށްވުރެ ދަށް. ފައިސާ އެއީ ހުރިހާ އެއްޗަކަށްވެފައި ސެޓްފިކެޓަށް ވަޒީފާ ވީމާ ވާނީ މިހެން.\nއަމި އްލަ ފަރުދަކު ކަމެ އްކުރަން އުޅޭ އިރު ނަގާހާ ވަގުތާ އި ފުރަންޖެހޭހާ ފޯމް ތަކާ އި މިމީހުން ފުރާކަށް ނުޖެހޭ. ގަޢުމީ ޔުނިވަރސިޓީ އިން ވިޔަފާރިކުރާހެން ހިންގާ ކޮލިޓީ އއެއ އް ނެތް ތަންތަނާ ގުޅިގެން ހިންގާ ކޯސތަ އް އެ މް ކި އު އޭ އަށް ވަ އްދަނީވެސް ކިޔަވަދޭން ފަށާފަހުން.\nބަލަ ޕޮލިޓެކްނިކް ކިޔަސް ޔުނިވަރސިޓީ ތެރޭ އެކަން ކުރެވިދާނެ. ދުނިޔޭގައި އެބަހުރި ވޮކޭޝަނަލް އާ ހަޔަރ އެޑިޔުކޭޝަން އެއްކޮށްގެން ހިންގާފައި. ހާޝިމްގެ ފްރެންޑަށް ކަޓް ނެގޭ ގޮތަށް ހުރިހާ ކަމެއް. އެ ބޭފުޅާ އަށް ނޫނީ ވޮކޭޝަނަލް އެޑިޔުކޭޝަން ނޭގޭ ކަމަށް ވަނީ.\nދަމާކެނޑުމުގެ ސިޔާސަތަކީ މިސަރުކާރުގެ އެއ އް ވަ އުދު\nމީ ސީދާ ދުސްތޫރީގޮތުން ދިވެހިންގެ ލާރިތައް ބަނޑުއަޅާލުން. އެޖެންޑާ-19 މަހަށްދޭ.


އެމްބާޕޭއަށް އެންމެ މޮޅު ޒުވާން ކުޅުންތެރިޔަކީ ޑެމްބޭލޭ\nފްރާންސްގެ ގައުމީ ޓީމު\nއެމްބާޕޭ އަދި ޑެމްބޭލޭގެ ޕާޓްނާޝިޕަކީ މުސްތަގުބަލުގައި ދުނިޔޭގެ ފުޓްބޯޅަ ޑޮމިނޭޓް ކުރާނެ ޕާޓްނާޝިޕެއް\nފްރާންސްގެ ގައުމީ ޓީމުގެ ދެ ފަޅި ބަލަހައްޓަމުން އަންނަނީ މި ދެ ކުޅުންތެރިން\nއެމްބާޕޭ އަދި ޑެމްބެލޭ\nފްރާންސްގެ ޕެރިސް ސެއިންޓް ޖާމަން (ޕީއެސްޖީ) އަށް ކުޅެމުން އަންނަ ކިލިއަމް އެމްބާޕޭއަށް އެންމެ މޮޅު ޒުވާން ކުޅުންތެރިޔަކީ ބާސެލޯނާއަށް ކުޅެމުން އަންނަ ޒުވާން ވިންގަރ އުސްމާން ޑެމްބެލޭ ކަމަށް އޭނާ ބުނެފިއެވެ.\nފްރާންސްގެ ގައުމީ ޓީމުގެ ދެ ފަޅި ބަލަހައްޓަމުން އަންނަ މި ދެ ކުޅުންތެރިން ވަނީ އިޓަލީ އަތުން 3-1 ގެ ނަތީޖާއަކުން ފްރާންސް މޮޅުވި މެޗުގައި މޮޅު ކުޅުމެއް ދައްކާފައެވެ. އެގޮތުން ޑެމްބެލޭގެ ލަނޑަށް ގިނަ ބައެއްގެ ތައުރީފް އަމާޒުވެފައިވާއިރު އެމްބާޕޭ އަދި ޑެމްބޭލޭގެ ޕާޓްނާޝިޕަކީ މުސްތަގުބަލުގައި ދުނިޔޭގެ ފުޓްބޯޅަ ޑޮމިނޭޓް ކުރާނެ ޕާޓްނާޝިޕެއް ކަމަށް ގިނަބަޔަކު ގަބޫލުކުރެއެވެ. އުމުރުން 19 އަހަރުގެ އެމްބާޕޭއަކީ ވެސް ދުނިޔޭގައި ތިބި އެންމެ މޮޅު ޒުވާން ކުޅުންތެރިންގެ ތެރޭގައި ގުނާލެވޭ ކުޅުންތެރިޔެކެވެ.\nއިޓަލީ އަތުން މޮޅުވި މެޗަށްފަހު ވާހަކަ ދައްކަމުން އެމްބާޕޭ ބުނީ މިއީ ވަރަށް އުއްމީދީ ޕާޓްނާޝިޕެއް ކަމަށާއި ޑެމްބޭލޭއަކީ އޭނާ ވަރަށް ގަޔާވާ ކުޅުންތެރިޔެއް ކަމަށެވެ. އޭނާ ބުނީ އަބަދުވެސް މޮޅު ކުޅުންތެރިންނާއެކު ކުޅެން ބޭނުންވާ ކަމަށާއި މިހާރު ފްރާންސްގެ ގައުމީ ޓީމުގައި ތިބީ އެފަދަ ކުޅުންތެރިން ކަމަށެވެ.\nވަކިން ހާއްސަކޮށް އޭނާ ވަނީ އެޓްލެޓިކޯ މެޑްރިޑްގެ ފޯވާޑް އެންޓޮއިން ގްރީޒްމަން އަދި ޑެމްބެލޭގެ ނަން ފާހަގަކޮށްފައެވެ. ގްރީޒްމަންއަށް ނިސްބަތްކޮށް އެމްބާޕޭ ބުނީ އޭނާއަކީ އެންމެ މޮޅު 10 ކުޅުންތެރިން ހޮވާނަމަ އެ ލިސްޓުގައި ހިމެނޭނެ ކުޅުންތެރިޔެއް ކަމަށާއި އަދި ޑެމްބޭލޭއަކީ ދުނިޔޭގައި މިވަގުތު ހުރި އެންމެ މޮޅު ޒުވާން ކުޅުންތެރިޔާ ކަމަށެވެ. އަބަދުވެސް ބަލަނީ އެކަކު އަނެކަކަށް އެހީތެރިވާން ކަމަށް އެމްބާޕޭ ބުނެފައިވެއެވެ.\nއެމްބާޕޭ މިހެން ބުނެފައިވާއިރު މި ނިމުނު ސީޒަނުގައި 105 މިލިއަން ޔޫރޯއަށް ބޮރޫޝިއާ ޑޯޓްމަންޑް ދޫކޮށް ބާސާއަށް ބަދަލުވި ފަހުން ޑެމްބެލޭއަށް އެންމެ މޮޅު ކުޅުން ދެއްކިފައެއް ނުވެއެވެ. އުމުރުން 21 އަހަރުގެ ޑެމްބެލޭއަށް ދިމާވި އެންމެ ބޮޑު މައްސަލައަކީ އޭނާއަށް ފުލުފުލުގައި ކުރިމަތިވި ބޮޑު އަނިޔާތަކެވެ.\nބާސާއިން ގްރީޒްމަން ހޯދުމަށް މަސައްކަތްކުރަމުންދާއިރު އެކަމުގެ ސަބަބުން އަންނަ ސީޒަނުގައި ލޯނު އެއްބަސްވުމެއްގެ ދަށުން ޑެމްބެލޭ އެހެން ޓީމަކަށް ފޮނުވާލާނެ ކަމަށް ރިޕޯޓްތައް ބުނެއެވެ. އޭނާ ހޯދުމަށް އާސެނަލް އަދި ލިވަޕޫލްއިން ވަނީ ޝައުގުވެރިކަން ފާޅުކޮށްފައެވެ.\nފްރާންސްގެ ގައުމީ ޓީމަށް ޑެމްބޭލޭ އެންމެ ފުރަތަމަ މެޗެއް ކުޅެދީފައިވަނީ 2016 ވަނަ އަހަރުގެ އޮގަސްޓް މަހުގެ ތެރޭގައެވެ. އޭނާ ވަނީ މިހާތަނަށް ފްރާންސްގެ ގައުމީ ޓީމަށް 11 މެޗު ކުޅެދީފައެވެ. ބެލެވޭ ގޮތުގައި މިފަހަރުގެ ވޯލްޑް ކަޕްގައި ކުޅޭ ފްރާންސްގެ ޓީމުގެ ފުރަތަމަ އެގާރައިން އޭނާއަށް ފުރުސަތު ދޭނެއެވެ.


Hulhumale’ Medical Facility ge Haalathaa medhu HRCM ge bodu Kanboduvun thakeh | Atoll News\nހުޅުމާލޭ މެޑިކަލް ފެސިލިޓީގެ ހާލަތާމެދު އެޗްއާރްސީއެމްގެ ބޮޑު ކަންބޮޑުވުންތަކެއް\nޝާއިޢުކުރީ: މުޙައްމަދު އަފްރާޙް މެއި 28, 2021, 11:55\nހުޅުމާލޭ މެޑިކަލް ފެސިލިޓީ (އެޗްއެމްއެފް) ގެ ހާލަތާމެދު ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް) އިން ބޮޑު ކަންބޮޑުވުންތަކެއް ފާޅުކޮށްފި އެވެ.\nއެ ކޮމިޝަނުން ނެރުނު ބަޔާނެއްގައި ބުނެފައިވަނީ ކޮވިޑް-19 އަށް ފަރުވާދޭ ހުޅުމާލެ މެޑިކަލް ފެސިލިޓީއާ ގުޅޭ ގިނަ ޝަކުވާތަކެއް މީޑިއާ މެދުވެރިކޮށް އެ ކޮމިޝަނުގެ ސަމާލުކަމަށް އައުމާއިގުޅިގެން އެ ކޮމިޝަނުގެ ޓީމެއް މެއި 25 ވަނަ ދުވަހު އެ ފެސިލިޓީއަށް ޒިޔާރަތް ކޮށްފައިވާ ކަމަށެވެ.\nމި ޒިޔާރަތުގައި ހުޅުމާލެ މެޑިކަލް ފެސިލިޓީއަކީ ކޮވިޑް-19ގެ ބަލިމަޑުކަމަށް ޕޮޒިޓިވް ވާ މީހުން އެނދުމަތިކޮށްގެން ސިއްޙީގޮތުން ދޭންޖެހޭ ހުރިހާ ފަރުވާއެއް ދިނުމަށް ޤާއިމުކޮށްފައިވާ ތަނަކަށްވާއިރު، ފެސިލިޓީން ފަރުވާ ހޯދަމުންދާ ބަލިމީހުންގެ ޢަދަދަށާއި، ބަލިމީހުންގެ ސިއްޙީ ޙާލަތަށް ބަލާއިރު ބަލިމީހުންނަށް ފަރުވާ ފޯރުކޮށްދިނުމަށް ތިބި ނަރުހުންގެ އަދަދު މަދުކަން ފާހަގަކުރެވުނު ކަމަށް ބުނެފައި ވެއެވެ.\nމީގެ ސަބަބުން މިފަދަ ފެސިލިޓީއެއްގައި ބަލިމީހުން އެނދުމަތިކޮށްގެން ދޭންޖެހޭ ފަރުވާ އެންމެ ފުރިހަމަގޮތުގައި ދިނުމަށް ބޮޑެތި ގޮންޖެހުންތަކެއް ކުރިމަތިވާކަން ވެސް ކޮމިޝަނަށް ފާހަގަކުރެވިފައިވާ ކަމަށް ވަނީ ބުނެފަ އެވެ.\nމީގެ އިތުރުން ފެސިލިޓީގައި ބަލިމީހުންނާ އެންމެ ގާތުން މަސައްކަތްކުރަނީ ނަރުހުންކަމަށްވާއިރު، ޚިދުމަތްދިނުމުގައި ޙަރަކާތްތެރިވާ ނަރުހުން މަދުވުމުގެ ސަބަބުންނާއި، ކޮންމެ ދުވަހަކުވެސް ގިނަ ޢަދަދެއްގެ ބަލިމީހުން އެނދުމަތިކުރުމުގެ މަސައްކަތް މި މުވައްޒަފުން ކުރަމުންދާއިރު، އެނދުމަތިކުރާ ބަލިމީހުންނަށާއި ބަލިމީހާގެ އެހީތެރިންނަށް ތަނުން ފޯރުކޮށްދޭ ޚިދުމަތްތަކާގުޅޭ ފުރިހަމަ މަޢުލޫމާތު ފޯރުކޮށްދިނުމުގައި ލަސްވަމުންދާކަން ވެސް އެ ކޮމިޝަނަށް ފާހަގަ ކުރެވިފައިވާ ކަަމަށް އެ ބަޔާނުގައި ބުނެފައި ވެއެވެ.\n“ބަލިމީހުންގެ ޢާއިލާތަކުން ފޮނުވާ ތަކެތި ބަލައިގަންނަ ވަކި ގަޑިތަކެއް ފެސިލިޓީ ބޭރުގައި ހަރުކޮށްފައިވާކަމާއި، ޢާއިލާތަކުން ފޮނުވާ ކާބޯތަކެއްޗާއި އެފަދަ އެހެނިހެން ތަކެތި ބަހައްޓާ ތަނުގައި އަބަދުވެސް މީހަކު ހުންނައިރު މިގޮތަށް ގެނެވޭ ތަކެތި ވަގުތުން އެ ވޯޑެއްގައި އެކަމަށް ޚާއްސަކޮށްފައިވާ ކޮޓަރިއަށް ގެންދާކަމާއި، ނަމަވެސް އެތަނުން ބަލިމީހާއާ ހަމައަށް އެތަކެތި ގެންދަނީ އެޓެންޑެންޓެއް ނުވަތަ ނަރުހުންކަމަށްވުމުން، އެ ފަރާތްތަކުގެ މަސައްކަތް ހުންނަގޮތުން ބަލިމީހާއާ ހަމައަށް ތަކެތި ގެންގޮސްދިނުމުގައި ލަސްވާކަން ކޮމިޝަނަށް ފާހަގަކުރެވިފައިވެއެވެ.” އެޗްއާރްސީއެމްގެ ބަޔާނުގައި ބުނެފައި ވެއެވެ.\nއެޗްއާރްސީއެމް އިން ބުނީ ފެސިލިޓީން ފަރުވާ ހޯދަމުންދާ ބަލިމީހުންނަށް ޑައެޓީޝަނެއްގެ ލަފާގެމަތިން އެ މީހެއްގެ ބައްޔާގުޅޭގޮތުން ކެއުން ފޯރުކޮށްދޭކަމަށާއި ކޮންމެ ގަޑިއަކަށް ކެއުން އޯޑަރ ކުރާއިރު، އެވަގުތެއްގައި ފެސިލިޓީގައި ތިބި ބަލިމީހުންގެ ބޭނުންތަކަށް ބެލުމަށްފަހު އެ އަދަދަށް އޯޑަރ ކުރާ ކަމަށެވެ. ނަމަވެސް މިފަދަ ތަނަކުން ފަރުވާ ހޯދަމުންދާ ބަލިމީހުންނަށް ފޯރުކޮށްދޭ ކެއުމަކީ ބަލިމީހުންގެ ޙާލަތަށް ރިޢާޔަތްކުރާއިރު، އެންމެ އެކަށީގެންވާ ކެއުމެއްނޫންކަން ފާހަގަކުރެވިފައިވާ ކަމަށް ވެސް ބުނެފައިވެ އެވެ.\nއޭގެއިތުރުން، ބަލިމީހުން މިހާރު ތަހައްމަލުކުރަމުންދާ ވޭނުގެ އިތުރުން އެހެން އުނދަގޫތަކާ ކުރިމަތިލާންޖެހޭކަން ބައެއް ބަލިމީހުންނާއި ބަލިމީހުންގެ އެހީތެރިން ދީފައިވާ މަޢުލޫމާތުން ކޮމިޝަނަށް ފާހަގަކުރެވިފައިވާ ކަމަށް ވެސް ވަނީ ބުނެފަ އެވެ.\n“މި ފެސިލިޓީއަކީ ކޮވިޑް-19ގެ ބަލިމަޑުކަމަށް ފައްސިވާ މީހުން އެކަނި އެޑްމިޓްކޮށްގެން ބެލެހެއްޓުމަށް ޤާއިމުކޮށްފައިވާ ތަނަކަށް ވީނަމަވެސް އަމިއްލައަށް ނޫޅެވޭ ވަރުގެ ބަލިމީހުންގެ އެހީތެރިންވެސް މިހާރު ތަނުގައި ތިބޭކަމާއި، މިހެންވުމުގެ ސަބަބުން ތަނުގެ ޖާގައަށްވުރެ އިތުރަށް މީހުން ވޯޑުތަކުގައި ތިބެންޖެހުމުގެ ސަބަބުން އެޗް.ޕީ.އޭގެ ގައިޑްލައިނާ އެއްގޮތަށް އަމަލުތައް ނުބެހެއްޓޭކަންވެސް ކޮމިޝަނަށް ފާހަގަކުރެވިފައިވެއެވެ.” އެޗްއާރްސީއެމް އިން ބުނެފައި ވެއެވެ.\nކޮމިޝަނުން ބެލި ބެލުމުން ފެސިލިޓީގައި މީހަކު އެޑްމިޓް ކުރުމަށްފަހު ކުއްލި ޙާލަތްތަކުގައި ބަލިމީހުންގެ ކަންކަމުގައި ޢާއިލާއަށް ގުޅޭނެ ފޯން ނަންބަރެއް ހޯދާކަމާއި، އެ މީހަކަށް ބަލިމީހާ އެޑްމިޓް ކުރި ވޯޑާއި އެނދު ނަމްބަރު އަންގާއިރު ބަލިމީހާގެ ޙާލަތު ބަދަލުވާނަމަ ޑޮކްޓަރެއް އެ މަޢުލޫމާތު ޢާއިލާއަށް ފޯރުކޮށްދިނުމަށް ހަމަޖެހިފައިވާކަން އެޗްއާރްސީއެމް އިން ވަނީ ފާހަގަކޮށްފަ އެވެ. އެކަމަކު ބަލިމީހުންގެ މަޢުލޫމާތު ޢާއިލާތަކަށް ފޯރުކޮށް ދިނުމަށް ވަކި ފަރާތެއް ހަމަޖައްސާފައި ވީނަމަވެސް އެ ފަރާތަށް ވޯޑުތަކުން މަޢުލޫމާތު ލިބުން ލަސްވުމުގެ ސަބަބުން އެންމެ އެދެވޭގޮތުގައި ޢާއިލާތަކަށް ބަލިމީހާގެ މަޢުލޫމާތު ފޯރުކޮށް ނުދެވޭކަން އެ ކޮމިޝަނުން ފާހަގަކޮށްފައިވެއެވެ.\nފެސިލިޓީގައި މަސައްކަތްކުރާ މުވައްޒަފުން ނަފްސާނީގޮތުން އެތައްކަމެއް ތަޙައްމަލުކުރަންޖެހޭއިރު، އެ ފަރާތްތަކަށް ނަފްސާނީ އެހީތެރިކަން ފޯރުކޮށްނުދެވޭ ކަމަށާއި އެހެންކަމުން އެ އެހީތެރިކަން އެ މުވައްޒަފުންނަށް ފޯރުކޮށް ދިނުމަކީ އެކޮމިޝަނުން ބާރު އަޅާ ކަމެއް ކަމަށް ވެސް ވަނީ ބުނެ ފައެވެ.\nމީގެ އިތުރުން ފެސިލިޓީ ސާފުކުރުމުގެ މަސައްކަތް ކުރުމަށް ފޮނުވާފައިތިބޭ މުވައްޒަފުން އެއްވެސް ބަންދެއް ނުލިބި 12 ގަޑިއިރު މަސައްކަތްކުރުވާކަމާއި މިހާގިނައިރު މަސައްކަތްކުރުވާއިރު މި މުވައްޒަފުންނަށް މުސާރަވެސް ނުދިނުމުގެ މައްސަލަތަކެއްވެސް އެ ކޮމިޝަނަށް ފާހަގަ ކުރެވިފައިވާ ކަމަށް ވަނީ ބުނެފަ އެވެ.\nއެހެންކަމުން މި ޒިޔާރަތުގައި އެ ކޮމިޝަނަށް ފާހަގަކުރެވުނު ކަންކަމުގެތެރެއިން ބައެއް ކަންކަން ވަކި މައްސަލަތަކުގެ ގޮތުގައި ލޮޖްކޮށް ބަލަމުންދާކަމަށް ވަނީ ބުނެފަ އެވެ.\nއެ ކޮމިޝަނުން ދަނީ ގައުމުގައި ދިމާވާ މިފަދަ ހައްސާސީ މައްސަލަތައް ވަރަށް ގާތުން ބަލަމުން ކަމަށާއި އާންމުންނާ ގުޅުންހުރި މިފަދަ މަޢުލޫމާތުތައް ހޯދާ ވީހާވެސް އަވަހަށް ރައްޔިތުންނަށް ލިބެން ޖެހޭ ހައްޤުތައް ރައްޔިތުންނަށް ފޯރުކޮށްދިނުމަކީ ކޮމިޝަންގެ އަމާޒެއް ކަމަށް ވެސް އެޗްއާރްސީއެމް އިން ބުނެފައި ވެއެވެ.\nހުޅުމާލެ މެޑިކަލް ފެސިލިޓީއަށް އެޗްއާރުސީއެމުން ކުރި ޒިޔާރަތާ ގުޅޭ ނޫސްބަޔާން pic.twitter.com/4nXowzorqv\n— HRC of the Maldives (@hrcmv) May 28, 2021


Kulhuntherin hiyyvaru gadha, vaguthu libununama natheejaa nerevunees\nކުޅުންތެރިން ހިތްވަރުގަދަ، ވަގުތު ލިބުނުނަމަ ނަތީޖާ ނެރެވުނީސް\nގައުމީ ޓީމު މެލޭޝިއާގައި ކުރިއަށް ގެންދިޔަ ފުރަތަމަ ޕްރެކްޓިސް ސެޝަންގެ ތެރެއިން ---\nއިއްޔެ މެލޭޝިއާ އާ ދެކޮޅަށް ރާއްޖެ ކުޅުނު މެޗުގައި، ދިވެހި ކުޅުންތެރިން ވަރަށް ބޮޑަށް ހިތްވަރު ކުރި ކަމަށާއި ތައްޔާރުވާން އިތުރު ދުވަސް ލިބުނުނަމަ މެލޭޝިއާ އާ ދެކޮޅަށް ނަތީޖާ ނެރެވުނީސް ކަމަށް ގައުމީ ޓީމުގެ ކޯޗް ޕީޓާ ޝެގަޓް ބުނެފި އެވެ.\nއިއްޔެ މެލޭޝިއާ އަތުން ރާއްޖެ ބަލިވީ 3-0 އިންނެވެ. ޝެގަޓް ބުނީ، މެޗުން ރާއްޖެ ބަލިވި ނަމަވެސް ރަނގަޅު ފުޓްބޯޅައެއް ދިވެހި ޓީމުން ކުޅުނު ކަމަށެވެ. އަދި ފުރަތަމަ ލަނޑު ވަން ނަމަވެސް ރާއްޖޭގެ ކުޅުންތެރިން ހިތްވަރަށް ބަދަލެއް ނައިސް މަސައްކަތް ކުރިކަން ޝެގަޓް ފާހަގަ ކުރި އެވެ.\n"އަހަންނަށް ދީ އިތުރު ޓްރެއިނިން އެއް އަހަރެމެން މި ޓީމާ ދެކޮޅަށް ނަތީޖާ ނެރޭނަން،" އިއްޔެގެ މެޗަށް ފަހު މެލޭޝިއާގެ މީޑިއާ ތަކާ ވާހަކަ ދައްކަމުން ޝެގަޓް ބުންޏެވެ. "ޓީމުގެ ފައިނަލް ޓްރެއިނިނިންގައި އަހަރެމެންނަށް ލިބުނީ 40 މިނެޓް، އަހަރެމެން ގޮވައިގެން އައި ބަސް ސްޓޭޑިއަމް ވަށައިގެން ދުއްވީ ވަންނާނެ ދޮރެއް ނޭނގިގެން، އެހެންވެ އަހަރެމެންނަށް އޮތް ވަގުތުގެ ތެރެއިން ގިނަ ވަގުތުތަކެއް ގެއްލުނު."\nގައުމީ ޓީމު ޖޯޒީގައި، އިއްޔެ ވަނީ ތިން ކުޅުންތެރިޔަކު ފުރަތަމަ ފަހަރަށް ކުޅެފަ އެވެ. އެއީ ދެ ގޯލްކީޕަރުން ކަމަށްވާ، ހުސައިން ޝަރީފު އާއި ތޮލާލް ހަސަން 'ޓޮޕްލެކް' ގެ އިތުރުން ޒުވާން ފޯވަޑް މުހައްމަދު ނާއީމް އެވެ. އިއްޔެގެ މެޗުގައި، ފުރަތަމަ 11 ގައި ގޯލް ބަލަހައްޓާފައި ވަނީ، ހުސައިން އެވެ.\nމެލޭޝިއާ އާއި ރާއްޖެ ކުޅުނު މެޗުގެ ތެރެއިން --- ފޮޓޯ: މެލޭޝިއާ އެފްއޭ\nޝެގަޓް ވަނީ، ހުސައިން ދެއްކި ކުޅުމަށް ތައުރީފު ކޮށްފަ އެވެ. އިއްޔެ މެޗުގައި މެލޭޝިއާއިން ޖެހި ދެ ވަނަ ގޯލް ކާމިޔާބު ކުރީ، އޭނާ އަށް ހެދުނު މިސްޓޭކެއްގެ ފައިދާ ނަގައިގެންނެވެ.\n"އެއީ އަދި ވަރަށް ޒުވާން ކުޅުންތެރިޔެއް، އޭނާ އަށް މިސްޓޭކު ހެދޭނެ އަހަރެން އެކަމުގެ ޒިންމާ ނަގަން،" ހުސައިންއަށް ތައުރީފު ކުރަމުން ޝެގަޓް ވާހަކަ ދެއްކި އެވެ. "އެކަމަކު އެއީ ކުރިމަގު އޮތް ކީޕަރެއް، މެޗުގައި އޭނާ އެކަން ސާބިތުކޮށްދީފި."\nރާއްޖޭގެ ކޯޗުންނަށް ފުރުސަތު ދީގެން އެ ކޯޗުން ތަމްރީން ކުރުމަށް އެފްއޭއުން އޭނާގެ ކިބައިން އެދިފައިވާ ކަމަށާއި އެހެންވެ ގައުމީ ޓީމުގެ އެސިސްޓެންޓް ކޯޗު އަހްމަދު ޝާކިރުއަށް އިތުރު ޒިންމާ މަތިކޮށްގެން މަސައްކަތް ކުރާނެ ކަމަށް ޝެގަޓް ބުންޏެވެ.\nއިއްޔެގެ މެޗުގެ ކުރީ ކޮޅު ޝާކިރުވެސް ވަނީ ޓަޗުލައިން ކައިރިއަށް ނިކުމެ ޓީމަށް އިރުޝާދު ދީފަ އެވެ.


Akshay aeku Mission Mangal ge Teamah Gina Fannanunthakeh\n'މިޝަން މަންގަލް'ގެ ޓީމް.\nއަކްޝޭ އާއެކު 'މިޝަން މަންގަލް' ގެ ޓީމަށް ގިނަ ފަންނާނުންތަކެއް\nއަކްޝޭ ކުމާރާއާއެކު 'މިޝަން މަންގަލް'ގެ ޓީމަށް ބޮލީވުޑުގެ ގިނަ ފަންނާނުން ގުޅިއްޖެއެވެ.\nއަކްޝޭ ވަނީ ދާދި ފަހަކުން ފޮކް ސްޓާ ސްޓޫޑިއޯ އާއެކު ތިން ޕްރޮޖެކްޓެއްގައި ސޮއި ކޮށްފިއެވެ. އެގޮތުން ފުރަތަމަ ޕްރޮޖެކްޓެއް ގޮތުގައި އަކްޝޭ 'މިޝަން މަންގަލް' ގައި މަސައްކަތްކުރުމަށް ނިންމާފައިވާއިރު އެޓީމަށް ވަނީ އިތުރު ފަންނާނުން ގުޅިފައެވެ.\nއެގޮތުން އަކްޝޭ އާއެކު އެޓީމަށް ގުޅިފައިވަނީ ތާޕްސީ ޕަންނޫ، ސޮނާކްޝީ ސިންހާ، ވިދްޔާ ބާލަން، ކްރިތީ ކުލާރީ، ނިތްޔާ މެނެން އަދި ޝަރްމަން ޖޯޝީއެވެ. އަކްޝޭ ޓުވިޓާ މެދުވެރިކޮށް އެކަން ކަށަވަރުކޮށްދީފައިވާއިރު އޭނާ ވަނީ ފިލްމުގެ ޝޫޓިން ވަރަށް އަވަހަށް ފަށާނެ ކަމަށް ބުނެފައެވެ. ޖަގަން ޝަކްތީ ޑައިރެކްޓުކުރާ އެފިލްމު ނެރޭނެ ދުވަހެއް އަދި ހާމަކޮށްފައެއް ނުވެއެވެ.\nއަކްޝޭ ވަނީ މީގެ ކުރިން ތާޕްސީ ، ވިދްޔާ އަދި ސޮނާކްޝީ އާއެކު މީގެ ކުރިން މަސައްކަތް ކޮށްފައެވެ. އަދި މިއީ އޭނާ ނިތްޔާ، ކްރިތީ އަދި ޝަރްމަން އާއެކު މަސައްކަތް ކުރާ ފުރަތަމަ ފަހަރެވެ.\nއަކްޝޭ މިހާރު އަންނަނީ ޝަންކަރު ޑައިރެކްޓު ކުރާ ފިލްމު '2.0' ގައި މަސައްކަތް ކުރަމުންނެވެ. ފިލްމުގެ ޓްރެއިލާ މިމަހު ތިން ވަނަ ދުވަހު ނެރުނުއިރު ގިނަ ބަޔަކަށް ވަނީ ޓްރެއިލާ ކަމުގޮސްފައެވެ. އެފިލްމުގައި އަކްޝޭ ނެގެޓިވް ރޯލަކުން ފެނިގެންދާއިރު އެފިލްމުގެ ލީޑު ރޯލުން ފެނިގެންދަނީ ރަޖްނީކާންތެވެ. އަދި ލީޑު ބަތަލާގެ ރޯލުން ފެނިގެންދަނީ އަމީ ޖެކްޝަނެވެ. 2.0 އަކީ އަކްޝޭ ސައުތް ފިލްމު އިންޑަސްޓްރީގައި މަސައްކަތް ކުރާ ފުރަތަމަ ފަހަރެވެ.\nއަކްޝޭ ކުމާރު ވިދްޔާ ބާލަން ތާޕްސީ ޕަންނޫ ސޮނާކްޝީ ސިންހާ


80 Aharahfahu Aa Vaththaregge Chocolate eh, Hunnanee Fiyaathoshi Kulaiga! - TrendingRED\n8 ސެޕްޓެމްބަރ 2017 - 09:00\nވައިޓް ޗޮކުލެޓް އީޖާދުކުރެވުނުތާ 80 އަހަރު ފާއިތުވެ ހިނގައްޖެއެވެ. އީޖާދުކުރެވެން އައި ހުރިހާ ބާވަތެއްގެ ޗޮކުލެޓެއް އީޖާދުކުރެވިއްޖެކަމަށް ޤަބޫލުކުރެވިފައިވަނިކޮށް ބެރީ ކޯލަބައުޓް އިން އީޖާދުކުރި ޗޮކުލެޓްގެ މި ބާވަތަކީ ފިޔާތޮށި ކުލައިގާ ހުންނަ ޗޮކުލެޓެކެވެ.\nފެނި ދެނިވެފައިވާ މިލްކް، ޑާކް އަދި ވައިޓް ޗޮކުލެޓަށް އިތުރުކޮށްލެވޭ ފިޔާތޮށި ކުލައިގެ މި ޗޮކުލެޓަށް ކިޔަނީ ފިޔާތޮށި ޗޮކުލެޓޭ ހީފުޅުނުކުރައްވާށެވެ. މިއަށް ކިޔަނީ ރޫބީ ޗޮކުލެޓެވެ.\nރޫބީ ޗޮކުލެޓަށް އޭގެ ފިޔާތޮށިކަން ލިބެނީ އެ އުފައްދަން ބޭނުންކުރާ ތަކެތީގެ ސަބަބުންކަމަށް ކޯލެބައުޓްއިން ބުނެއެވެ. އަދި އުފައްދަން ބޭނުންކުރާ އުކުޅުތަކުގެ ވެސް ސަބަބުންނެވެ.\nއިތުރު ކުލަތަކެއް އެއްކުރުމަކާނުލާ ރޫބީ ކޮކޯ ބީންސް، ކޮކޯ ބަޓަރ، ޑެއިރީ އަދި ހަކުރު އެއްކޮށްގެން އުފައްދާ މި ޗޮކުލެޓަކީ މުޅިން އާ ރަހައެއް ކަމަށް ބެރީ ކޯލެބައުޓް އިން ބުނެއެވެ.\n"ހިތި ރަހައޭ ނުވަތަ ކިރު ރަހައޭ ނުވަތަ ފޮނި ރަހައެކޭވެސް ނުބުނެވޭނެ. ހަމަ މުޅިން އެހެން ރަހައެއް،" ބެރީ ކޯލެބައުޓް އިން ބުނެއެވެ.\nބެރީއެއް އަދި ބެރީގެ ރަހައެއްވެސް އެއްކުރުމަކާނުލާ މޭވާގެ ރަހަ ނެރެވިފައިވަނީ ރޫބީ ކޮކޯ ބީންގެ ރަހަތައް އަޖުމަ ބަލާ، އެތައް އަހަރުތަކެއް ވަންދެން ތަހުލީލުތައް ކުރުމަށްފަހުގައިކަން ކޯލަބައުޓްއިން ފާހަގަކުރެއެވެ.\nމަޝްހޫރު ސްވިސް ޗޮކުލެޓް އުފައްދާ ބެރީ ކޯލެބައުޓްގެ މި އުފެއްދުމަށް ބޮޑު ތަރުހީބެއް ލިބޭނެކަމަށް ގިނަ ފަރާތްތަކަކުން ޤަބޫލުކުރެއެވެ. އަދި މި ޗޮކުލެޓްގެ ކުލައިން އިންސްޓަގްރާމް ފީޑްތައް ފުރާ ބަންޑުން ކޮށްލާނެކަމަށްވެސް ބައެއް ފަރާތްތަކުން ވަނީ ބުނެފައެވެ.\nރަހަ ކީއްކުރަންތޯއެވެ. ބައެއް ފަރާތްތަކުގެ މެދުގައި މި ޗޮކުލެޓް މަޝްހޫރުވެގެންދާނީ މީގެ ކުލައްށްކަމީ ޝައްކެއް އޮތް ކަމެއް ނޫނެވެ.


Ukraine Gai Thibi Dhivehinnah Faisaage Eheetherikan Foarukohdheefi ޔޫކްރެއިންގައި ތިބި ދިވެހިންނަށް ފައިސާގެ އެހީތެރިކަން ފޯރުކޮށްދީފި – Huvadhoo News Ukraine Gai Thibi Dhivehinnah Faisaage Eheetherikan Foarukohdheefi Huvadhoo News\nޔޫކްރެއިންގައި ތިބި ދިވެހިންނަށް ފައިސާގެ އެހީތެރިކަން ފޯރުކޮށްދީފި\nޔޫކްރެއިންގައި މިވަގުތު ތިބި އިތުރު ދިވެހިންނަށް ފައިސާގެ އެހީތެރިކަން ސަރުކާރުން ފޯރުކޮށްދީފިއެވެ.\nމިނިސްޓްރީ އޮފް ހަޔަރ އެޑިއުކޭޝަނުން ވިދާޅުވީ ޔޫކްރެއިންގައި ތިބި ދިވެހި6ދަރިވަރުންނާއި3މެމްބަރުން ތިބި އާއިލާއަށްވެސް ފައިސާގެ އެހީތެރިކަން ފޯރުކޮށްދީފައިވާކަމަށެވެ. އަދި މި9މީހުންވެސް މިހާރު ޔޫކްރެއިންގެ ޚަރްކީވްއިން ނުކުމެ ރައްކާތެރިކަމާއެކު ލިވީވްއަށް އެތެރެވެފައިވާކަމަށެވެ.\nއަދި މިއަދުގެ ވަގުތެއްގައި ލިވީވްއިން ހަންގޭރީގައި ހުންނަން ރާއްޖޭގެ ކޮންސިއުލޭޓާ ގުޅުމަށް މިމީހުން ދަތުރުކުރާނެ ކަމަށާއި ވީހާވެސް އަމާންކަމާއެކު ހަންގޭރީއަށް އެތެރެވުމާ ގުޅޭގޮތުން ޚާރިޖީ ވަޒީރު އަބްދުﷲ ޝާހިދު ހަންގޭރީގެ ފޮރިން މިނިސްޓަރާއެކު މަޝްވަރާކުރައްވާފައިވާ ކަމަށް ފޮރިން މިނިސްޓްރީން ވިދާޅުވެއެވެ.\nފޮރިން މިނިސްޓްރީން ވިދާޅުވީ ބެލަރުސްގައި ތިބި ދިވެހި ދަރިވަރުންގެ ތެރެއިން އެނބުރި ރާއްޖެއަށް އަންނަން 11 ދަރިވަރުން ބޭނުންވެގެން އެދިފައިވާކަމަށާއި އެމީހުންވެސް މާލެ އައުމަށްޓަކައި ފޯރުކޮށްދޭންޖެހޭ އެހީތެރިކަން ސަރުކާރުން ފޯރުކޮށްދެމުން ގެންދާނެކަމަށެވެ. އަދި ބެލަރުސްގައި އިތުރު ނުރައްކާތެރިކަމެއް ނެތްކަމަށް ބެލެވޭތީ ޔުނިވަރސިޓީގެ ކްލާސްތައްވެސް އާދައިގެމަތިން ކުރިއަށްގެންދިޔުމަށް ނިންމާފައިވާ ކަމަށް އެމިނިސްޓްރީން ހާމަކުރައްވައެވެ.\nފޮރިން މިނިސްޓްރީން ވިދާޅުވީ ޔޫކްރެއިންގައި ތިބި ދިވެހިންނަށް އެހީތެރިވުމުގެ މަސައްކަތް މިހާރުވެސް ކުރަމުން އަންނަކަމަށެވެ. އެގޮތުން ޔޫކްރެއިންގައި އަސާސީ ތަކެތީގެ އަގުބޮޑުވަމުންދާތީ، އެޤައުމުގައި މިހާރު ތިބި ދިވެހިންނަށް ފައިސާގެ އެހީ ފޯރުކޮށްދިނުމަށް ނިންމާފައިވާކަމަށް ފޮރިން މިނިސްޓްރީން ވިދާޅުވެއެވެ.\nޔުކްރެއިންގެ އިވަނޯ-ފްރެންކިވްސްކްގައި ތިބި ދިވެހިންގެ ތެރެއިން ހަންގޭރީއަށް ގެންދިޔަ 15 ދިވެހިން މިހާރު ވަނީ މާލެ އައިސްފައެވެ. ޔޫކްރެއިންގެ އިތުރުން އެ ސަރަހައްދުގެ އެހެން ޤައުމުތަކުގައި ތިބި ދިވެހިންގެ މަޢުލޫމާތު އެއްކޮށް، އެމީހުންނަށްވެސް ބޭނުންވާ އެހީތެރިކަންފޯރުކޮށްދީ އެމީހުންގެ ހާލަތުވެސް ޚާރިޖީ ވުޒާރާއިން އަންނަނީ ބަލަމުންނެވެ.


SunOnline: DPL: Eagles aai TC ge vaadhaverika ithurah boduvejje\nއީގަލްސްއާއި ޓީސީގެ ވާދަވެރިކަން އިތުރަށް ބޮޑުވެއްޖެ\nޢަބްދުﷲ އައިމަން 21 Jan 2020, 09:57\nޓީސީއާއި އީގަލްސް ކުޅުނު މެޗެއްގެ ތެރެއިން --- ފޮޓޯ// އެފްއޭއެމް\nދިރާގު ދިވެހި ޕްރިމިއާ ލީގުގެ ދެވަނައަށް ހަނގުރާމަ ކުރަމުން އަންނަ އީގަލްސްއާއި މިދިޔަ ސީޒަނުގެ ޗެމްޕިއަން ޓީސީ ސްޕޯޓްސް ކުލަބުން އިއްޔެ ކުޅުނު މެޗުތަކުން މޮޅުވުމާ ގުޅިގެން ދެ ޓީމުގެ ވާދަވެރިކަން އިތުރަށް ބޮޑުވެއްޖެ އެވެ.\nއިއްޔެ ހަވީރު އީގަލްސްއާއި ފޯކައިދޫ ބައްދަލު ކުރި މެޗުން އީގަލްސް ކުރި ހޯދީ 0-7 ގެ ތަފާތު ބޮޑު ނަތީކާއަކުންނެވެ. މި މޮޅާ އެކު އީގަލްސް ލީގުގެ ދެ ވަނައިގައި އޮތީ 18 މެޗުން 36 ޕޮއިންޓާ އެކު އެވެ. ތާވަލުގެ އެއް ވަނައިގައި 47 ޕޮއިންޓާ އެކު އޮތް މާޒިޔާ ވަނީ ލީގު ޗެމްޕިއަންކަން ކަށަވަރުކޮށްފަ އެވެ. ތާވަލުގެ ތިން ވަނައިގައި އޮތް ޓީސީ ސްޕޯޓްސް ކްލަބުން ރޭ ފަހަތުން އަރައި ދަ ގްރާންޑޭގެ މައްޗަށް ކުރި ހޯދީ 1-3 ގެ ނަތީޖާއަކުންނެވެ. އެ މޮޅާ އެކު އެ ޓީމު އީގަލްސްގެ ފަހަތުގައި އޮތީ 34 ޕޮއިންޓާ އެކު އެވެ.\nއީގަލްސްއާއި ފޯކައިދޫ އިއްޔެ ކުޅުނު މެޗުގެ ތެރެއިން --- ފޮޓޯ// އެފްއޭއެމް\nލީގުގެ ތިންވަނަ ބުރުގެ ކުޅުން ކުރިއަށްދާ އިރު ބާކީ ކޮންމެ ޓީމަކަށް ވެސް އޮންނާނީ ތިން މެޗެވެ. އެއްވަނައަށް ވާދަކުރެވޭނެ އިތުރު ޓީމެއް ނެތުމުން މާޒިޔާ ޗެމްޕިއަންކަން ހޯދި އިރު މިހާރު ލީގުގައި އެންމެ ވާދަވެރިކަން ބޮޑުވެފައި އޮތީ ދެވަނަ އަށެވެ. ދެވަނަ ހޯދާ ޓީމަކަށް ކުރިއަށް އޮތް އަހަރުގެ އޭއެފްސީ ކަޕުގެ ޕްރިލިމިނަރީ ރައުންޑުން ޖާގަ ލިބޭނެ އެވެ. ކުރީގެ ޗެމްޕިއަން ޓީސީއާއި އީގަލްސް އެ މަގާމަށް އައުމަށް މަސައްކަތް ކުރަމުން އަންނަ އިރު ދެ ޓީމުގެ ފަރަގަކީ ދެ ޕޮއިންޓެވެ.\nއިއްޔެ ހަވީރު ކުޅުނު މެޗަށް އީގަލްސް ވަރުގަދަ ސްކޮޑަކާ އެކު ނުކުން ނަމަވެސް ފޯކައިދޫގެ ގިނަ ކުޅުންތެރިން އެ ޓީމު ދޫކޮށް ދިއުމާ ގުޅިގެން ޓީމު ހަމަކުރީ ޒުވާން ގިނަ ކުޅުންތެރިންތަކަކާ އެކު އެވެ. އެގޮތުން ލީގުގެ އެއްވަނަ ބުރާއި ދެވަނަ ބުރުގައި އެ ޓީމުގެ ގޯލު ހިފެހެއްޓި ޕާކިސްތާނުގެ ކީޕަރު ހަނީފް ސާގިބް އާއި އަލީ ޝާމިސް (ތޮއްޕޭ) ގެ އިތުރުން މިސްރުގެ ޑިފެންޑަރު މަހުމޫދު ސައީދު (ރާމޯސް) ވެސް ވަނީ އެ ޓީމު ދޫކޮށް ޓީސީއާ ގުޅިފަ އެވެ. އަދި އެ ޓީމުގެ އެންމެ އުންމީދީ ފޯވާޑް ހަޒަން ނަޒީމް (ޗޯޓު) ވެސް ވަނީ އީގަލްސްއަށް ބަދަލުވެފަ އެވެ.\nއިއްޔެގެ މެޗު ފެށިގެން ފޯކައިދޫއަށް އީގަލްސް ހިފަހައްޓާ ލެވުނީ އެންމެ 12 މިނެޓެވެ. އަހުމަދު ރިޒުވާން (ރިޒޭ) ގެ ގޯލާ އެކު އީގަލްސްއިން މެޗުގެ ކުރީކޮޅު ލީޑު ނެގުމާ އެކު ފޯކައިދޫ ކުޅެމުން އައި އޮއެވަރަށް ބަދަލުތަކެއް އައެވެ. އަދި 25 ވަނަ މިނަޓުގައި ރިޒޭ އޭނަގެ ދެވަނަ ގޯލު ވަނަ ޖަހައިފަ އެވެ. ފުރަތަމަ ހާފު ނިމުމުގެ ކުރިން ރިޒޭއަށް ހެޓްރިކް ހަދާނެ ރަނގަޅު ފުުރުސަތުތަކެއް ލިބިގެން ދިޔަ އެވެ. އެކަމަކު ފޯކައިދޫން ކުޅުން ރަނގަޅުކޮށް މޮޅަށް ޑިފެންސް ކުރެވޭތޯ ކުރި މަސައްކަތުން އެ ހާފުގައި އީގަލްސްއަށް އިތުރު ގޯލެއް ނުޖެހުނެވެ.\nއެކަމަކު ދެވަނަ ހާފު ފެށިގެން ފުރަތަމަ މިނަޓުގައި ރިޒޭ ވަނީ އަނެއްކާވެސް އިތުރު ގޯލެއް ޖަހައި އޭނާގެ ހެޓްރިކް ފުރިހަމަ ކޮށްފަ އެވެ. މިއީ އޭނާ މި ސީޒަނުގައި ހެދި ފަސް ވަނަ ހެޓްރިކެވެ. އޭނާ ވަނީ އޭގެ އިރަކޮޅެއް ފަހުން އީގަލްސްއަށް ހަތަރުވަނަ ގޯލެއް ވެސް ޖަހައިދީފަ އެވެ.\nއީގަލްސްއިން މަތިމައްޗަށް ޖެހި ދެ ގޯލާ އެކު ފޯކައިދޫ ޓީމުގެ އުންމީދު ގެއްލިފައި ތިއްބާ އެކަމުގެ ފައިދާ ނަގައި އިތުރު ތިން ގޯލު އީގަލްސްއިން ވަނީ ޖަހައިފަ އެވެ. އެ ތިން ގޯލު އެ ޓީމަށް ޖަހައިދިނީ އުމުރުން 16 އަހަރުގެ ޒައިން ޒަފަރް އާއި ނިލަންދޫއިން ސީޒަން ފެށި ޓޮޝިކީ އޮކަމޯޓޯ އެވެ. ޒައިން ވަނީ އެ މެޗުގައި ދެ ގޯލު ޖަހައިފަ އެވެ.\nއީގަލްސްއާއި އެންމެ ވާދަވެރި ޓީސީން ރޭ ދަ ގްރާންޑޭ އަތުން ކުރި ހޯދީ ފަހަތުން އަރައި ޖެހި ގޯލުތަކުން މޮޅުވެގެންނެވެ. ނިމިގެންދިޔަ ޓްރާންސްފާ މާކެޓުގައި އެންމެ އެކްޓިވްކޮށް އުޅުނު އެއް ކުލަބު ކަމަށްވާ ޓީސީއިން ގެނައި އައު ކުޅުންތެރިންނާ އެކު އެންމެ ފަހުން ކުޅުނު ދެ މެޗުން ވެސް މޮޅުވި އިރު ރޭގެ މެޗުގައި ވެސް ވަނީ މޮޅު ކުޅުމެއް ދައްކައިފަ އެވެ.\nމެޗު ފަށައިގެން ޓީސީ އަށް ރަނގަޅަށް ހަމަޖެހިނުލެވިގެން އުޅެނިކޮށް ދަ ގްރާންޑޭ އިން ވަނީ ލިބުނު ފުރަތަމަ ފުރުސަތުގައި ލަނޑު ޖަހައިފަ އެވެ. މެޗުގެ ތިން ވަނަ މިނިޓްގައި ދަ ގްރާންޑޭގެ އިރާގު ފޯވާޑް އޮބައިދާ ކަދުމް ވަނީ އޭރިއާ ބޭރު ރޮނގުކައިރިން ތިރިތިރިން ގޯލުގެ ކަނަށް ބޯޅަ ފޮނުވާލައިފަ އެވެ.\nއެކަމަކު މާގިނައިރުތަކެއް ނުވަނީ އެ ޓީމާއި އަލުން ގުޅުނު އަލީ އަޝްފާގު (ދަގަނޑޭ) ބޮލުން ފޮނުވާލި ހަމަލާއެއް ގޯލަށް އަމާޒުކޮށްލައިގެން ޓީސީން ވަނީ ނަތީޖާ ހަމަހަމަ ކޮށްފަ އެވެ. ދަ ގްރާންޑޭ އަށް އަލުން ލީޑުނަގައިދޭން މެޗުގެ 13 ވަނަ މިނިޓްގައި މުހައްމަދު ސަހާއު ޖެހި ބޯޅަ އަމާޒުވީ އަރިމަތީ ދަނޑިއަށެވެ.\nއެއަށްފަހު ޓީސީން ފުލުފުލުގައި ހަމަލާތައް އިތުރު ކުރަމުން ދިޔައިރު، އީސަ ޖެހި ދެ ބޯޅަ އަކާއި އިޝާން އިބްރާހިމް (ސައްޓު) ޖެހި ބޯޅަ ދަ ގްރާންޑޭގެ ކީޕަރު މުހައްމަދު ފައިސަލް މަތަކުރި އެވެ. އަދި ދަގަނޑޭ ޖެހި ބޯޅަ ވަނީ ބްލޮކްވެފަ އެވެ.\nދެވަނަ ހާފު ފަށައިގެން ވެސް ގިނަ ހަމަލާތަކެއް އުފައްދައިގެން ކުޅުނު ޓީސީއަށް މެޗުގައި ލީޑު ލިބުނީ 78 ވަނަ މިނަޓުގަ އެވެ. އިސްމާއިލް އީސަ (މެސީ) ހުސްކޮށްލާފައި ސައްޓު އަށް ދިން ބޯޅަ އޭނާ ވަނީ ބޮލުން ގޯލުގެ ތެރެއަށް ފޮނުވާލައިފަ އެވެ.\nއޭގެ ހަ މިނިޓް ފަހުން ޓީސީގެ ތިން ވަަނަ ލަނޑު ޖެހީ މި ހާފުގައި ބަދަލު ކުޅުންތެރިޔެއްގެ ގޮތުގައި ނުކުތް ސެއިން ވިންސެންޓްގެ ފޯވާޑް މެލްކަމް ކެސިއަސް ސްޓެވާޓް އެވެ. ދަގަނޑޭ ދިން ބޯޅަ މެލްކަމް ވަނީ ގޯލުގެ ތެރެއަށް ފޮނުވާލައިފަ އެވެ. މިއީ އޭނާ ޓީސީ އަށް ކުޅެދިން ފުރަތަމަ މެޗެވެ.


ލޯތްބެއްގެ ފެށުން 31 – Esfiya – Dhivehi Vaahaka Site\n- by Belle - 128- August 9, 2019\n” ލިވީ ” ކުރިމަތީ ހުރި އަންހެން ކުއްޖާ އޭނާއަށް އެނަމުން ގޮވާލުމާއިއެކު ވިންދުޖަހަމުންދިޔަ ހިތަށް ހުއްޓުމެއް އައިކަހަލައެވެ. ހަށިގަނޑުގައި ދައުރުވަމުންދިޔަ ލޭނާރުތައް އައްސިވީކަހަލައެވެ. ކަރަންޓު ޝޮކެއް މީހަކަށް ދިނަސް އޭނާއެހުރި ހާލަތައް ނާންނާނެކަން ގައިމެވެ.\nފަސްއަހަރު ދުވަސް. މަދު ދުވަސްތަކެއް ނޫނެވެ. ފަސްއަހަރުދުވަސް އެހަނދާންތަކާ ދުރުވާން އޭނަ ކުރިހާ މަސަތްކަތެއް އެންމެ ފަޅި ސިކުންތަކުން ބޭކާރުވީއެވެ. ފަސްއަހަރު ދުވަސް ހިތާމަކުރުމުގައި، ލޮލުން ކަރުނަ ނުހިއްކާ، ފަސްއަހަރުދުވަސް ރޭގަނޑު ނުނިދި ނައިޓުމެއާރސްތަކުގަ، ފަސްއަހަރު ދުވަހު އަމިއްލަނަފްސައް އިތުބާރުކުރުމެއްނެތި، އެކަނިވެރިކަމުގައި ދުވަސްތައް ހޭދަކޮއްފިއެވެ. ކުޑަވެސް ހިތްހަމަ ޖެހުމެއް ލިބުނީ އޭނަގެ މޫނުމައްޗައް އަލުން ހިނިތުންވުމެއް ގެންނަން ސައިފު ކުރާ މަސައްކަތުންނެވެ. އެކަމަކު މިހާރު އަލުން އޭނަގެ މާޒީ ކުރިމަތިން އިޔާދަވީއެވެ. ކުރަންބޭނުންނުވާ ހަނދާންތަކެއް އަލުން ކުރަންޖެހުނީއެވެ.\n” އައެމް އީމާ. އައި ޑޯންޓް ނޯ އެނީ ލިވީ އޯރ ސަމްވަން ” މޫނުމަތީ ވީ ހާސްކަން ކަނޑުވާލަމުން ހިނިތުންވެލަމުން ލިވީ ބުނެލިއެވެ. އެކަމަކު ކުރިމަތިން އެފެނުނު އަންހެން ކުއްޖާ އޭނާ ބުނިވާހަކަ ގަބޫލު ކުރިހެނެއް ހިޔެއްނުވެއެވެ. ސައިފުއާ ފަހުން ބައްދަލުކުރާނެކަމަށް ބުނަމުން ލިވީ ހިނގައިގަތީ އޭނަގެ ކާރާ ދިމާއަށެވެ. ފިޔަވަޅުތައް އަވަސް ކުރެވެމުންދިޔައީ ހިތް ބާރަށް ތެޅޭތީއެވެ.\n” ލިވީ ވެއިޓު ” ފަހަތުން އެއަންހެން ކުއްޖާ ގޮވާލުމުންވެސް މަޑުނުކޮށް ލިވީ ދިޔައީ ކުރިއަށެވެ. ފަހަތުން ސައިފުވެސް އަންނަކަން އޭނާއަށް އިނގެއެވެ. ނޭގެނީ އެއަންހެން ކުއްޖާއަށް އޭނަގެ މައުލޫމާތު ހޯދުނު ގޮތަކާއިމެދުއެވެ. އިޒަބެލް އާއި އޭނާގެ މައިންބަފައިންނަށް ނޫނީ އޭނާގެ މައުލޫމާތު ހޯދަން ފަސޭހަ ވާނެ ބަޔަކުނޫޅޭނެކަން އޭނާއަށްވެސް އިނގެއެވެ. އަނެއްކާ ޒައިކު….ޒައިކު ދަންނަކުއްޖަކަށްވެސް ވެދާނެ އެ…އަމިއްލަ ނަފްސާ އެތައް ވާހަކަ ތަކެއް ދައްކަމުން ލިވީ ކުރިއަށްދިޔައެވެ.\nތަންކޮޅަކަށް ދެވުނުތަނުން އޭނަ އަރައިގެން އައި ކަޅުކުލައިގެ ކާރު ފެނުމުން ހިނގުން ބާރުކޮށްލިއެވެ. ކާރަށް އެރުމަށްފަހު އިންޖީނު ސުޓާޓުކޮށްލީ މިތަނުން އަވަހަށް ފިލުމުގެ ބޭނުމުގައެވެ.\n” ލިވީ ޕްލީޒް ލިސެން ޓު މީ ” އެއައި ބާރުމިނުގައި އެއަންހެން ކުއްޖާ ކާރުގެ ބިއްލޫރިގަނޑުގައި ޖެހުމަށްފަހު ކިޔަންފެށިއެވެ. ލިވީ ކުޑަ ހިތްވަރެއް ކޮއްލުމަށްފަހު ކުރިމައްޗައް ބަލާލުމަށްފަހު ބިއްލޫރިގަނޑު ތިރިކޮށްލިއެވެ.\n” ލިސެން، އައި ހޭވް ނޯ އައިޑިއާ ވައި ޔޫ އާރ ކޯލިންގ މީ ލިވީ. މައި ނޭމް އިޒް އީމާ. އެންޑް އައެމް މުސްލިމް ގާލް. ސައިފް އިޒް މައި ފްރެންޑް ” ލިވީގެ އަޑުވަނީ ކުރެހިފައެވެ. ޕެނިކެއް ޖެހިދާނެތީ އަތްމުއްކަވާލައިގެން ހުއްޓެވެ.\n” އައި ޑޯންޓް އީވެން ނޯ ޔޫ ” އެބުނީވެސް ތެދެކެވެ. އެއަންހެން ކުއްޖާއަކީ ލިވީ ދުވަހަކު ދުއްކުއްޖެއް ނޫނެވެ. އޭނައަކަށް ކުޑަވެސް އިޝާރާތެއް ނުފެނުނެވެ. ކުޑަކޮށްވެސް އެނގިފައެއްވެސް ނެތެވެ. ދަންނަ ވައްތަރެއް ނުޖެހިތާ އެއަޑަކީވެސް އަލައް އަޑުއެހި ނަމެކެވެ. ސައިފު އަބަދުވެސް ބުނާނީ އޭނަގެ ވަރަށް ގާތް ދެރަޙުމަތްތެރިއަކު ހުންނަވާހަކައެވެ. ނަން ނުބުނީ އޭނަވެސް އެހާވަރަކުން ހޯދަން ނޫޅުނީމާކަމަށް ވެދާނެއެވެ.\nއެއަޑު އެހުމެއްނެތި، ކާރުދުއްވާލަން ތައްޔާރުވެލިތަނާ ގަނޑުވީ ދެން އެ އަންހެން ކުއްޖާ ބުނެލި ޖުމްލައަކުންނެވެ. ހުންގާނުގައި ހިފަހައްޓާލުމަށްފަހު ބާރަށް އޮބާލެވުނެވެ. ކުރިމަތިންފެނުނު މަގުވެސް ސިފަވީ ކަށިކުނބުރު ޖަންގައްޔެއްފަދައިންނެވެ. ކުރިއަށްދާނެގޮތެއް ނޭނގި، ނުކުމެވޭނެ ގޮތެއް ނެތި ތާށި ވެވުނީހެނެވެ. އުމުރުގައިވެސް އަދި މިކަހަލަ ނުބައި ޙަބަރެއް ނުލިބެއެވެ. އެހާ މަޝްހޫރު މީހަކަށްވާއިރު އެކައިވެނީގެ ވާހަކަ ނޫސްތަކުގައި ވާނެކަން އޭނައަށް އިނގެއެވެ. އެކަމަކު ޝޯޝަލްމީޑިއާގެ ހުރިހާ ވަސީލަތަކުން ދުރުވީވެސް އަމިއްލައަށެވެ. ޒައިކުގެ ކުޑަވެސް ޙަބަރެއް ލިބޭކަށް އޭނަ ނޭދެއެވެ. އެހަނދާންކުރުމަކީ ހިތި ޙަބަރު ކެއުން ކަހަލަ ކަމެކެވެ. އެތައް ވޭނަކާއި އުނދަގުލެއް ތަހައްމަލު ކުރުމަށްފަހު އޭނަ މިވަނީ މިހާރު ދުނިޔެއާއި ކުރިމަތި ލާފައެވެ. ފަހަތައް ނުބަލަން އަޒުމް ވަރުގަދަ ކޮށްފައެވެ. އެކަމަކު މިވީ ކިހިނެއް ހެއްޔެވެ؟\n” އައެމް ޒައިކު ވައިފް ”\nކުދިކުދި މިނާފުއްތަކެއް ފަދައިން އޭނާގެ ލޮލުން ކަރުނައިގެ މުތީތައް ލޯ ފުސްކޮށްލައިފިއެވެ. އަތުގެ އިނގިލިތައް ތުރުތުރު ލާންފެށިއެވެ. އޭނައަށް އަބަދުވެސް ޔަގީންކުރެވެއެވެ. ޒައިކު އޭނަގެ ދިރިއުޅުމުން މޫވް އޮން ކޮށް އެހެން ދިރިއުޅުމެއް ފަށާނެކަމެވެ. އަދި އަމުދުން އޭނަ ޒައިކުއާ ދޭތެރޭ ކަންތައް ކުރި ގޮތުން ޒައިކު އިތުރަށް އޭނަގެ ހަނދާނުގައި މަޑުކުރުމަކީ ނެއްކަމެކެވެ. އެކަމަކު އެ ހަގީގަތް ކުރިމަތިން ފާޅުވުމުން، ތޫނު ވަޅިއަކުން އޭނާގެ ހިތުގައި ތަކުރާރުކޮށް އެޅެމުންދާ ކަމުގެ އިޙުސާސް ވަނީއެވެ. އޭނަގެ ހިތައް ހާދަ ތަދު ވެއްޖެއެވެ.\nއެއިޙުސާސް ތަކާއެކު ކާރު ދުއްވާލީ އެޙަގީގަތާ ކުރިމަތި ލުމުގެ ބާރު ހިތުގައި ނެތުމުންނެވެ. ހިތުގައި ހުސްކަމެއް ވީކަމުގެ އިޙުސާސް ކުރެވިއްޖެއެވެ. އެހަގީގަތް އަޑު އިވުމުގެ ކުރިން އަދިވެސް ޒައިކު އަކީ އޭނަގެ ހަމައެކަނި މިލްކެއްކަމަށް ނިންމައިގެން ދުވަސްތައް ބޭކާރު ކޮށްލެވުނީއެވެ. މިތަނުން ދުރަށްދާން ވީހާވެސް އަވަހަކަށް އޭނަ ބޭނުން ވަނީއެވެ.\nހަށިގަނޑު ފޫއަޅުވާލާވަރުގެ ރިހުމާއި ތަދު އިހުސާސް ވެއެވެ. އޭނާގެ މޫނުމަތީ މީހަކު އެއްވެސް ކަހަލަ ހަތިޔާރެއްނެތި، ޒަހަމް ކޮށްލަމުން ދަނީހެން ހީވަނީއެވެ. ރޮއެރޮއެ ދެލޯ ރަތްވެއްޖެއެވެ. މޭގައި އަތްއަޅާލަމުން އެނދުމައްޗައް ތިރި ވެވުނީ ރިހުންގަނޑެއް އަރައިގެނެވެ. ގެލެރީއިން ލަވް ޖަހާފައިވާ ފޯލްޑާއެއް ހުޅުވާލަމުން ފޮޓޮއަކަށް ލިއެވެ. އެއީ އޭނައާއި ޒައިކުގެ ފޮޓޯތަކެވެ. އަބަދަށް ރައްކާކުރަމުން އައި ފޮޓޯތަކެވެ. އޭނަ ހަނދާންނައްތާލަން މަސައްކަތް ކޮށްކޮށް ނުވެފައި ހުރި ކަމެކެވެ.\nލިވީ އަށް ހަޅެއްލަވައި ގަނެވުނީ ނަރުހުންނަށް ގޮވަމުންނެވެ. އޭނާގެ ދަރިފުޅު ސާރޖަރީ އަށްފަހު އޭނާވެސް އަނބުރައިގަނެގެން ވެއްޓުނީއެވެ. ހިތުގެ އެތިކޮޅުކަމުގައިވާ އޭނާގެ ދަރިފުޅެވެ. ޒައިކުއާ ގުޅުވާފައި އޭނާގެ ދަރިފުޅަށް ދިންނަމަކީ ޒާކިން ޒައިކު ޙާލިދު އެވެ. އަތައްގުޅާފައިވާ ކަށިތައް ނައްޓާލަމުން ވަރުނެއް ހަށިގަނޑު ގަދަކަމުން ތެދުކުރަން މަސައްކަތް ކުރިއެވެ. އޭރު އިޒަބެލް އާއި އޭނާގެ މައިންބަފައިން އަދި ޒާކިން ބަލަމުންދިޔަ ޕޭރެންޓުން އައިސް ހަމަވަނީއެވެ.\n” އައި ވޯންޓު ޓު ސީ މައި ބޭބީ. ވެއާރ އިޒް ހީ ”\n” ޔޫ ޝުޑް ރެސްޓު އަ ލިޓުލް ” ނަރުސް ކައިރިވެލުމަށްފަހު އަތުގައި ހިފަން އުޅުމުން ލިވީ އެއަތް ދުރަށް ފޮޅާލިއެވެ.\n” ނޯ އައި ޑޯންޓު ނީޑް އަ ރެސްޓު. އައި ނީޑް ޓު ސީ މައި ބޭބީ ” ބާރަށް ހަޅެއްލަވައިގަންނަމުން އަނެއްކާވެސް ލިވީ ބުންޏެވެ.\n” މިސް ލިވީ. ދެއާރ އިޒް ސަމްތިންގ ޔޫ ޝުޑް ނޯ ” ޑޮކްޓާރ ބުނި ގޮތުން ލިވީގެ ނޭވާ ހިނގުން ހުއްޓުނުހެން ހީވިއެވެ. އޭނާ އަޑުއަހަން ބޭނުން ނުވާ އަޑެއް އިވޭކަށް ބޭނުމެއް ނޫނެވެ. މިއެންމެން އޭނަގެ ދަރިފުޅާ ބައްދަލު ވިޔަ ނުދީ މި ހިފަހައްޓަނީ ކީއްވެހެއްޔެވެ؟ ސާރޖަރީ އަށްފަހު ނޯމަލް ވާނެކަމަށް ކުރިން ޑރ ވަނީ ބުނެފައެވެ. އެދަރިފުޅަކީ އަނދިރީގެ ތެރެއިން އަލިކަން ލިބުނު ހަމައެކަނި އޭނަގެ ފުރާނައެވެ. އޭރު ދަރިފުޅުބަލަން ބަޔަކާ ހަވާލުކުރެވުނަސް ސާރޖަރީ ނިމުމުން އޭނަ އައީ ދަރިފުޅު ގެންދަން ވެގެނެވެ. އެދަރިފުޅާ ވަކިން ދުވަސްތައް ހޭދަކުރުމަކީ އޭނައަށް ވާނެކަމެއް ނޫނެވެ. ހަމައެކަނި ޒައިކުގެ ހަނދާނެވެ. ހަމަ އެދެލޮލެވެ. ޒައިކުގެ މޫނުމަތިން ހުރިހާ ސިފައެއް އެދަރިފުޅު އެހާ ކުޑައިރުވެސް މިލްކު ކޮށްލާފައި ވެއެވެ.\n” ވީ ކުޑް ނޮޓް ސޭވް ދަ ބޭބީ، ސޮރީ ” އެއަޑާއެކު އަނެއްކާވެސް ލިވީއަށް ނޫނެކޭ ބުނުމަށްފަހު ރޯންފެށުނެވެ. އޭރު އިޒަބެލް އައިސް އޭނަގައިގަ ބައްދާލުމަށްފަހު ހިތްވަރު ދެއެވެ.\n” ޒާކިން ” ކުއްލިއަކަށް ދަރިފުޅަށް ގޮވާލަމުން ލިވީ އަށް ތެދުވެވުނެވެ. އެ ވޭންދެނިމި ހަގީގަތް އޭނާއަށް ހުވަފެނުގައިވެސް ހަނދާނަކުން ކައްސައެއް ނުލައެވެ. އެހިތްދަތި ދުވަސް އޭނާއަށް އަބަދާއިއަބަދު ހަނދާންވެއެވެ. ލިވީއަށް ނިދުނީ ކިހާ އިރެއްވަންދެން ކަމެއްވެސް ނޭނގެއެވެ. ހޭލެވުނުއިރު މުޅިކޮޓަރިތެރެ ވަނީ އަނދިރިކަމުގެ ސާލެއް އޮޅާލައިގެނެވެ. އޭނާފަދައިންނެވެ. އެއަނދިރިކަމަށް ލޯހާނާލަމުން ތެދުވެ އަލިކޮށްލިއެވެ.\nކޮޓަރިއާ ގުޅޭކުލައަކުން ހުރި އަގުބޮޑު ކާޓަން ދެފަރާތައް ކެހިފައިވީއިރު ހުޅުވިފައި ހުރި ކުޑަދޮރުން ވަންނަމުން ދިޔަ ފިނިން މުޅިކުއްޖާވަނީ ފިނި ހިފާފައެވެ. ފަޔަށްމަހާލެވުނު މަޑުމަޑު ފައިވާނަށް އަރާލަމުން ކުޑަދޮރުކައިރިއަށް ހުއްޓިލިއެވެ. އޭނާއެހުރި އުސްއިމާރާތުން ދުރަށް ބަލާލުމުން ފެންނަނީ މުޅި ނިއުޔޯކު ދިއްލާ އަޅާފައިވާ ރީތި ، ފުރިހަމަ މަންޒަރެވެ. މޮޅު ލިޔުންތެރިއެއް، ޝާއިރެއް، ޅެންވެރިއަކަށްވެސް އެފުރިހަމަ މަންޒަރު ސިފަކުރުމަކަށް ކުޅަދާނައެއް ނުވާނެއެވެ. ލޯބިވެރިން އެމީހުންގެ ހަނީމޫން ހޭދަކުރަން ދުނިޔެމަތީ މިއަށްވުރެ ރީތި ތަނަކީ ކޮބައިބާއެވެ. އޮރެންޖު ކުލައިގެ ދަޅަ އޭނާގެ މޫނަށްވެސް އެޅިފައިވާއިރު ހީވަނީ ރަނުގެ އަސްލުހެންނެވެ. އެރީތި ދިގު ރަންކުލައިގެ އިސްތަށިގަނޑަށް އިތުރު ފުރިހަމަ ކަމެއް ގެނުވައެވެ. އެހާވެސް ފުރިހަމައެވެ. އެހެންނަމަވެސް އެ ހިތަށް ކުޑަވެސް އުފަލެއް ނެތެވެ. މޫނުމަތިން ފެންނަމުން ދަނީ ހިތާމައެވެ. ބޯ ބިއްލޫރިގަނޑުގައި ދެއަތްތިލަ ޖައްސާލަމުން އަނގައިން އާހް ގެ އަޑެއް ނުކުތެވެ. އެހާވެސް ހިތާމަވެރި އަޑެކެވެ.\nހަވީރުލައިގެން ހުރި ރަތްކުލައިގެ ދިގު ހެދުން، ކުރު ސޯޓުބުރިއަކާއި ޕެޓީއަކަށް ބަދަލުކޮށްލަމުން ފޯނުހިފައިގެން ސޯފާގައި ޖައްސާލިއެވެ. ސޯފާގެ ކައިރީހުރި ކުޑަ މޭޒުމަތީ ލޭމްޕް ކައިރީ ފެންތައްޓަކަށް ރީތި ރީނދޫކުލައިގެ ލިލީ ތަކެއް ޖަހާފައިހުއްޓެވެ. އެތަނުން މަލެއް ނަގާ ނޭފަތުގައި ޖައްސާލަމުން ވަސްބަލާލީ އެހިތައް ކުޑަވެސް ހިތްހަމަ ޖެހުމެއް ލިބޭތޯއެވެ.\nއެހެން އިރުކޮޅަކު އޮއްވާ ފޯނު ރިންގުވާ އަޑަށް ބަލާލިއިރު ގުޅަނީ އިޒަބެލް އެވެ. އަވަހަށް ފޯނުނަގާ ކަންފަތުގައި ޖަހަމުން ހިނިތުންވެލީ މިވަގުތު އޭނަގެ އެންމެ ގާތް މީހަކަށްވެސް ހުރީ އިޒަބެލް ކަމަށްވީތީއެވެ. ރަޝިޔާގައި އިޒަބެލް ހުރިއިރު އޭނަގެ ދިރިއުޅުންވެސް އޮތީ މިހާރު ރަޝިޔާގައެވެ. އެތަނުގެ އެންމެ ފެންވަރު ރަނގަޅު ހޮސްޕިޓަލް ގެ ނަރުހެއްގެ ގޮތުގައެވެ. އެ ދާއިރާއިން ކުޑަކުދިންނަށް އެހީވުމަކީ އެންމެ ހިތްހަމަ ޖެހޭކަމެވެ. އޭނަގެ ދަރިފުޅުގެ ހައްގުގައެވެ.\n” ހޭ އީމް. ވެއާރ އާރ ޔޫ؟ ” އާންމުގޮތެއްގައިވެސް އިޒަބެލްއަކީ ނިކަން ބާރަށް ވާހަކަ ދައްކާ ކުއްޖެކެވެ. އަދި އޭނަ ގެ އަޑުނީވި އެންމެ ދުވަހެއް ވިއަސް ވާނެވަރު އޮޅިފަކައެއްނެތެވެ.\n” ހޭ ” އަޑުން އުފާވެރި ކަން ދައްކަން މަސައްކަތް ކުރަމުން ލިވީ ވާހަކަ ދެއްކިއެވެ.\n” އައި ވޯސް ކޯލިންގ ޔޫ. ބަޓް ޔޫ ޑޯންޓު އާންސާރ މީ، ސައިފު ގެ މެޗް ބަލަން ދިޔައިންތަ؟، އޭނަ ހުންނާނީ ނުލާހިކު އުފާވެފަ އީމާ ދިޔައީމަ. ” އެއްމެ ނޭވައެއްވެސް ނުލާ އިޒަބެލް ވާހަކަ ދައްކާ ނިންމާލިއެވެ.\n” ދިޔައިން އެތަނަށް. އެކަމަކު އަންހެން ކުއްޖަކާ ދިމާވީ އެތަނުން ” ތިރީގައިވާ މާބުލް އަށް ބަލަމުން ލިވީ ވާހަކަ ދެއްކިއެވެ.\n” ސޯ ؟ ނުބުނައްޗޭ އަނެއްކާ އީމްއަށް ގާލްއެއް ދެކެ ލޯބިވެވުނިއްޔޭ! ހެއްހޭ ” އިޒަބެލް އޭނަގެ ހާލަތު ނުވިސްނި ހުރެ މަޖާކުރަމުން ދިޔައެވެ.\n” ޝީ ކޯލްޑް މީ ލިވީ ” ނޭވާ ހިފަހައްޓާލީ އިޒަބެލްގެ ޖަވާބު އަންނާނެގޮތް ހިތައް އަރާފައެވެ.\n” ވަޓް؟ ހައު؟ ޑޫޔޫ ނޯ ހަރ؟ ނޭނގެންޏާ ކިހިނެއް އެއަންހެން ކުއްޖާއަށް އީމް ތީ ލިވީކަން އެނގުނީ؟ އަނެއްކާ އީމްގެ ކުރީގެ ފްރެންޑެއްތަ އެއީ؟ އޯހް ނޯ ހީވަނީ ކޮލެޖް ނޫނީ ސުކޫލުދައުރުގެ އެކުވެރިއެއްހެން ” އަމިއްލައަށް ހީވާގޮތަކަށް ނޭވާއަކަށްވެސް ހުއްޓިނުލާ އިޒަބެލް ވާހަކަ ދެއްކިއެވެ.\n” އެއަންހެން ކުއްޖާ އަމިއްލަ އަށް ތަޢާރަފްވީ ޒައިކުގެ ވައިފް ގޮތުގަ ” އެހެން ބުނެވުމާއިއެކުވެސް ލިވީގެ މެއަށް ތޫނު ތަދެއް އިހުސާސް ވެއްޖެއެވެ.\n” ދެޓް ސަން އޮފް ބިސްކަޓް . ހައު ޑެއާރ ހީ މެރީ އެގެއިން؟ އޭނަ އަންހެނުން ރަޝިޔާއަށް އައޭ ޔަމާން އެއް ގޮވައިގެން ލިވީ ހޯދަން ” އިޒަބެލް ނުބުނެ ސިއްރު ކުރި ކަންތައް އޮޓޯއިން އަނގައިން ނުކުތެވެ. އެއަށްފަހު އަނގަމަތީ އަތްއަޅާލީ ލިވީ ދެރަވާނެވަރާ ރުޅިއަންނާނެ ވަރު އިނގިފައެވެ.\n” ވަޓް . އިޒޫ ކީކޭ ތި ބުނީ . ކުރިން ބައްދަލުވިތަ ޝިފާ އާ ، ކިހިނެއް ޔަމާން އަށް އެނގުނީ އިޒޫ އާ މީޓު ކުރަން ” ހަމަ އެ ނޭވާގައި ލިވީވެސް ވާހަކަ ދެއްކީ އުނގުމަތީ އޮތް ކުޝަން ނަގާ އެއްލާލަމުންނެވެ. ކަންތައް ވީގޮތް އިޒަބެލް ކިޔައި ދިނުމުން ލިވީ އަށް ފުން ނޭވާއެއް ލެވުނެވެ.\nއެތައްސަތޭކަ ހިޔާލުތަކެއް ލިވީގެ ސިނކުޑީގައި އެނބުރެމުން ދިޔައެވެ. އަދި ވެސް ހުރިހާކަމަކުން ސަލާމަތްވުމަށް ނިދާލަން ބޭނުމެވެ. ފުރިޖް ހުޅުވާލުމަށްފަހު ދަޅެއް ނަގަމުން އެބޯލަންފެށީ ސިކުނޑިއަށް ލުޔެއް ލިބޭތޯއެވެ. އެގޮތުގައި އެތައްއިރެއް ވުމަށްފަހު ލޮލަށް ނިދި ސަވާރުވީ ކިހިނެއް ކޮންއިރަކު ކަމެއްވެސް ނޭނގެއެވެ.\nThanks Mms 😍😍😍😘😘💜💜💙💚🍫🍫🍫🍫🍰🍰🍕🍕🍕🍕🌺🌺🌺🌺🌺🌺🌺🌺🌺🌺🌺🌺🌺🌺🌺🌺🌺🌾🌾🌾🌾🌾🌾🌾🌾🌾\nOmg…varah reethi 😘😘😘😘😘😍😍😍😍😍 whn is next part….. can’t wait to read 😊😊😊\nThanks Meekkomee 😍😍😍😍😍😘😘😘😘💛💛💛💛💜💜💜💜💜🍕🍕🍕🍕🍕🍕🍳🍳🍳🍳🍳🍳🍓🍓🍓🍓🍓🍓🌹🌹🌹🌹🌹🌹🌹🌸🌸🌸🌸🌸🌸🌸\nanekka zaik tha🙊♥\nAlhey Zaik alun livy aa nugulhuvavhey. Thi livy ah zaik kaaree kurinves buneveyne dho vee goi. Filaigen ulhunee hageegee loabi nuvaa thee hama. Evarakun ulhey echenooney, haadha foosehveyey livy dheke. Story vara reethi❤💗💓💗💓💗💓💗💓💗💓💗💓💓💗💓💗💓💗💓💗💓💗\nThanks Anonymous 😉😉😉😉😉😉😉😉😉💙💙💙💙💙💙💙💙💙💙💙💙💙💙🐟🐟🐟🐟🐟🐟🐟🐟🐟🐙🐙🐙🐙🐙🍋🍋🍋🍋🍋🍋🍋🍋🍋🍋🍁🍁🍁🍁🍁🍁🍁🍁🍁🌼🌼🌼🌼🌼\nDhen thi livy aa zaik gulhuvaafa livy dhaanvee. Thi zaik akah Adhives livy ge handhaanthakun dhurah nudhevigenviyyaa ulhenee. Konme sababakaahureves olhuvaalaafa fili myhaa dheke Adhives loabi vanee. Shif eh ai thelhiyas adeh nugovaane dho. Ekkolhun ekaku loabi vegen kihineh ulheynee.shif dhiyaama zaik ah engeyne shif kihaa muhimmu kan. Reethi story ingey. Waiting for next part.\nNext Sunday ga upkohleveytho v try kuraanaan. Eid vyma nikan bsy vane , anekka miothy fen eid eh hehe 😄😄🌂🌂🌂🌂🌂☔☔☔\nWoooow love this part. Varah salhi ❣ 😍 😍 😍 😍 😍 😍 😍 love you belle😍😍😍😍\nThanks shahu 😍😍😍😍😘😘😘😘😘😘💛💛💛💛💜💚💜💚💓💚💜💚💜💚🍧🍧🍧🍨🍧🍧🍨🍧🍨🌺🌺🌸🌺🌺🌸🌺🌸🌺🌸🌺🌸🌺🌸\nThanks iimran 😊😊😊😊😊😊😊\nAlhey bootiful ingey 😍😍😘😘. Dhen livy zaik life ahnugenebala, mihaar zaik vess shifaa dheke loabive ehnnu 😢😥😥😢😥.\nThanks Niru 😊😊😊😊😍😍😍😘😘😘😘💜💚💛💚💙💗💕💖💕💜💚💛🐟🐳🐬🐋🍧🍴🍨🍹🍕🍝🍟🍮🍯🍔🍤🍕🍞🍱🍋🍏🍐🍊🍅🍉🍈🍇🍆🍍🍑🍓🍑🌹🍒🌸🌷🌺🌷🍀🌸🌼🌸🌻🌷🌺🌸🌻\nStory v salhi\nAlhe mi part ga vaanuvaa kiaala dheefaanantha masha konmes kujje. Mi story hama v reethi maasha allah. Ekamaku mi part ga vaanuvaa eh ehgothakahves neyngunu. Livee kihineeaee . Maru veenun\nDarling her friend lied to shifa\nThanks Lool 😊😊😊😊😍😍😍😍😘😘😘😘💜💛💚💙💗💖🍉🍉🍉🍉🍉🍓🍓🍓🍒🍒🍒🍎🍎🍎🍎🍎🌹🌹🌹🌹🌹🌹🌸🌸🌷🌸🌷🌸🌷.\nLet’s C upcoming part’s 😉😉😉😉😉😉😉😉😉😉😉😉😉😬😬😬😬😬😬\nNice mi part ves and Eid mubarik to all 🎉🎊\nNice mi part ves ❤ ❤ ❤.. Eid mubarik to all 💖💚💜❤👋💓💟💗💕😘\nHi Belle👋👋💋💋❤❤💙💞💟💟💜💓💔👍🤳❣💚💙💘👅💋👅👄💖💕💖💗💗💗💗💗👭🎠🎠🎪🎪🎨🎨🎫🎫🎯🎯🎸🎸🖲🖲🎲🥁🥁🐤🐤🐥🐥🐦🐦🐦🦃🦃🕊🕊🐀🐀🐁🐁🐭🐭🐰🐑🐺🐔🐣🐤🐥🍓🍒🌹🌹🥀🥀🥀🍁🍀🍍🍢🍡🍣🍤🍗🍕🍖🍚🍉🍈🍇⚡🌥🌱🌲🌳🌺🌻🌽🌶🌾🌿☀🌤⛅🌥🍂🍁🍁🍁🌈🌈🌈❄❄🌷🌷🌷🥝🥝🍐🍋🍄🍅🍥🌵🌷🌷🌸🌹🌹🥀🍀🍁🍂🌥⛅☀🌿🌾🌾🌶🌺🌺🌺🌺kihineh🌹🌹🌹🌹🌹🌹🌹🌹🌹…. luv u n eid mubaarik🍖🍖🍛🍗🍲🍛🌺🌺🌺🌹🌹🌸🌸🌸🌻🌻🌼🌼\nHey Belle!.. 32nd part kon dhuvahakun tha up kolladheyny?.. <3\nAlht up kuran veyhje nun mi ey mahssala ake\nHaadha dhuvas vehjjeyey upload nukuraathaa\nwhats happening belle. we all have been waiting since along time\nAlhey Dhn Mee kihaa bodu kameh tha vehjehnu dhw up kureveyne dhuvahehviyas Bunan 😠😠\nAlhey haadha lahey dhw mihaaru please avahah upkohladhybala varah kiyaa hithun mi innanee\nBelle anehkaa Kameh V Tha? 😯😯\nKobaatha aneh part\nKobaa mihaaru mivaahaka liyaa kuhjaa gehlunee tha 😍\nMi week ves migen nimaney vaahaka up veeyahnun ….. belle baleytha????? ❤💙❤💙❤💙❤💕💕💕🌹🌹💕🌹🌹🌹💕 konirakun up vaaney … comment thakah reply ves kohleyma dho engeyney\nDon’t make us wait more it’s really annoying when you have to check the updates no news even for two three timesaday\nKobaatha aneh part haadha Lahey…


Shangrillaa- aai dfc ge kurimathilun ev,varu\nހުޅުމީދޫ ޕޮލިސް ދަނޑުގައި މިހާރު ކުރިއަށްދާ ބެސްޓް ފުޓްސެލް މުބާރާތް 2018 ގައި ރޭ ކުޅުނު ފުރަތަމަ މެޗް އެއްވަރުވެގެން ނިމިއްޖެވެ.\nޝަންގްރިއްލާ ވިލިގިލި ރިސޯޓްގެ ޓީމާއި މީދޫ ޑީއެފްސީ ބައްދަލުކޮށް ކުޅެވުނު މިމެޗް އެއްވަރުވެފައިވަނީ 1 ލަނޑު 1 ލަނޑުންނެވެ.\nހުޅުމީދޫ ޕޮލިސް ދަނޑުގައި ކުރިއަށްދާ މިމުބާރާތުގައި ރޭ ކުޅެވުނު މިމެޗް ފަށައިގެން ގިނަވަގުތު ބޯޅަ ގެންގުޅެ މެޗް ކޮންޓުރޯލްކޮށް ކުޅެފައިވަނީ ޝަންގްރިއްލާ ވިލިގިލީޓީމުންނެވެ. މިގޮތުން އެޓީމުގެ ކުޅުންތެރީންނަށް ލަނޑުޖަހާނެ ގިނަ ފުރުސަތުތަކެއް ލިބިގެން ގޮސްފައިވެއެވެ. އެހެން ނަމަވެސް ރޭގެ މިމެޗްގައި މޮޅު ކުޅުމެއް ދެއްކި ޑީއެފްސީގެ ކީޕަރު ޝަންގްރިއްލާޓީމުގެ ކުޅުންތެރީން ފޮނުވާލަމުންދިޔަ ގިނަ ހަމަލާތައް ހުށިޔާރުކަމާއެކު ދިފާއުކޮށްފައިވެއެވެ.\nޝަންގްރިއްލާޓީމުގެ ކުޅުންތެރީން މޮޅަށް ކުޅެ ގިނަ ހަމަލާތަކެއް ޑީއެފްސީގެ ގޯލަށް ފޮނުވަމުން ދަނިކޮށް މިމެޗްގައި ފުރަތަމަ ލަނޑުޖަހާ ކުރިހޯދީ ޑީއެފްސީއެވެ. އެޓީމުން ކާމިޔާބުކުރި މިލަނޑު ފުރަތަމަ ހާފްގައި ކާމިޔާބުކޮށްދިނީ އެޓީމަށް ކުޅުނު ރަށުން ބޭރުގެ ކުޅުންތެރިޔާ ވަޖީހުއެވެ.\nމިމެޗްގެ ފުރަތަމަ ހާފު ނިމުނީ 1 ލަނޑު0ލަނޑުން ޑީއެފްސީ ކުރިހޯދައިގެންނެވެ.\nފޭދޫއާއި ހިތަދޫގެ މަޝްހޫރު ކުޅުންތެރީން ހިމެނޭ ޝަންގްރިއްލާ ވިލިގިލީޓީމުން މެޗްގެ ނަތީޖާ ހަމަހަމަކުރި ލަނޑު ދެވަނަ ހާފްގެ ކުޅުމުގައި ކާމިޔާބުކޮށްދީފައިވަނީ ޝާޓީއެވެ.\nމިމެޗްގެ ދެވަނަ ހާފްގެ ކުޅުމަށްބަލާއިރު ދެޓީމުގެ ފަރާތުންވެސް ފެނިގެންގޮސްފައިވަނީ ދާދި ހަމަހަމަ ކުޅުމެކެވެ.\nމިމެޗްގެ މޮޅުކުޅުންތެރިއަކަށް ހޮވިފައިވަނީ ޑީއެފްސީޓމަށްކުޅުނު މަރަދޫ ޗިޅާއެވެ.\nހުޅުމީދޫ ޕޮލިސް ދަނޑުގައި ކުރިއަށް ގެންދާ މިމުބާރާތުގައި7ޓީމް ބައިވެރިވެފައިވާއިރު މި7ޓީމްވަނީ ދެގްރޫޕަކަށް ބަހާލެވިފައެވެ. މިގޮތުން ގްރޫޕްއޭގައި ހިމެނެނީ ، އެފްސީއަޚުން ، ޔުނައިޓެޑް ބްރަދާސް ، ބްރަދާސްޔުނައިޓެޑް އަދި އެފްސީ ލަކީއެވެ. ބިގްރޫޕްގައި ހިމެނެނީ ޑީއެފް ކްލަބް ، ޝަންގްރިއްލާ އަދި އެފްސީ ގައުމެވެ.\nގައުމު ސްޓްރީޓް ކަޕް 2020:3ވަނަ ދުވަހުގެ މެޗްތައް\nމިހާރު މީދޫގައި ކުރިއަށްދާ “ގައުމު ސްޓްރީޓް ކަޕް 2020” މުބާރާތުގެ3ވަނަ ދުވަހު ކުޅުނު މެޗްތަކުގެ ނަތީޖާ: ...